Datasets:

abdullahbl

/

arabic-wiki-simple-dataset

like 0

###Human: 2 يناير ###Assistant:2 يناير هو تانى ايام السنة فى التقويم الجريجورى . و فيه بعده 363 (364 فى السنة الكبيسة) يوم لحد نهاية السنة. مواليد 1873 - القديسه تيريزا قديسه فرنساويه. أحداث سقوط مملكة جرانادا 2 يناير سنة 1492. ايام السنه يناير

###Human: السعيد بركه قان ###Assistant:الملك السعيد ناصر الدين محمد بركة قان بن الملك الظاهر بيبرس البندقداري الصالحي النجمي ، اتلقب بـ ابي المعالي ( اتولد فى القاهرة سنة 1260 - اتوفى فى الكرك سنة 1280 ). خامس سلاطين المماليك البحرية ، وأول اللى اتربعوا على عرش السلطنة من أولاد السلطان الملك الظاهر ركن الدين بيبرس البندقداري. حكم بعد وفاة أبوه حوالي سنتين من 1277 لغاية 1279. نشاته السلطان الظاهر بيبرس خلف سبع بنات و خمس أولاد، منهم ولدين ماتوا وهما عيال صغيريين . السعيد ناصر الدين بركة كان اكبر اللى اتبقوا على قيد الحياه من ولاد بيبرس. السعيد بركه اتولد فى حارة العُش فى القاهرة فى يناير 1260 فيه مؤرخين أوربيين و مصريين معاصرين، جايز بسبب تشابه الاسماء، ذكروا أن امه كات بنت بركه خان بن جوجى، حفيد جنكيز خان وملك مغول القبيله الدهبيه، اللى اعتنق الاسلام وانضم للماليك فى حربهم ضد مغول فارس (الالخانات ). لكن بالاستناد على المؤرخين المصريين اللى عاصروا العصر المملوكي، السعيد بركة كان حفيد للامير " حسام الدين بركة خان بن دولة خان الخوارزمي " مش لبركة خان المغولي . قبل ما يتوفى الظاهر بيبرس حضر ابنه الملك السعيد عشان يورث العرش من بعده، فكان بياخده معاه فى الاحتفالات والعروض والتدريبات العسكريه، وفي 8 أغسطس 1264 ركبه بشعار السلطنه، لكن لانه كان لسه ما بلغش سن الرشد عين " عز الدين أيدمر الحلي " أتابك ليه، واتزينت القاهره واتعملت الاحتفالات بالمناسبه دي . وفي 22 سبتمبر 1268 ركب الملك السعيد فى الموكب زي ما كان بيركب أبوه وقعد فى الايوان، وبعد كام يوم فوضت السلطنة ليه ، و من ساعتها بقى يقعد فى الايوان فى قلعة الجبل يخلص الاشغال وبقي يمضي على الأوراق و المستندات نيابه عن أبوه. وفي نفس السنه الظاهر بيبرس طلع الحج وكان الملك السعيد امير المحمل المصري. و فى ديسمبر 1270 طلع الملك السعيد مع أبوه على الشام عشان يهاجموا حصون الصليبيين. وفي سنة 1273 قاد الملك السعيد بنفسه تجريده على الشام و أنعم على الامرا هناك الملك السعيد بقى سلطان مشارك فى الحكم ونايب لأبوه وقت غيابه بره مصر وأخد له الظاهر بيبرس العهود و المواثيق من كبار امرا الدوله، وبعدين جوزه سنة 1275، قبل مايتوفى بسنتين، من " غازية خاتون " بنت كبير امرا المماليك الصالحية قلاوون الالفي عشان يضمن له ولاء قلاوون وأمرا المماليك الصالحية. السلطنه فى 2 مايو 1277، اتوفى الظاهر بيبرس فى دمشق . او فى حته جنبها وهو راجع مصر مقر ملكه بعد ما غلب المغول فى معركة الأبلستين، فاتفق الامرا انهم يخفوا خبر وفاته لغاية ما ينصبوا سلطان مكانه لانهم خافوا ان المغول يرجعوا و يهاجموا الشام تاني لو عرفوا انه اتوفى و مصر مافيهاش سلطان، و بعت الامير بدر الدين بيلبك الخازندار نايب السلطنه، اللى كان موجود فى الشام مع بيبرس، جواب للملك السعيد وهو وهو فى قلعة الجبل فى القاهرة يقوله ان أبوه اتوفى . فقرا الملك السعيد الجواب و ما بينش حزنه على أبوه وبين انه فرحان جداً وقال للامرا ان الجواب بيقول ان أبوه الملك الظاهر جي فى السكه فى 19 يوليه 1277، وصل الامير بيلبك القاهره وطلع الايوان فى قلعة الجبل وسلم الملك السعيد الخزاين والعساكر، و هتف الحاجب : " يا امرا اترحموا على السلطان الملك الظاهر ". فأتخض الامرا وقعد الموجودين يعيطوا و يصرخوا، ورمى الامرا نفسهم على الارض وباسوها للملك السعيد. واتجدد العهد ليه ( كان أبوه بيبرس سلطنه قبل كده )، و حلف الامير بيلبك العساكر وموظفين الدوله و أخد ولائهم للملك السعيد فى حضور القضاه. تاني يوم، وكان يوم جمعة، اتردد الدعا على منابر مصر والقاهره للملك السعيد واتعملت صلاة الغايب على الملك الظاهر. و بعدين بعتت القاهره جواب للشام يعلن وفاة الملك الظاهر واتأمرت العساكر بمبايعة الملك السعيد اللى كان عمره وقتها تسعتاشر سنه. مع ان الأمراء الصالحيه ، وعلى راسهم قلاوون الالفي صهر الملك السعيد، كانوا بينافسوا الأمراالظاهريه و كانوا بيعتبروا نفسهم أحق وأجدر بالحكم لكنهم وافقوا على تنصيب الملك السعيد سلطان على مصر وملحقاتها كتكريم لأبوه المحبوب المتوفي و بسبب قوة و كترة المماليك الظاهريه. تولية الملك السعيد - وغيره من ولاد السلاطين بعد كده - ما كانش بسبب ايمان امرا المماليك بمبدأ توريث الحكم، ولكن كات بغرض تنصيب سلطان مؤقت على تخت السلطنه لغاية ما تنتظم الامور فيزيحه عن العرش امير مؤهل للحكم فيقعد مكانه. الظاهر بيبرس كان طبعاً بيدرك ده و قبل وفاته كتب وصيه لابنه الملك السعيد يحذره فيها من الأمرا الأكابر اللي حا يعتبروه مجرد عيل ، ونصحه باستعمال العنف ضد كل من يقف في طريقه ويهدد عرشه. استمر الأمير بيلبك في نيابة السلطنه لكنه عيي و مات ، واُتهم الملك السعيد بانه سمه بنصيحه من خاصكيته من الأحداث اللي كانوا صحابه و محاوطينه .، الامير بيلبك كان راجل محنك فى السياسه و له خبره كبيره فى شؤون الحكم، فلما مات ابتدت أحوال الملك السعيد تضطرب وتختل تدخل الخاصكيه فى الحكم الملك السعيد عين الامير " شمس الدين آقسنقر الفارقاني " نايب للسلطنه وكان راجل حازم جد فماطاقهوش صحاب الملك السعيد وقعدوا يكيدوا له و يقلبوا الملك السعيد عليه لغاية ما عزله وقبض عليه و حطه فى السجن واتهان فيه اليه و قتلوه الخاصكيه بعد كده. و راح معين الامير " شمس الدين سنقر الالفي المظفري " . بدل آقسنقر، لكنه برضه ما كانش على هوى صحابه فقالوا للملك السعيد انه مش من الظاهريه لكن من مماليك الملك المظفر قطز وأنه حا ينقلب عليه ويشيله من الحكم لو خلاه فى نيابة السلطنه، فراح الملك السعيد عزله هو التاني وعين بداله الامير " سيف الدين كوندك الساقي "، وده كان راجل من اصل مغولي و من الخاصكية واحد من الخاصكية اسمه " لاجين الزيني " سيطر على عقل الملك السعيد وكان له مشاكل مع كونداك و ما بيحبهوش فأدى الموضوع لحدوث انقسام بين المماليك و العساكر و ضم كونداك شوية امرا أكابر لصفه ضد عصبة لاجين الزيني. الملك السعيد قعد يقدم المماليك الصغار بتوع خاصكيته على أكابر الأمرا، وقبض على الأمير جودي القيمري وده زعل الأمرا الصالحيه صحاب أبوه زي صهره سيف الدين قلاوون، وشمس الدين سنقر الأشقر، وعلم الدين سنجر، وبدر الدين بيسري وغيرهم. وبعدين اتمادى فى تصرفاته الغلط وقبض على الامرا سنقر الاشقر وبيسري ، و الاتنين دول كانوا من المقربين جداً لأبوه، و حطهم فى سجن القلعة فزود غضب الامرا الصالحيه عليه. و بعدين راح قابض على شويه من امرا العشرات اللى كانوا تبع مماليك أبوه. خاله الأمير بدر الدين محمد بركة خان راح لأخته أم السلطان، وقال لها : " ابنك أساء التدبير بقبضه على ناس زي الأمراء الأكابر دول، والمصلحة انك ترديه للصح، والا حا يفسد نظامه وحا تقصر أيامه ". فلما الملك السعيد عرف اللي قاله خاله لأمه راح قابض عليه هو كمان . وبعدين سابه هو و الأمرا بعد ما أمه عنفته ولاطفته ، ولكن ده كان بعد ما كبرت عداوة الصالحيه ليه. الأمرا فقدوا ثقتهم في الملك السعيد و خافوا من غدره بيهم ففكروا انهم يسيبوا مصر و يروحوا الشام، لكنهم اتفقوا على انهم يطلعوا له في قلعة الجبل ومعاهم مماليكهم وعساكرهم وأتباعهم، فطلعوا له بالمنظر ده و بعتوا يهددوه و يقولوا له : " انت أفسدت الخواطر، واتعرضت لأكابر الأمرا، فاما انك ترجع عن اللي انت فيه والا حايكون لنا معاك شأن ". لما سمع الملك السعيد الكلام ده خاف فقعد يلاطف الأمرا و اتنصل من أفعاله وأقسم لهم انه مش في نيته انه يضرهم. فى الغضون دي، امر الملك السعيد بدفن جثمان أبوه الظاهر بيبرس فى دمشق بدل ما يرجعه مصر، فاشترى نايب السلطنه فى الشام " عز الدين أيدمر " دار العقيقي جوه باب الفرج جنب المدرسة العادليه و عملها مدرسه وبنى فيها قبة. و طلع من القاهرة الامير " علم الدين سنجر " ( ابي خرص ) والطواشي " صفي الدين جوهر الهندي " و دخلوا دمشق، واتشال جثمان الملك الظاهر من قلعة دمشق بالليل و اتحط فى الجامع الأموي و اتصلى عليه، وبعد كده اتشال واتدفن فى القبة فى المدرسه اللى اتبنت له. السقوط في شهر فبراير 1279 الملك السعيد حب يزور دمشق بعد ما اتمرد وخرج عن طاعته نايبها عز الدين أيدمر .، فخرج من مصر ومعاه امه وأخوه الملك نجم الدين خضر والأمرا والعساكر. فى دمشق لغى الملك السعيد المكوس السنويه اللى كان أبوه بيبرس فرضها على مزارع الشام بسبب الحرب ضد المغول. خاصكيته نصحوه انه يبعد أكابر الامرا عنه، فطلب من الاميرين قلاوون الالفي وبيسري انهم يروحوا على مملكة كيليكيا ( مملكة ارمينيا الصغرى ) عشان يشنوا غاره عليها. فطلعوا الامرا على قليقيه على راس عشرتلاف عسكري وهم غضبانين من الملك السعيد من تصرفه ده و الامرا فى كيليكيه قرر الملك السعيد مع خاصكيته انهم يقبضوا عليهم لما يرجعوا و ياخدوا اقطاعاتهم و يوزعوها على نفسهم. الامير كوندك نايب السلطنة كان مطلع على طلب الخاصكيه ورفض السماح لواحد منهم بأخد مبلغ كان الملك السعيد امر انه يديهوله فاتخانق لاجين الزيني والخاصكيه مع كوندك وأهانوه وطلبوا من الملك السعيد انه يعزله فسمع كلامهم وعزله، فلما تم لهم اللى كانوا عايزينه راحوا لكوندك عشان يقبضوا عليه او يقتلوه لكن الامير سنقر الأشقر أنقذه منهم. و لما رجع الأمراء من قليقيه راح لهم كوندك مع كام واحد من صحابه المغول وقابلهم عند المرج الاصفر وقالهم على اللى حصل من خاصكية الملك السعيد فى حقهم وحقه، وقال لهم : " الملك السعيد ناوي يقبض عليكم لما ترجعوا مصر وانه مش حا يعتق اى واحد من الامرا الكبار، و ادى أخبازكم لمماليكه الخاصكيه "، فغضب الامرا أشد الغضب و أقسموا انهم يتعانوا مع بعض لوضع حد للحاجات دي. تمرد الامرا الامرا بعتوا للملك السعيد يعرفوه انهم فى المرج الاصفر وقالوله ان الامير كوندك اشتكى ليهم من لاجين الزيني شكاوي كتيره، وطلبوا منه انه يبعتهولهم فى المرج عشان يشوفوا ايه الموضوع . لكن الملك السعيد ما أبداش اهتمام بطلبهم، وبعت جواب للأمراالظاهريه اللى كانوا معاهم انهم يسيبوهم و يروحوا له. لكن الجواب وقع فى ايد كوندك فاخده ووراه للامرا الصالحيه فسابوا المرج ومشيوا على طول و هم متفقين على ان الملك السعيد "أسرف وأفرط فى سؤ الرأي وأفسد التدبير ". الملك السعيد حس بالخوف من اللي حصل ، فبعت لهم الأمرا " سنقر الأشقر " و" سنقر الأستادار " عشان يقنعوهم بالرجوع. لكن الأمرا رفضوا يرجعوا فزاد خوف الملك السعيد، واترددت الرسل بينه وبينهم لغاية ما طلبوا منه في الأخر انه لازم يبعد خاصكيته وقالوله: " ابعد العيال الخاصكيه اللي لعبوا بدماغك، وطلعهم من عندك، واحنا نيجي ونتفق معاك على المفيد " ، فما وافقش و كتب لهم انه ما يقدرش يعمل كده . و بعت لهم امه مع الامير " سنقر الأشقر " عشان تسترضيهم بس ما نجحتش فى الوساطه اكمنه رفض تاني انه يبعد خاصكيته بعد ما صحابه قالوله : " كل اللي عايزين من ابعادنا عنك انهم يتمكنوا منك ويعزلوك من الملك " الامرا والعساكر طلعوا على مصر فنصحه الامير علم الدين الحلبي انه يلحقهم بسرعة و قاله : " المصلحه انك تلحقهم خطوة بخطوة و ما تخليهومش ياخدوا قلعة الجبل " .، فأخد بالنصيحه و طلع وراهم عشان يلحقهم قبل ما يوصلوا مصر، بس رجع دمشق بعد ما مقدرش يحصلهم و بعت امه على الكرك، و لم عساكر دمشق وصفد وطرابلس و جاب شوية عرب من جبل نابلس و طلع بيهم على مصر حصار قلعة الجبل فى مصر، الامرا " عز الدين أيبك الأفرم " نايب قلعة الجبل، و " أفطوان الساقى " و " بلبان الزربقى " و " لاجين البركخاى " قفلوا أبواب القاهره وحصنوا قلعة الجبل اللى الامير قلاوون بعد ما وصل القاهره عسكر جنبها تحت الجبل الاحمر. وطلب منهم قلاوون انهم يفتحوا أبواب القاهره عشان العساكر تقدر تدخل وتروح بيوتها. فنزله الامرا " عز الدين الأفرم " و " أقطوان " و " لاجين البركخاى " من القلعه عشان يكلموه و يعرفوا ايه اللى حصل، فاتقبض عليهم و اتفتحت أبواب القاهره فدخل بقية الامرا والعساكر و حاصروا القلعه اللى اتحصن جواها الامير " بلبان الزربقى " الملك السعيد وصل بلبيس وهناك خانوه العساكر الشوام و العرب و سابوه و رجعوا دمشق ، و ما حدش فضل معاه غير المصريين و مماليكه و من الأمرا الكبار ما حدش فضل وياه غير سنقر الأشقر بس ، و حتى سنقر كمان فارقه عند المطريه. و اتمكن الملك السعيد من دخول قلعة الجبل من غير ماحد يشوفه بسبب الضباب اللى كان يوميها مالى الجو. و لما الأمرا عرفوا انه دخل قلعة الجبل رجعوا و حاصروها تاني. ونزل الأمير " الزربقي " من القلعه وانضم للأمراء الثايرين بعد ما اتخانق ويا " لاجين الزيني "، وبدأ المماليك يتسربوا واحد ورا واحد من القلعه بما فيهم " لاجين الزيني " سبب المشاكل ، و انضموا للامرا. طلع الملك السعيد بلكونة برج الرفرف و قعد ينادي على الأمرا : " يا أمرا ! أرجع لرأيكم، و مش حا أعمل غير اللي تقولوه". لكن ماحدش رد عليه. استمر حصار قلعة الجبل اسبوع، و اشترك في الحصار ده عدد كبير من أكابر الأمرا بما فيهم أبو مراته سيف الدين قلاوون. وفي الأخر بعت الملك السعيد الخليفه الحاكم بأمر الله أحمد للأمرا يقولهم : " يا أمرا ! ايه غرضكم؟ " فرد الأمرا : " يخلع الملك السعيد نفسه من الملك، ونولي اخوه، لان لأبوه أمانه في رقابينا اننا ما نقتلهوش، وان كان ما يصلح، نمشيه ع الكرك فيخلع نفسه، ويتوجه في دعة الله على الكرك، وهو آمن على نفسه وحريمه" . الخلع فى 17 أغسطس 1279 استسلم الملك السعيد لمطلب الامرا وخلع نفسه. وبعد أن أقسم انه حا يقعد في الكرك، و مش حا يكاتب النواب ، وانه مش حا يحاول يستميل العسكر، طلعوه طوالي على الكرك في صحبة الأمير " بيدغان الركني ". فكات مدة سلطنته من يوم وفاة أبوه الظاهر بيبرس ليوم خلعه سنتين وشهرين وتمن تيام . بعد ما اترحل الملك السعيد على الكرك اقترح الامرا تنصيب الامير سيف الدين قلاوون سلطان على مصر و توابعها لكن رفض و قالهم : " أنا ما خلعتش الملك السعيد طمعاً فى السلطنة، والأولى ان الامر ما يخرجش عن ذرية الملك الظاهر ". و ده لان قلاوون كان مدرك أن معظم العسكر كانوا من الظاهريه وان القلاع كات فى ايدين نواب الملك السعيد. و جابوا سُلامش اخو الملك السعيد، وكان لسه عيل صغير عنده بتاع سبع سنين و نصبوه سلطان، و عينوا الامير " عز الدين الأفرم " نايب للسلطنه والأمير قلاوون أتابك والحاكم الفعلي للبلاد . وبعد مية يوم، بعد ما قلاوون نظم نفسه وسيطر على زمام الامور، عزل سُلامش و رحله هو كمان على الكرك بحجة ان الحكم ما يستقمش الا براجل كامل، و بقى هو السلطان وفاته فى 14 مارس 1280م اتوفى الملك السعيد فى الكرك وعمره بتاع عشرين سنة بعد ما جاتله حمى بعد ما وقع من ع الحصان و هو بيلعب الكورة . ونقلت امه جثمانه على مصر واتدفن فى القرافة الصغرى لكن اتقال كمان انه اتدفن فى تربة ابوه فى دمشق كان الملك السعيد شاب وسيم و شكله جميل ، و كان على النقيض من أبوه الجد بيميل لقعدات الفرفشه والشرب مع خاصكيته ، لكن المصريين كانوا بيحبوه لانه كان ابن محبوبهم بيبرس، و اكمنه كمان كان معروف بالمودة والكرم وحب العدل وكرهه لسفك الدم ، المصريين زعلوا عليه جداً، و اتقهرت عليه مراته اللى كات بنت قلاوون، و عيطت عليه عياط جامد و فضلت مخلصه له و ما اتجوزتش بعده. قلاوون كمان بين حزن كبير على الملك السعيد و قعد مكتئب فى صوان العزا اللى عملهوله فى ايوان قلعة الجبل وصلى عليه صلاة الغايب ، مع ان المصريين العامه اتهموه بانه سمه . الملك السعيد كان خلف ولد من محظيه قبل خلعه بشويه. رنك وعملات الملك السعيد الرنك : الأسد. بتبين عملات الملك السعيد أن الرسم الصح لاسمه هو : " بركة قان " مش " بركة خان ". اتنقشت على عملات الملك السعيد أساميه وألقابه كده : الملك السعيد ناصر الدنيا والدين بركة قان قسيم امير المؤمنين . و ظهر اسم وألقاب أبوه الظاهر بيبرس كده : " الملك الظاهر قسيم أمير المؤمنين ". و المقصود بأمير المؤمنين الخليفه العباسى اللي كان مقيم في القاهره . ألقاب ومصطلحات مملوكية جت فى المقاله : أتابك : امير الجيوش يعنى القائد العام للجيش. وده كان اكبر الامرا المقدمين بعد نايب السلطنه. اقطاع : دخل الامير او المملوك من خراج ارض او بلد. خاصكيه : أقرب المماليك السلطانية للسلطان. وهما الحرس الشخصي للسلطان. وكانوا بيسوقوا المحمل المصري/ او مماليك بينتموا لفئة واحده من المماليك بتحيط امير كبير . شعار السلطنة : تنظيم معين لموكب السلطان زي مشي مماليكه والأمرا بتوعه معاه ورفع رايات وسناجق سلطانية و حاجات زي كده. نايب السلطنة : نايب السلطان فى مصر و كات له صلاحيات السلطان و كان لقبه " كافل الممالك الشريفة الاسلامية الامير الأمرى" و ده بيوضح سمو منصبه. و ده غير نواب السلطان بره مصر و دول كات مراكزهم اقل و يتلقوا أوامر من مصر يمشوها على الاماكن اللى كانوا بيحكموها زي الشام و الكرك وغيرها. فهرست وملحوظات المراجع ابن اياس : بدائع الزهور فى وقائع الدهور، تحقيق محمد مصطفى - جمعية المستشرقين الألمانية، الهيئة المصرية العامة للكتاب، القاهرة 1982. ابن تغري: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005 ابو الفداء : المختصر فى أخبار البشر ، القاهرة 1325هـ. ابو بكر بن عبد الله بن أيبك الدواداري : كنز الدرر وجامع الغرر،المعهد الألماني للآثار الاسلامية، القاهرة 1971. بيبرس الدوادار : زبدة الفكرة فى تاريخ الهجرة، جمعية المستشرقين الألمانية، الشركة المتحدة للتوزيع، بيروت 1998. جمال الدين الشيال (استاذ التاريخ الاسلامى) : تاريخ مصر الاسلامية, دار المعارف ، القاهرة 1966. المقريزي : السلوك لمعرفة دول الملوك ، دار الكتب, القاهرة 1996. المقريزى : المواعظ والاعتبار بذكر الخطط والأثار، مطبعة الادب, القاهرة 1968. شفيق مهدى ( دكتور) : مماليك مصر و الشام, الدار العربية للموسوعات, بيروت 2008. عز الدين بن شداد : تاريخ الملك الظاهر، دار نشر فرانز شتاينر، فيسبادن 1983. قاسم عبده قاسم (دكتور) : عصر سلاطين المماليك - التاريخ السياسى و الاجتماعى, عين للدراسات الانسانية و الاجتماعية, القاهرة 2007. مماليك سلاطين مصر المملوكيه تاريخ مصر المملوكيه حكام مصر مواليد 1260 وفيات 1280 مماليك بحريه

###Human: يسوع ###Assistant:يسوع الناصرى، المعروف كمان باسم يسوع المسيح، فى المسيحيه، شخصيه محوريه بتؤمن كل الكنايس المسيحيه انه ابن الله و الله المتجسد من العدرا مريم. اليهودية بترفض الادعاء بإن يسوع هو المسيا. المصادر الرئيسيه للمعلومات عن حياة و تعاليم يسوع هى الاناجيل الكنسيه الاربعه الموجوده فى كتاب العهد الجديد، و ان كان فيه باحثين بيقولو ان النصوص الثانيه (زى انجيل لوقا)، هى كمان مصادر للمعلومات عن يسوع التاريخى. معظم الباحثين فى مجالات التاريخ التوراتى و الدراسات التوراتية بيعتقدو ان النصوص القديمة عن حياة يسوع هى، على الاقل جزئيا، دقيقة. و بيوافقو على أن يسوع كان يهودى جليلى و كان بيعتبر معلم و مداوى كمان عموما بيقبل انه اتعمد بواسطة يوحنا المعمدان، و اتصلب فى اورشليم بناء على أوامر من محافظ يهودا الرومانى بيلاطس البنطى، بتهمة التحريض على العصيان ضد الامبراطورية الرومانية و دا بسبب ان الفقراء و المضطهدين اعتبروه ملك، لأنه كان متضامن معاهم. و بغض النظر عن الحاجات دى, فيه استنتاجات و دراسات أكاديمية مش حاسمة عن التسلسل الزمنى لحياة يسوع, رسالة وعظه، و طبقة يسوع الاجتماعية، والبيئة الثقافية، و توجهه الدينى العلماء بيتنافسو انهم يعرضو أوصاف يسوع على انه كان المسيح المنتظر (المسيا), او وصف يسوع نفسه على انه المسيح, او بوصفه زعيم لحركة الرهيبة, او وصفه على انه حكيم متجول و يتمتع بشخصية المعالج, او وصفه على انه مؤسس حركة دينية مستقلة. تلاميذ يسوع المسيح حسب كتاب العهد الجديد، كان فيه اتناشر تابع للمسيح بيلازموه، وكانوا تلامذته، وبعد موته وقيامته وطلوعه السما نزل عليهم الروح القدس و بشروا الناس بالمسيح وهما: اندراوس، سمعان بطرس، فيلبس، يعقوب ابن زبدى، يوحنا ابن زبدى، برثولماوس، يعقوب ابن حلفى، يهوذا الملقب تداوس، متى العشار، توما، سمعان القانوى، يهوذا الاسخريوطى اللى سلم يسوع لليهود و اخد مكانه متياس بعد ما يهوذا انتحر. ابتدت خدمة يسوع المسيح، حسب العهد الجديد، وهو فى سن التلاتين، ابتدا يبشر ويكرز للناس وعمل معجزات كتيره كان من ضمنها اخراج شياطين من ناس، واشباع ناس كتيرة جدا عددهم اكتر من 5000 واحد من خمسة خبزات وسمكتين، و اقامة ميت اسمه ليعازر و ابن ارملة نايين و ابنة يايرس، و كمان خلى واحد اتولد اعمى يشوف وحاجات تانية كتير. وكمان ليه سلطان على البحر و وجهة النظر المسيحية عن يسوع انه ابن الله و الله المتجسد, و انه هو المسيا اللى كان اتنبأ بيه فى كتاب العهد القديم، و حسب كتاب العهد الجديد يسوع قام من بين الاموات فى اليوم التالت و صعد للسماوات. مصادر مؤسسين ديانات مسيحيه شخصيات دينيه مشاهير الهه

###Human: حكمه ###Assistant:الحكمة هى ممارسة الحكم السليم فى الشؤون العملية. و تقليديا بتعتبر فضيلة , الحكمة القدرة على الحكم وانضباط النفس عن طريق استخدام العقل او ذكاء فى ادارة الشؤون ,المهارة و حسن الحكم فى استخدام الموارد, و الاحتراس من الخطر. و غالبا بترتبط الحكمة مع البصيرة . فى الأخلاق ، لأرسطو حساب فضيلة phronesis (اليونانية : φρονησις) ، اللى عادة بتترجم "الحذر" . فضايل فلسفه

###Human: 3 يناير ###Assistant:3 يناير هو تالت ايام السنة فى التقويم الجريجورى . و فيه بعده 362 (363 فى السنة الكبيسة) يوم لحد نهاية السنة. مواليد 106 ق م - شيشرو فيلسوف و راجل دوله رومانى قديم. 1949 - نيللى ممثله و فنانه استعراضيه مصريه من اصل ارمنلى. ايام السنه يناير

###Human: ساره بيرنار ###Assistant:ساره بيرنار (Sarah Bernhardt) اتولدت فى باريس فى فرنسا 23 اكتوبر 1844. واتوفت 26 مارس 1923 . عن عمر 79 سنه تقريبا .ساره كانت ممثلة مسرحية مشهورة اوي ومتخصصة فى التراجيديا وخصوصا اشهر اعمالها Phèdre مصادر مواليد 1844 وفيات 1923 ممثلات فرنساويات متعلمين فى الكونسيرڤتوار الوطنى المتميز لفن الدراما

###Human: مارلين ديتريتش ###Assistant:مارلين ديتريتش (27 ديسمبر 1901 – 6 مايو 1992) كانت ممثله و مغنيه اصلها الماني و واخده الجنسية الامريكية كمان . سبب سفرها لامريكا خلاف مع النازيين . لما ماتت فى باريس و هى عندها 90 سنه اتنقل تابوتها الملفوف بالعلم الامريكي لالمانيا و اتدفنت ف بيرلين . مراجع مواليد 1901 وفيات 1992 ممثلات المان ممثلات امريكان مغنيات ألمانيات مغنيات امريكيات ملحدين المان ملحدين امريكان كتاب المان كتاب امريكان المان عاشو فى امريكا ليزبيان عشيقات

###Human: نيكولو ماكيافيللى ###Assistant:نيكولو ماكياڤيللى ( Niccolò Machiavelli, ; اتولد 3 مايو 1463 - اتوفى 22 يونيه 1527), سياسى و مؤرخ طليانى, من رواد عصر النهضه الايطاليه. شارك فى الحياه السياسيه لكتن اعتزلها بعد ما رجع ميديتشى سنة 1512. اشتهر بكتاب "الامير" اللى كان عباره عن تحليل موضوعى للوسايل اللى المفروض تتبع لبلوغ الهدف السياسى و استقرار الحكم. مصادر مواليد 1463 وفيات 1527 فلاسفه طليان مؤرخين طلاينه

###Human: اقباط ###Assistant:القبطى ( , المصرى), معناها الاساسى مصرى و بقت بتستعمل عشان توصف الشخص بانه المصرى اللى سكن حول النيل و عمل الحضاره المصريه القديمه و احفادهم اعتنقوا المسيحيه و الاسلام و اليهوديه. كلمة "الأقباط" كانت بتستخدم فى العربى (الكلاسيكى) للاشارة للمصريين بصوره عامه , لكن دلالة كلمة "الاقباط" اتحولت على مر القرون و بقى المعنى, خصوصا فى اللغات التانيه, المسيحين المصريين و المسيحية المصريه, و تحديدا بعد اعتناق الجزء الاكبر من السكان فى مصر الاسلام. و دلوقتى الاستخدام, كتير ينطبق على اعضاء الكنيسة الأرثوذكسية القبطية المصرية بغض النظر عن الاصل العرقى. علشان كده الكنيسة الاثيوبية و الاريترية من المسيحيين (والنوبيين قبل اعتناق الاسلام) كان بيتقال عليهم فى العاده الاقباط. وبالرغم من ان الكلمة تطلق غلط علي المسيحيين فى مصر بس, الا ان الاصح ان كل المصريين اقباط بمختلف ديانتهم. موجز تاريخى تاريخ الاقباط (بمعناه الدينى) بيرجع لبدايات ظهور المسيحيه اللى اسسها فى مصر القديس مرقس تلميذ المسيح و عشان كده بيتلقب بكاروز مصر و كرازته اسمها "الكرازه المرقسيه". مرقس حط فى الكرازه اول اسقف "أنيانوس" (62-82) فبنى اول كنيسه فى اسكندريه و اشتهرت فى التلت قرون الاولى باسم "مدرسة اسكندريه اللاهوتيه" و طلع منها علما كبار زى بنتينوس السكندرى (القرن التانى) اللى هذب اللغه القبطيه, و الفيلسوف اوريجن. الكنيسه القبطيه المصريه بيرجع ليها الفضل كمان فى تأسيس الرهبنه و نشرها و روادها كانو انطونيوس ابو الرهبنه و مكاريوس المصرى و باخوميوس ابو الشركه و شنوده ابو المتوحدين. و فى عهد اثناسيوس الاول دخلت المسيحيه رسمياً بلاد الحبشه و عينت الكنيسه المصريه هناك أسقف. عانى الاقباط اضطهادات جامده من الاباطره كان اهمها اضطهادات نيرون و تراجان و دقلديانوس و استشهدت اعداد كبيره من المصريين كان منهم مينا العجائبى و تادرس الشطبى و القديسه دميانه. و بيعتبر القرن التالت هوه عصر الكنيسه المصريه القبطيه اللى ظهر فيه ابطال كتار. و فى القرن الخامس انشقت الكنيسه القبطيه المصريه عن الكنيسه الكاتوليكيه و البيزنطيه بسبب خلاف على طبيعة المسيح و عانى الاقباط من اضطهادات البيزنطيين. اتعرض الاقباط لاضطهادات كتيره ايام الامويين اللى ابتدعو مكوس و ضرايب لنهب مصر و المصريين و الفاطميين و بالذات فى عهد الحاكم بأمر الله اللى طاح فى المصريين, لكن فى العصر المملوكى المعروف بتفتحه قل الاضطهاد بوجه سنه و ماكانش فيه اضطهاد منظم برغم الصراعات و الحروب مع المسيحيين الاوروبيين (الحروب الصليبيه) اللى الاقباط ما كانش ليهم دخل فيها و عانو مع بقية المصريين و سنهل سلاطين الدوله المملوكيه ابهات الكنيسه المصريه بكل احترام و توقير, و ظهر من الاقباط مؤرخين و علما و رجال دوله كبار و طبقات من المثقفين كان من اشهرهم علما و ادبا من عيله كامله اسمها عيلة "ولاد العسال", شهد تأسيس الدوله المملوكيه فى مصر تعيين اول وزير قبطى من فترة دخول العرب مصر هوه شرف الدين ابو سعيد هبة الله صاعد الفائزى اللى اتنصب وزير للسلطان عز الدين ايبك. لكن فى العصر العثمانلى اللى اتنكبت بيه مصر من سنه 1517 و اللى اتعرف باضمحلاله اتهدمت اديره كتيره فى مصر و اشتد اضطهاد الاقباط لكن بالرغم من كده و بسبب تفوقهم و امانتهم اتعين منهم ناس كتيره فى وظايف مهمه زى ابراهيم الجوهرى و الياس بقطر و المعلم غالى وزير مالية محمد على. فى القرن 18 فيه منهم بقو كاتوليك و بقى ليهم بطريرك خاص و فيه عدد انضم للمذهب الپروتستانتى. الاقباط بيمثلو جزء اصيل فى المجتمع و الثقافه المصريه و الفن القبطى(المصري) بيعتبر امتداد للفن المصرى القديم مع شوية عناصر من التراث المسيحى. اصل الكلمة القبطى حرفيا بعنى المصرى و تاريخيا يعنى المصرى. الكلمة الانجليزى Coptic (قبطى) من اللاتينى Coptus, و هى مشتقة من العربية qubṭi قبطى (رر: qubṭ قبط الأقباط وأقباط), و التعريب من الأقباط kubti كلمة (Bohairic) و / او Αἰγύπτιος, aiguptios: "مصرى", من Αἴγυπτος, aiguptos: "Egypt". دى بدورها كلمة مشتقة من كلمة يونانية Αἰγύπτιος, aiguptios: "المصرى", من Αἴγυπτος, aiguptos: "مصر". مصادر لينكات برانيه شوف كمان الاثار والفنون القبطية على موقع الكنوز القبطية الحضارة القبطية الرومان مصريين شعوب تاريخ مصر القبطيه قبطولوجيا مجموعه عرقيه

###Human: رشيد الدين الهمذانى ###Assistant:رشيد الدين فضل الله الهمذانى - بالفارسى : رشیدالدین فضل‌الله همدانی - ( 1247 - 1318 ). اكبر و اشهر المؤرخين الفرس فى الدوله الإيلخانيه فى القرنين 13 و 14. كتابه الموسوعي " جامع التواريخ " بيعتبر أحسن و اكمل كتاب إتكتب عن تاريخ مغول فارس. كتابه اللى فصل فيه تاريخ المغول من ايام چنكيز خان وحروبهم ايام هولاكو و غازان اهتم بيه المؤرخين و المستشرقين و الدارسين فى كل العالم وإترجم للغات كتيره لإنه مصدر اساسي عن تاريخ المغول و جغرافيا المنطقه اللى اتوسعوا فيها و حروب المغول ضد مصر و تواطؤ حكام الشام و تحالفهم مع المغول قبل و وقت معركة عين جالوت بين مصر و المغول. عن طريق شغلته الاساسيه كطبيب دخل البلاط الملكي المغولي الفارسي فى عهد اباقاخان (1265 - 1282 )، وبقى وزير لغازان خان سنة 1298 و استمر فى المركز ده فى عهد اولجايتو بن ارغون خان . إنتهت حياته بإعدامه بعد ما اتهمه منافسيه بتسميم اولجايتو. في سنة 1980 إتباعت مخطوطة كتاب جامع التواريخ بالعربي في صالة مزادات سوثبي في لندن لجامع التحف الإيراني ناصر داوود خليل بـ 850.000 جنيه إسترليني و نشرها في كتاب قيم خدمه للعلم و الدارسين. إتولد رشيد الدين في عيله بيعتقد ( بالإستناد على الصقاعي في كتابه " المنهل الصافي " بس ) إنها كات يهوديه مع إن رشيد الدين أنكر ده و قال إنها قصه من إختراع اعداءه. ومن الممكن إنهم نسبوه لأصل يهودي بسبب معرفته الواسعه و كتابته الدقيقه عن عادات اليهود. بيقول رشيد الدين عن أبوه : " شهرة أبويا بترجع أولا وقبل كل حاجه لطهارة اخلاقه و شدة تمسكه بإسلامه "، وموفق الدوله جد رشيد الدين كان عايش في قلعة الموت ، حصن الإسماعيليه ، لما إستولى عليها هولاكو. لكن ممكن طبعاً إن اجداده كانوا يهود . فهرست وملحوظات المراجع ابو بكر بن عبد الله بن أيبك الدواداري : كنز الدرر وجامع الغرر، ( 9 اجزاء) مصادر تأريخ مصر الاسلامية ،المعهد الألماني للآثار الاسلامية، القاهرة 1971. المقريزي : السلوك لمعرفة دول الملوك ( 8 اجزاء)، دار الكتب, القاهرة 1996. رشيد الدين فضل الله الهمذاني : جامع التواريخ، تاريخ غازان خان، الدار الثقافية للنشر، القاهرة 2000 رشيد الدين فضل الله الهمذاني : جامع التواريخ، الإيلخانيون، تاريخ هولاكو ، دار إحياء الكتب العربية رشيد الدين فضل الله الهمذاني : جامع التواريخ، الإيلخانيون، تاريخ ابناء هولاكو من آباقاخان الى كيخاتوخان ، دار إحياء الكتب العربية القلقشندي : صبح الأعشى فى صناعة الإنشا ( 16 جزء )، دار الفكر، بيروت. قاسم عبده قاسم (دكتور) : عصر سلاطين المماليك - التاريخ السياسى و الاجتماعى, عين للدراسات الانسانية و الاجتماعية, القاهرة 2007. Amitai-Preiss, Reuven, Mongols and Mamluks: The Mamluk-Ilkhanid War, 1260-1281 ، Cambridge University Press 2004, ISBN 0-521-52290-0 Curtin, Jeremiah,The Mongols, A History,Da Capo Press 2003 ISBN 0-306-81243-6 Runciman, Steven, A history of the Crusades 3. Penguin Books, 2002 ( أرنولد توينبي) Toynbee, Arnold J., Mankind and mother earth, Oxford university press 1976 The New Encyclopædia Britannica, Micropædia,H.H. Berton Publisher,1973-1974 The New Encyclopædia Britannica, Macropædia,H.H. Berton Publisher,1973-1974 مؤرخين فرس مواليد 1247 وفيات 1318

###Human: معركة عين جالوت ###Assistant:معركة عين جالوت معركه تاريخيه مهمه حصلت جنب بيسان فى فلسطين الحاليه فى 3 سبتمبر 1260 بين المغول بقيادة كيتو بوقا ( كتبغا ) . المتحالفه معاهم قوات من مملكة كيليكيا ( مملكة ارمينيا الصغرى ) و كرجيين و عرب و شوام و الجيش المصري بقيادة سلطان مصر المملوكى سيف الدين قطز و الأمير ركن الدين بيبرس البندقدارى و فارس الدين أقطاى الصغير أتابك الجيش المصري زحف المغول في سنة 1210 چنكيز خان حاكم المغول بعت ل " تشونج هيي " أمبراطور الصين جواب تهديد جه فيه : " قررنا اننا نحط راياتنا فى كل مكان على سطح الأرض. عن قريب كل الناس و كل الأمم حا تكون خاضعه لينا وبيتمتعوا بمشاركتنا فى المكاسب الكبيره، لكن لو أي حد عاند و قاومنا، بيوته و ممتلكاته و ثروته حا تتدمر من غير شفقه ولا رحمه " . و فى مارس 1211 طلع چنكيز خان بجيشه على الصين يحاربها وخد معاه ولاده الأربعه چوچي و چغتاي و اوكتاي و تولوي. المغول عدوا سور الصين العظيم ودمروا ونهبوا المدن والقرى فى شمال الصين و استولوا على مملكة " كين " و نهبوا " بكين " و سيطروا عليها وضموا " منشوريا " و اعترفت كوريا بسيادتهم و بعد ما خلصوا على شرق أسيا اتوجهوا للغرب فى اتجاه اوروبا و الدولة الخوارزميه على حدود منطقة الشرق الأوسط. ساعة ما المغول ما كانوا بيتقدموا ناحية خورازم، الشرق الأوسط كان مليان مشاكل و حروب و صراعات. فى سنة 1218 الصليبيين هاجموا مصر بحمله عسكريه كبيره اتعرفت باسم الحمله الصليبيه الخامسه. الصليبيين هاجموا مصر ووجهوا ليها جهودهم العسكريه بعد ما فهموا ان مصر بامكانياتها البشريه و الاقتصاديه و العسكريه هي القوه الحقيقيه الفعاله فى جنوب البحر المتوسط، و انهم مش ممكن حا يقدروا يستولوا و يستقروا فى مملكة بيت المقدس و الشام من غير ما يقضوا عليها. و فى نفس الوقت كان الأمرا و الملوك الأيوبيين اللي بيحكموا مصر و الشام بيتصارعوا مع بعض على السلطه و بيعملوا تحالفات ضد بعضهم. وفي بغداد كان الخليفه العباسي " أبو العباس أحمد الناصر لدين الله " خايف من الخوارزميه و قاعد ينافق فى المغول و يبعت لهم هدايا و فلوس و يشجعهم على غزو الدوله الخوارزميه و هو مش دريان والسلطه عمياه ان هدف المغول اكبر من أخد خوارزم، وانهم لو أخدوها بلاد الشرق بما فيها بغداد حا تبقى مفتوحه وفركة كعب لجيوشهم. سقوط خوارزم فى ايد المغول دخل المغول أراضي الدوله الخوارزميه سنة 1218 بتحريض من الخليفه العباسي و استولوا على بخارى و سمرقند و بعدها بسنتين حاصروا عاصمة الدوله الخوارزميه. في سنة 1227 مات جنكيز خان، و اتقسمت امبراطوريته على ولاده الأربعه كل واحد أخد حته يحكمها . و فى سنة 1230 المغول غلبوا و قتلوا جلال الدين سلطان خوارزم اللي فضل مده طويله يقاوم بشجاعه، و استولوا على كل خوارزم وعملوا فيها مدابح رهيبه. و بكده بقت بلاد الشرق مفتوحه قدامهم و ما بقاش فاضل لهم الا انهم يدخلوا بغداد ويزحفوا على الشرق الاوسط. اتفاقية السلام بين مصر و فريدريك التاني قبل مايقضي المغول على الدوله الخوارزميه بسنتين، الامبراطور فريدريك التاني امبراطور الامبراطورية الرومانية المقدسة قام بحمله صليبيه صغيره اتعرفت باسم الحمله الصليبيه الساته ودي ما كانتش حمله عسكريه بجد وكان عدد عساكرها بتاع 600 فارس نزل بيهم فريدريك فىعكا. و انتهت الحمله دي بتوقيع اتفاقية سلام بين الملك الكامل سلطان مصر و فريدريك التانى فى 18 فبراير 1229 ، و انقلبت الدنيا على الملك الكامل و فريدريك التاني. الشوام اتهموا الكامل بالخيانه و بيع القضيه وقعدوا يشهروا بيه، و بابا الكاثوليك جريجوري التاسع و ملوك أوروبا اتهموا فريدريك بالتفريط فى حقوق المسيحيين و مهادنة المسلمين و طرده البابا من الكنيسه . دخل ملوك الشام فى صراع مع مصر و اتأزروا عليها فراح لهم السلطان الكامل بالجيش المصري و حاصر دمشق و أخدها. و الصراعات دي دايره شن المغول سنة 1237 أول هجوم على بغداد لكن ما قدروش ياخدوها . تحالف الشام مع الصليبيين ضد مصر بعد ما اتوفى السلطان الكامل قدر ابنه الصالح أيوب انه يزيح أخوه الملك العادل من عرش مصر و يقعد مكانه و استمر الصراع مع ملوك الشام اللي عملوا تحالف مع الصليبيين و هاجموا مصر، و استعان الصالح أيوب بالخوارزميه اللي اتشتتوا بعد ما المغول قضوا على دولتهم . وفي 17 أكتوبر 1244 انهزم جيش التحالف الشامي-الصليبي هزيمه منكره فى ظرف ساعات على ايدين الجيش المصري و الخوارزميه جنب غزه فى معركه اتعرفت باسم معركة الحربية أو " معركة لافوربي ". فى المعركه دي الصليبيين جمعوا اكبر جيش قدروا يجمعوه من أيام معركة حطين ورفعوا الصلبان فوق روس عسكر الشام و راحوا وياهم على مصر عشان يهاجموها. كان من نتايج المعركه دي ان الصليبيين ضاع منهم بيت المقدس و ده عمل ضجه كبيره فى أوروبا في نفس الوقت الخليفه العباسي المستعصم بالله استمر فى منافقة المغول زي سلفه و قعد يبعت لهم فى هدايا و فلوس و يقلص فى عدد جيشه لانه افتكر انه بكده حا يحمي نفسه منهم ، و حاكم الموصل بدر الدين لؤلؤ خضع ليهم عن طيب خاطر و أخد على عاتقه انه يجمع لهم الضرايب من الناس فى الشام ، و المغيث عمر ملك الكرك اتصل بيهم و طلب منهم انهم ينعموا عليه بدخوله فى طاعتهم. محاولة تكوين حلف صليبي - مغولي في الظروف دي جت الحمله الصليبيه السابعه بقيادة لويس التاسع ملك فرنسا بمباركة و تأييد بابا الكاثوليك اينوسينت الرابع ( Pope Innocent IV ) و ملوك أوروبا فى مجمع ليون الكنسي سنة 1248. كان هدف الحمله الاستيلاء على مصر قلعة و ترسانة جنوب البحر المتوسط . فيقدروا ياخدوا بيت المقدس و يسيطروا على الشام . و كان من أهداف الحمله كمان تكوين حلف صليبي - مغولي يطوق المنطقه الصليبيين حاولوا اقناع المغول بالتحالف وياهم عشان يصعبوا مهمة مصر اللي مش حا تقدر بالشكل ده تحارب بكفاءه على جبهتين فى نفس الوقت. بابا الكاتوليك بعت مبعوثه الفرنسيسكاني "جيوفاني دا بيان كاربيني" (Jiovanni da Pian del Carpine) لـ "جويوك" خان المغول يعرض عليه التحالف مع الصليبيين، لكن "جويوك" خيب أمل البابا برده اللي قاله فيه انه هو نفسه لازم يخضع للمغول و يروح لهم بسرعه مع كل ملوك أوروبا عشان يبايعوه ملك على العالم . لكن اينوسينت ما فقدش الأمل و حاول تاني و بعت فى مايو 1247 "أشلين أوف لومباردي" (Asclin of Lombardy) للقائد المغولي " بايتشو " فى تبريز ، و اقترح عليه انه يهاجم بغداد و فى نفس الوقت يهجم الصليبيين على الشام، و مع ان " بايتشو " رحب بالاقتراح لكنه ما عملش حاجه وخيب أمل بابا الكاتوليك فيه فبعتله يقوله انه معملش أي حاجه تخدم التحالف المأمول لويس التاسع قبل ما يوصل مصر بحملته اتوقف فى قبرص و استقبل هناك وفد مغولي اداه جواب من خان المغول بيعرض فيه خدماته اللي تساعد على الاستيلاء على الأراضي المقدسه، ففرح لويس و بعتله هديه كات عباره عن خيمه قيمه على هيئة محراب كنيسه مرسوم عليها بشارة الملايكه للعدرا، عشان يرغبه فى دخول المسيحيه .، لكن لسؤ حظ لويس المغول اعتبروا الهديه دليل على قبوله الخضوع ليهم فطلبوا منه انه يبعتلهم كل سنه هديه فاتصاب لويس بصدمه حملة لويس التاسع و احتلال دمياط نزلت الحمله الصليبيه على بر دمياط و احتلوا المدينه بسهوله بعد ما هرب منها العربان اللي حطهم الملك الصالح فيها عشان يدافعوا عنها . و اعلن النفير العام ( الطوارئ ) فى مصر و راحت الناس من القاهره و من كل أنحاء مصر على الجبهه عشان يدافعوا عن مصر . و المعركه شغاله اتوفى الصالح أيوب و بقت مصر على كف عفريت لولا صلابة أرملته شجر الدر اللي خبت وفاته و قادت مصر، و ظهور مماليكه اللي اتصدوا للصليبيين فى المنصوره بعد ما واحد من العربان دل الصليبيين على حته فى قناة أشموم قدروا يعدوا منها و يهجموا فجاءه على المعسكر المصري فى جديله و انتهت الحمله الصليبيه بهزيمتها المنكره فى فارسكور و اتأسار لويس التاسع و نبلائه و عساكره و فرسانه و اضطر انه يدفع ديه و يسلم دمياط للمصريين و يمشي من مصر على عكا. بوفاة الصالح أيوب و ابنه توران شاه انتهت سلطة الأيوبيه فى مصر و ظهرت دولة المماليك البحرية. و بقت خريطة المنطقه متقسمه على الدوله المملوكيه فى مصر، و بقايا الملوك الأيوبيين فى الشام، و الصليبيين فى عكا و مدن على ساحل الشام، و مملكة قليقيه الأرمنيه (مملكة أرمينية الصغرى)، و امارة أنطاكيه الصليبيه. و فى الشرق فى فارس مكان ما كات الدوله الخوارزميه، قامت دوله مغوليه اتعرفت باسم دولة الالخانات. و اتكتب على مصر فى عصر الدولة المملوكيه انها تواجه كل الأعداء دول اللي كانوا متربصين بيها. حاول الملك الناصر يوسف ملك سوريا انه يتحالف مع الصليبيين فى عكا ضد مصر مقابل انه يسلمهم بيت المقدس لكن مانجحش لان لويس خاف يدخل فى مغامره جديده ضد مصر. وقوع بغداد فى ايدين المغول الخليفه العباسي فى بغداد اللي حرض المغول على جيرانه الخوارزميه، و مارضاش يعترف بسلطنة شجر الدر لانها واحده ست، و بعت لمصر يقولهم اذا كات الرجال عدمت عندكم قولوا فنبعت لكم رجاله، فضل يتصل بالمغول و ينافقهم ويبعتلهم فى فلوس و هدايا و افتكر انه لما يعمل كده و ينقص عدد العساكر فى جيشه انهم حا يصاحبوه و يسالموه. المؤرخ ابن أيبك الدواداري وصف الخليفه البغدادي ده بانه " كان فيه هوج، وطيش، وظلم، مع بله، وضعف، وانقياد الى أصحاب السخف. يلعب بطيور الحمام، ويركب الحمير المصرية الفرء " . وده و الناصر يوسف ملك سوريا هو التاني عايز يتحالف مع المغول ضد مصر زي ما خضع لهم بارادته الحره بدر الدين لؤلؤ حاكم الموصل. هولاكو خان حفيد جنكيز خان ( ابن تولوي )، اللي بقى ملك الخانات فارس، بعد ما دمر قلعة ألموت بتاعة الاسماعيليين ( الحشاشين ) بعت جواب لخليفة بغداد يهدده و يتوعده انه مع انه أظهر الطاعه و الرضوخ ليه ما ساعدهوش فى أخد قلعة ألموت و قاله " انت أظهرت الطاعه بس ما بعتش عساكر " ، و أمره بانه يهدم الحصون و الخنادق فى بغداد و يروح يقابله، وقاله : " لما اقود الجيش لبغداد، مندفع بسورة الغضب، فانك لو كنت مختفي فى السما .. حا أنزلك من الفلك الدوار و حاأرميك من عليائك لتحت زي الأسد. و مش حاخلي حي فى مملكتك. وحاخلي مدينتك و اقليمك و أراضيك طعمه للنار". فبعتله الخليفه هدايا و تحف و جواب ينافقه فيه انه " مع الخاقان و هولاكوخان قلب واحد ولسان واحد " ، و عشان يخوفه قاله انه لو هاجم بغداد حا يلم عليه الناس من الشرق للغرب. فغضب هولاكو و رد عليه بجواب قال من ضمنه : " طيب يبقى عليك انك تستعد للحرب، لاني رايح على بغداد بجيش زي النمل و الجراد ". خاف الخليفه و استشار وزيره فنصحه بانه يعتذر له و يبعت له هدايا تانيه و فلوس . وزير الخليفه " مؤيد الدين بن العلقمي " نفسه كان معروف بانه عميل للمغول. زي ما اتوعد، طلع هولاكو بجيشه و قواده من همذان فى أواخر سنة 1257 و ظهر قدام أسوار بغداد يوم 18 يناير 1258، و كان فى جيشه عساكر من الموصل بعتهم ملكها بدر الدين لؤلؤ كمساهمه . و بعد ما حاصرها وقعت فى ايده فى 10 فبراير 1258 و طلع الخليفه و رجالته و سلموا نفسهم لهولاكو. و عمل المغول مدابح رهيبه فى بغداد استمرت سبع تيام وليالي ، و دمروها وقتلوا عشرات الآلاف و بعد ما الخليفه دل هولاكو مخبى فلوسه و دهبه فين، و كان مخبي سبايك الدهب فى حوض فى ساحة القصر، و سلمه حريمه اللي كان عددهم 700 و عليهم ألف خدامه ، لفوه فى سجاده أو حطوه فى شوال و ركلوه بالرجلين لغاية ما مات. الوزير " العلقمي " كان هو اللي نصح الخليفه بتسليم نفسه و بيتقال انه هو برضه اللي نصح هولاكو بقتله بعد ما استسلم عشان تستقر الامور لهولاكو سقوط بغداد فى ايد المغول بالشكل المروع ده خلى الناس تحزن و كتب المؤرخ ابن الأثير : " يا ليت أمي لم تلدني، و يا ليتني مت قبل هذا وكنت نسياً منسياً " . بدر الدين لؤلؤ أمير الموصل راح لهولاكو شايل كفنه على كتفه ومعاه هدايا و مجوهرات و سلمه مفتاح الموصل فخلاه يفضل أمير عليها . الناصر يوسف حاكم دمشق اللي بعت قبل كده وزيره " زين الدين الحافظي " لهولاكو بهدايا هو التاني بعت ابنه " الملك العزيز " لهولاكو بالهدايا و التحف و طلب منه مساعدته على غزو مصر فطلب منه هولاكو انه يمده بعشرين ألف فارس. لكن بعد شويه وصله جواب مع " العزيز " من هولاكو كان من ضمنه : " لما يوصلك جوابي ده، فشهل برجالتك و فلوسك و فرسانك لطاعة سلطان الأرض شاهنشاه ملك ملوك الأرض .. و ما تعطلش عندك رسلنا زي ما عملت قبل كده ، امساك بمعروف أو تسريح باحسان.. بلغنا ان تجار الشام وغيرهم هربوا بفلوسهم و حريمهم على كروان سراي ( مصر ) فلو كانوا فى الجبال نسفناهم و ان كانوا فى الأرض خسفناهم ". ولما قرا الناصر يوسف الكلام ده اتفزع و بعت حريمه على الكرك، و لما سمع السوريين ان جيش هولاكو عدى الفرات و جي على سوريا اتصابوا بالرعب و بدأوا يهربوا فى اتجاه مصر بأعداد ضخمة ، وبعت الناصر يوسف جواب لمصر يستنجد بجيشها سقوط دمشق فى ايدين المغول و استعداد مصر لمواجهتهم [[ملف:Mongol soldiers by Rashid al-Din 1305.JPG|thumb|left|180px|محاربين مغول من كتاب جامع التواريخ ل رشيد الدين الهمذاني لما وصل جواب الناصر يوسف القاهره جمع نايب السلطنه الأمير سيف الدين قطز الأمرا و أعيان مصر فى قلعة الجبل عشان يتشاور معاهم. مصر ساعتها كان سلطانها المنصور نور الدين على ابن السلطان المتوفي أيبك و كان صغير عنده بتاع خمستاشر سنه وكان مستهتر وبيحب اللعب وكانت امه بتتدخل فى الحكم . قطز قال للأمرا و الأعيان فى الاجتماع ان البلد دلوقت محتاجه سلطان قوي يقدر يواجه العدو، والملك المنصور لسه صغير مابيعرفش ازاي يمشى الدوله. وراح قابض على المنصور علي و أخوه قاقان وأمهم و حدد اقامتهم فى برج فى القلعه، و نصب نفسه سلطان على مصر بعد ما قدر يستصدر فتوى من الشيوخ . فلما احتج شوية أمرا على اللي عمله قالهم ان المغول فى طريقهم للشام و بعد كده حا ييجوا على مصر، و الناصر يوسف حاكم سوريا ده شخص ما يتضمنش و ممكن يخون مصر. وان كل هدفه انه يوحد الجهود عشان محاربة المغول وان ده مش ممكن يحصل من غير ملك. وقالهم : " لو طلعنا و واجهنا العدو ده و غلبناه حايكون الامر فى ايديكم وتبقوا ساعتها تنصبوا اللي انتم عايزينه ". فوافقوا على كلامه في سوريا أخد هولاكو حران و قلعتها و بعدها أخد البيره و قلعتها و راح على حلب فزاد رعب السوريين و بعت الناصر يوسف مراته و ابنه و فلوسه و ستات الأمرا على مصر و معاهم أمم من من الناس. و لما وصل المغول حلب حاصروها سبع تيام و دخلوها و عملوا فيها مدبحه كبيره اتقتل فيها الألوف و بيتقال انه اتأسر فى حلب بتاع مية ألف ست وعيل باعهم المغول للأرمن و غيرهم . و راح الملك الأشرف لهولاكو فى حلب و ركع له وباس له الأرض فعينه ملك على حمص و نايب ليه فى دمشق. وعين هولاكو عماد الدين القزوينى نايب ليه على حلب اللي و صفها المؤرخ بدر الدين العينى بانها بقت عامله زى " الحمار الأجوف " الناصر يوسف بقى مش عارف يعمل ايه، و نصحه وزيره " زين الدين الحافظي " و ده كمان كان معروف انه عميل للمغول، بان أحسن حاجه انه يستسلم للمغول و يدخل فى طاعة هولاكو. و كان الأمير بيبرس البندقداري حاضر المناقشه فشتمهم و قالهم انهم هما السبب فى كل المصايب دي. و بالليل حاول المماليك البحريه اللي كانوا هربوا على الشام أيام السلطان أيبك انهم يقتلوا الناصر يوسف لكن جري منهم و استخبى جوه قلعة دمشق. فساب بيبرس سوريا بعد ما لقى ان الناصر يوسف ده مافهوش أمل و رجع مع شوية بحريه على مصر و رحب بيه السلطان قطز ترحيب كبير . لما وصل خبر اللي حصل لحلب للناصر يوسف فى دمشق زاد فزعه و رعب السوريين فبقم يبيعوا حاجتهم بأبخس الأتمان و يجروا فى اتجاه مصر، ولان الوقت كان شتا و الدنيا برد بقم يموتوا فى السكة و اتبهدلوا جداً . الناصر لم بتاع مية ألف من العربان و غيرهم و بعدين سابهم و هرب هو كمان على غزه عشان يدخل مصر، و وراه طلع الملك المنصور بن المظفر ملك حماه بستاته و ولاده وبكده انتهى ملك الناصر يوسف فى سوريا السوريين فى دمشق بعتوا هدايا كتيره و معاها مفتاح دمشق لهولاكو فى حلب، ففرح هولاكو بوفدهم اللي جابله المفتاح و عين محيي الدين ابن الزكي، اللي كان ضمن الوفد، قاضي على الشام. بعد ستاشر يوم من أخد حلب و صل المغول دمشق فطلع لهم زين الدين الحافظي و سلم لهم دمشق من غير مقاومه فدخلها هولاكو و معاه " هيثوم " ملك كيليكيا ( مملكة ارمينيا الصغرى ) و الأمير الصليبي " بوهيموند الساتت " أمير انطاكيه . و ادى هولاكو فرمان الأمان للسوريين اللي فضلوا فيها و استسلموا. وقرا القاضي محيي الدين ابن الزكي فى جامع دمشق وهو لابس خلعة هولاكو تقليد تعينه قاضي على الشام و بعت المغيث عمر ملك الكرك ابنه العزيز فخر الدين للمغول فى دمشق بعد ما كان بيبعت لهم رسله فى فارس يطلب منهم ينعموا عليه بدخول طاعتهم. و بعد ما سقطت دمشق سقطت ميافارقين فى ايدين المغول بعد ما حاصروها مده طويله و رفض الملك الكامل محمد انه يستسلم للمغول ودافع ببساله، لكن الناصر يوسف ما ساعدهوش و سابه محاصر زي ما مارضاش انه يساعد بغداد لما الكامل نصحه قبل كده. و ساعد بدر الدين لؤلؤ أمير الموصل المغول و شارك فى حصار ميافارقين و رماها بالمنجنيق لما وصل الناصر يوسف " قطيا " اتخانق الخوارزميه و الأكراد الشهرزويه اللي كانوا وياه و حصل نهب .، و طلع له السلطان قطز و منعه من دخول مصر، مش بس لخيانته لكن لانه كمان خاف يدخله فيعمل قلاقل فى مصر تساعد المغول فى وقت حرج وهي بتستعد للدفاع عن نفسها، فبقى لوحده بعد ما اتفرقت عنه الناس و سابوه و دخلوا مصر وفضل هو هايم على وشه فى الصحرا أو تيه بني اسرائيل على حد قول المؤرخ بدر الدين العيني ، لغاية ما خانوه اتنين خدامين أكراد و سلموه للمغول فقبضوا عليه وعلى ابنه " العزيز " و اخوه غازي و كام واحد معاهم، و بعد ما أمر باستسلام عجلون للمغول ودوهم لهولاكو. الناصر يوسف عيط و قال شعر و هما معديين على حلب كان ضمنه : " يعز علينا أن نرى ربعكم يبلى .. و كانت به آيات حسنكم تتلى. لقد مر لي فيها أفانين لذة .. فما كان أهني العيش فيها و ما أحلى " السلطان قطز صادر كل فلوس الناصر يوسف اللي هربها مصر مع خدامينه و أجبر مراته و ستات الأمرا السوريين بتسليم كل المجوهرات اللي معاهم وكان معاهم مجوهرات كتيره جداً. تهديد المغول لمصر بعد ما كات مصر ملجأ للسوريين و العربان و غيرهم اللي سابوا بلادهم و هربوا من هولاكو بقت هي نفسها مهدده من المغول. طلايع الجيش المغولي بدأت توصل غزه وتهاجم الناس وقتلوا ناس كانوا بيصلوا فى جامع، و وصل مصر جواب تهديد من هولاكو مع أربع رسل جه فيه : " نحن ما نرحم من بكى، و لا نرق لمن شكى، وقد سمعتم اننا قد فتحنا البلاد، و طهرنا الأرض من الفساد، وقتلنا معظم البلاد، فعليكم بالهرب، و علينا بالطلب " و جه فى أخره شعر بيقول : " ألا قل لمصر ها هلاون ( هولاكو ) قد اتى .. بحد سيوف تنتضى و بواتر. يصير أعز القوم منا أذلة..ويلحق أطفالاً لهم بالأكابر " . قطز جمع الأمرا و قالهم دلوقتي ما قدمناش الا حل واحد يا اما نسيب وطنا و نهرب، يا اما نهادنهم و نسالمهم، يا اما نحاربهم. فرد بيبرس : نحاربهم، و حبذ قطز رأي بيبرس . واختلى بيبرس بقطز و قاله : " فى رأيي نقتل الرسل، ونروح ل كيتو بوقا متضامنين، لو انتصرنا أو انهزمنا حا نكون فى الحالتين معذورين ". قبض قطز على الرسل المغول الأربعه و وسطهم ( يعني قطعهم نصين ) و علق روسهم على باب زويله و دي كات أول مره المغول يتعاملوا بالمنظر ده أو حد يرد على هولاكو بالطريقه دي، و اتنادى فى القاهره و كل نواحى مصر بالخروج لمحاربة المغول فجم المصريين من كل حته فى مصر عشان يدافعو عن مصر، و أمر السلطان قطز ولاة الأقاليم المصريه بتجميع كل العساكر ، اياميها كان فيه ناس من اليمن و شمال افريقيا عايشين فى مصر لما سمعوا بالموضوع سابوا مصر طوالي و هربوا على بلادهم . خروج الجيش المصري لمحاربة المغول اتطوعت أعداد كبيره من المصريين و طلع السلطان قطز بالجيش على الصالحيه و قال للأمرا اللي كان فيهم خايفين يطلعوا من مصر يواجهوا المغول انهم اذا كانوا خايفين فهو حا يروح لوحده يواجه المغول. فلما شاف الأمرا السلطان قطز بيتحرك فعلاً مشيوا وراه. أمر قطز الأمير ركن الدين بيبرس بقيادة طلايع الجيش و انه يروح غزه عشان يستطلع تحركات المغول هناك، فراح بيبرس فى 26 يوليه 1260 على غزه. لما شاف بايدار قائد طلايع الجيش المغولي فى غزه طلايع المصريين بعت لـ" كيتو بوقا " ( كتبغا ) فى بعلبك يقوله ان الجيش المصري خرج من مصر فرد عليه كيتو بوقا وقاله " خليك فى مكانك و استنى " ، لكن المغول اضطروا يهربوا و استرد بيبرس غزه، و طاردهم المصريين لغاية نهر العاصي. ووصل قطز ببقية الجيش فى أغسطس. و ريحوا يوم و بعدين مشيوا بحذا الساحل لغاية ما وصلوا عكا اللي كات تبع الصليبيين. خرج الصليبيين اللي اتخضوا لما شافوا الجيش المصري قدام عكا، و عرضوا مساعدتهم لكن قطز شكرهم و حلفهم انهم لا يكونوا معاه و لا ضده و يفضلوا على الحياد، و أقسم لهم انهم لو خانوه حا يرجع لهم و يحاربهم قبل ما يحارب المغول. جمع السلطان قطز الأمرا و خطب فيهم و حضهم على محاربة المغول و فكرهم باللي جرى للناس منهم فى كل حته، و انهم لازم يحرروا الشام من المغول، فاتأثر الأمرا بالخطبه و قعدوا يعيطوا. و بعدين قطز نادى بيبرس و طلب منه يقود طلايع الجيش و يشتبك مع جيش المغول و يراوغهم. الجيش المغولي كان بيقوده " كيتو بوقا " ( كتبغا) لان هولاكو - زي ما اتقال - كان رجع تبريز لما سمع ان فيه قلاقل فى بلاد المغول بسبب موت أخوه الخان الاكبر منكوقاآن ( منكو ) " . و قطز فى عكا عرف ان الجيش المغولي عدى نهر الأردن و وصل للجليل الشرقي فأمر الجيش بالتوجه ناحية مدينة الناصرة فعداها و وصل " عين جالوت " جنب بيسان يوم 2 سبتمبر 1260 . معركة عين جالوت عدد العسكر فى الجيش المصري كان حوالي 40 ألف وعليهم متطوعين اتجمعوا من نواحي مصر، و كان فيه كمان عدد من الهربانين من المغول ( زي الخوارزمية ) و ناس من اللي سابوا الناصر يوسف و لجأوا لمصر. أتابك الجيش المصري ( القائد العام ) كان فارس الدين أقطاى الصغير و ده غير فارس الدين أقطاى الجمدار زعيم المماليك البحريه. الجيش المغولي كان بيضم قوات من كيليكيا ( مملكة أرمينية الصغرى ) و كرجيين ( جورجيين ) و عرب و سوريين و شوام. المعركه بدت يوم الجمعه 3 سبتمبر قبل شروق الشمس مع دقات الكوسات و الطبول . ، و ماكاتش حاجه سهله على الجيش المصري و نفسية العساكر انهم يواجهوا الجيش المغولي اللي عمره لغاية اللحظه دي ما خسر معركه، و خسارتهم كان معناها ان المغول حا يدخلوا مصر و يسيطروا على كل الشرق الأوسط مع تبعات اختفاء ثقافته و دياناته. فكات العساكر و الأمرا قلقانين جداً و ده أثر على سير المعركه فى بدايتها خطة المعركه كات ان بيبرس يهاجم الجيش المغولي بطلايع الفرسان و يشتتهم و يناورهم لغاية ما يقدر يجذبهم لكمين كبير بيقوده السلطان قطز خباه فى التلال القريبه. كيتو بوقا ما أدركش ان الجيش المصري كان قريب جداً منه لانه كان بيفتقد عناصر الاستطلاع بعكس المصريين اللي كانوا دارسين و مستكشفين المنطقه . لما كيتو بوقا شاف طليعة الجيش المصري اللي بيقوده بيبرس افتكر ان ده كل الجيش فرمى بكل جيشه فى المعركه عشان يحسمها بسرعه و اشتبك بيبرس بالجيش المغولي و ناوره ببراعة قائد فذ و فى الأخر عمل نفسه انه بينسحب ناحية التلال فجري و راه المغول فطلع الجيش المصري الرئيسي بقيادة قطز و لقى المغول نفسهم فى كمين و متحاصرين . وصف مؤرخ المغول رشيد الدين الهمذاني تطورات المعركه بقوله : " فقذف المغول سهامهم و حملوا على المصريين، فتراجع قطز و لحقت بجنوده الهزيمه و هنا تشجع المغول و تعقبوه، و قتلوا كثيراً من المصريين، و لكن لما بلغوا الكمين، انشق عليهم من ثلاث جهات، وأغار المصريون على جنود المغول و قاتلوهم قتالاً مستميتاً من الفجر حتى منتصف النهار، ثم تعذرت المقاومه على جيش المغول ، و لحقت به الهزيمه آخر الأمر " . الجيش المصري فى بداية المعركه اتعرض لضغط جامد على جناحه الشمال ( ميسرته ) لكن قطز صمد بصلابه و خلع خوذته و رماها فى الهوا و نادى نداءه المشهور " وا اسلاماه " و هجم بنفسه مع عساكره على المغول. الجيش المغولي هرب ناحية بيسان و الجيش المصري اتعقبه، و بعدين قدروا يتجمعوا و ينظموا صفوفهم و رجعوا تاني و صدموا الجيش المصري صدمه جامده فصرخ قطز تاني صرخه سمعها معظم العساكر : " وا اسلاماه .. يا الله ! أنصر عبدك قطز على التتار " و اتحمسوا العساكر و هجموا بقوه، و هرب المغول فى اتجاه سوريا. بعد المعركه و انتصار الجيش المصري نصر كبير، نزل قطز من على حصانه و مسح وشه فى الأرض و باسها و صلى وبعدين العساكر رجعوا و هما فرحانين و شايلين الغنايم . أسر المصريين كيتو بوقا اللي فضل يحارب لأخر لحظه و عمل جهد جامد فى المعركه، ولما حاول بعد ما اتأسر انه يتفاخر بهولاكو و جيشه اللي حايجي ينتقم قاله قطز : " لا تفخر الى هذا الحد بفرسان توران، فانهم يزاولون أعمالهم بالمكر و الخداع لا بالرجولة و الشهامه " .، و اتعدم كيتو بوقا على ايد الأمير الكبير جمال الدين أقوش ، و اتبعتت راسه على القاهره. و اتقتل معاه " السعيد بن الملك العزيز "، اللي انضم لجيش المغول و شارك فى المعركه فى صفهم هو و " الأشرف موسى " ملك حمص و غيره من الشوام بقايا عساكر الجيش المغولي المهزوم استخبوا فى المزارع و جروا على سوريا فطلع عليهم الناس و قعدوا يقتلوا فيهم. وهرب " زين الدين الحافظي " و النواب السوريين اللي اتحالفوا مع المغول من دمشق. و دخل السلطان قطز دمشق و فرحت الناس بالنصر الكبير اللي حررهم من المغول، و اتقتلت ناس كتيره فى دمشق من اللي انضموا لصف المغول . و بعت السلطان قطز بيبرس على حمص عشان يخلص على بقية المغول فلما وصل هناك لقى هولاكو باعت عساكر تانيين مدد فخلص على الجوز، الهربانين و الجايين كل المنطقه من حدود مصر لغاية نهر الفرات اتحررت من المغول. هزيمة المغول التاريخيه دي اللي قضت الى الأبد على توسعهم فى الشرق الأوسط كات أول هزيمه يتلقوها فى معركه مفتوحه ، و كتبت الأقدار انها تكون على ايد مصر. قبل معركة عين جالوت بيوم، هولاكو كان ناوي يكافئ الناصر يوسف ملك دمشق السابق بتعينه نايب ليه على دمشق، لكن بعد ما عرف نتيجة المعركه من غيظه أمر بالقبض عليه هو و 300 سوري كانوا عايشين مع الناصر يوسف عند هولاكو، بحجة انهم ما ساعدوش المغول ضد مصر بما فيه الكفايه. و بعد ما قبضوا عليهم سكروا الناصر يوسف لغاية الثماله حسب التقاليد المغوليه و أعدموهم . نتايج معركة عين جالوت قبل المعركه امتدت امبراطورية المغول من الصين لغاية أبواب مصر. بعد المعركه انكمشت امبراطوريتهم لغاية نهر الفرات. اتلاشت الدوله الأيوبيه من الشام و اتوسعت الدوله المملوكيه و اتمكنت وخدت صوره شرعيه بالكامل و دخلت الشام و الكرك و أماكن تانيه فى طاعتها و اتحكمت بنواب السلاطين اللي بياخدوا الأوامر من القاهره عاصمة الدولة المملوكيه. اتلاشت كمان محاولات الصليبيين عمل حلف مع المغول و ما قدروش ياخدوا بيت المقدس و فضلوا قاعدين فى عكا و مدن على ساحل الشام زي بيروت و صور لغاية ما السلطان قلاوون طردهم من طرابلس (1290) و بعد كده طردهم ابنه الأشرف خليل سنة 1291 من عكا نفسها و بقية مدن الشام الساحليه و انتهى حلمهم. الأمير ركن الدين بيبرس اللي لعب دور كبير فى النصر على المغول اتولى حكم مصر بعد ما السلطان قطز أغتيل فى السكه و هو راجع مصر من عين جالوت (25 أكتوبر 1260) . بيبرس أخد لقب الظاهر و اتعرف باسم الظاهر بيبرس. انتقم بيبرس من حلفاء المغول اللي شاركوا فى معركة عين جالوت فدمر كيليكيا ( مملكة أرمينيه الصغرى ) سنة 1266 و 1275 و امارة انطاكيه سنة 1268 ، و غلب المغول فى المعارك اللي حاولوا فيها انهم ياخدو بـتارهم لهزيمتهم فى عين جالوت و هزمهم هزيمه منكره فى معركة الأبلستين فى 18 ابريل سنة 1277. بعد معركة عين جالوت القبيله الدهبيه المغوليه بفضل نباهة بيبرس السياسيه اعتنقت الاسلام و دخل ملكها بركة خان بن جوجي فى تحالف مع مصر ضد مغول الاليخنات فى فارس فكات ضربه موجعه ليهم. وكمان اتعملت معاهدات و اتفاقيات صداقه بين مصر و الامبراطوريه البيزنطيه و الامبراطوريه الرومانيه الغربيه و صقليه و جمهوريات ايطاليا. وقدر بيبرس من انه يعمل خلافه عباسيه فى القاهره ادت شرعيه لحكمه و لكل سلاطين الدولة المملوكيه من بعده و بقت الخلافه الوحيده فى كل المنطقه لأول مره ، وبكده هو بيعتبر المؤسس الحقيقي للدوله المملوكيه اللي رسوخها فى جنوب البحر المتوسط كان من أهم نتايج معركة عين جالوت. فهرست و ملحوظات المراجع ابن اياس: بدائع الزهور فى وقائع الدهور, تحقيق محمد مصطفى، الهيئة المصرية العامة للكتاب، القاهرة ابن تغري: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة2005، ISBN 977-18-0373-5 ابن كثير ، البداية والنهاية، (15 جزء)، دار صادر ، بيروت 2005، ISBN 9953-13-143-0 أبو بكر بن عبد الله بن أيبك الدواداري : كنز الدرر وجامع الغرر، ( 9 اجزاء) مصادر تأريخ مصر الاسلامية ،المعهد الألماني للآثار الاسلامية، القاهرة 1971. أبو الفداء: المختصر فى أخبار البشر ، المطبعة الحسينية، القاهرة 1325هـ. بدر الدين العيني: عقائد الجمان فى تاريخ أهل الزمان، تحقيق د. محمد محمد أمين، مركز تحقيق التراث،الهيئة المصرية للكتاب، القاهرة 1987. بسام العسلي : الظاهر بيبرس و نهاية الحروب الصليبية القديمة، دار النفائس ، بيروت 1981. بسام العسلي : المظفر قطز و معركة عين جالوت، دار النفائس ، بيروت 2002. بيبرس الدوادار: زبدة الفكرة فى تاريخ الهجرة، جمعية المستشرقين الألمانية، الشركة المتحدة للتوزيع، بيروت 1998. المقريزى : السلوك لمعرفة دول الملوك ( 8 أجزاء)، دار الكتب, القاهرة 1996. جمال الدين الشيال (أستاذ التاريخ الاسلامي): تاريخ مصر الاسلامية، دار المعارف، القاهرة 1961. رشيد الدين فضل الله الهمذاني : جامع التواريخ، تاريخ غازان خان، الدار الثقافية للنشر، القاهرة 2000 رشيد الدين فضل الله الهمذاني : جامع التواريخ، الايلخانيون، تاريخ هولاكو ، دار احياء الكتب العربية رشيد الدين فضل الله الهمذاني : جامع التواريخ، الايلخانيون، تاريخ أبناء هولاكو من آباقاخان الى كيخاتوخان ، دار احياء الكتب العربية القلقشندي : صبح الأعشى فى صناعة الانشا ( 16 جزء )، دار الفكر، بيروت. قاسم عبده قاسم (دكتور) : عصر سلاطين المماليك - التاريخ السياسى و الاجتماعى, عين للدراسات الانسانية و الاجتماعية, القاهرة 2007. قاسم عبده قاسم (دكتور) : بين التاريخ و الفولكلور- , عين للدراسات الانسانية و الاجتماعية, القاهرة 2008 محيي الدين بن عبد الظاهر : الروض الزاهر فى سيرة الملك الظاهر، تحقيق ونشر عبد العزيز الخويطر 1976. محيي الدين بن عبد الظاهر : تشريف الأيام والعصور فى سيرة الملك المنصور، تحقيق د. مراد كامل، الشركة العربية للطباعة والنشر، القاهرة 1961. نور الدين خليل: سيف الدين قطز ، حورس للنشر والتوزيع، الاسكندرية 2005، -6ISBN 977-368-088 شفيق مهدى ( دكتور) : مماليك مصر والشام، الدار العربية للموسوعات، بيروت 2008. عز الدين بن شداد : تاريخ الملك الظاهر، دار نشر فرانز شتاينر، فيسبادن 1983 علاء طه رزق، دراسات فى تاريخ عصر سلاطين المماليك،عين للدراسات والبحوث الانسانية و الاجتماعية، القاهرة2008 Amitai-Preiss, Reuven, Mongols and Mamluks: The Mamluk-Ilkhanid War, 1260-1281 ، Cambridge University Press 2004, ISBN 0-521-52290-0 Curtin, Jeremiah,The Mongols, A History,Da Capo Press 2003 ISBN 0-306-81243-6 (ستيفين رونسيمان) Runciman, Steven, A history of the Crusades 3. Penguin Books, 2002 ( ارنولد توينبى) Toynbee, Arnold J., Mankind and mother earth, Oxford university press 1976 The New Encyclopædia Britannica, Micropædia,H.H. Berton Publisher,1973-1974 The New Encyclopædia Britannica, Macropædia,H.H. Berton Publisher,1973-1974 حروب تاريخ مصر المملوكيه مماليك عين جالوت احداث 1260 عين جالوت الظاهر بيبرس

###Human: ابيكوروس ###Assistant:إپيكوروس (يونانى: Έπίκουρος |epikouros|, على الشبابيّه) (341 ق م, سامو - 270 ق م, أثينا), كان فيلسوف يونانى قديم و مؤسس مدرسة الفلسفه اللى اسمها إپيكوريونw:en:Epicureanism الاهتمامات الاساسيه: أتوميزمen:Atomism (فلسفة المواد معموله من فتافيت صغيره), هيدونيزمen:Hedonism (فلسفة "المتعه هى أعلا جودَه") المؤثرين عليه: ديموكريتوس, پيرونw:en:Pyrrho أثّر على: إرمارخوسen:Hermarchus, لوكريتيوسen:Lucretius, توماس هوبسen:Thomas Hobbes, چيريمى بينتهامen:Jeremy Bentham, چون ستوارت ميلen:John Stuart Mill, توماس چيفيرسون, فريدريش نيتشه, كارل ماركس, ميشيل اونفراىen:Michel Onfray, هادريانen:Hadrian, ميترودوروس لامپساكينوس (الأصغر)en:Metrodorus of Lampsacus, ديڤيد هيوم, فيلوديموسen:Philodemus, أمافانيوسen:Amafinius, كاتيوسen:Catius ميشيل فوكوen:Michel Foucault, پيير جاسندىen:Pierre Gassendi عن حياتهُ درس فلسفه عن طريق مدرّسهُ الأفلاطونىen:Platonic realism پامفيليوس لـ مدة 4 سنين. لما كان 18, راح أثينا لـ مدة سنتين عشان يعمل الخدمه العسكريه بتاعتهُ. "إپيكوروس" ماتجوزش و مش معروفلهُ عيال. عن تعاليمهُ "إپيكوروس" ساعد على تطوير العِلم و المنهج العلمىw:en:Scientific method. بـ سبب إصرارهُ إن مافيش حاجة لازم تتصدق إلا لو إتجرّبت عن طريق "المُلاحظه المُباشرة" و "المنطق". له افكار كتير عن الطبيعه و الفيزيا مهمه جداً بالنسبه للمفاهيم العلميه فى عصرنا. لينكات برانيه Epicurus.info - Epicurean Philosophy Online: features classical e-texts & photos of Epicurean artifacts. Epicurus.net - Epicurus and Epicurean Philosophy Internet Encyclopedia of Philosophy - Entry for "Epicurus" Stanford Encyclopedia of Philosophy - Entry for "Epicurus" Epicurus & Lucretius - Small article by "P. Dionysius Mus" The Difference Between the Democritean and Epicurean Philosophy of Nature - Karl Marx’s doctoral thesis. "Epicurus on Happiness" - A documentary about the philosophy of Epicurus. Principal Doctrines Vatican Sayings The Garden of Epicurus - useful summary of the teachings of Epicurus Letters: Letter to Herodotus , Letter to Pythocles , Letter to Menoeceus مراجع فلاسفه يونانيين قدام يونانيين قدام فلاسفه

###Human: نيوتن (وحده) ###Assistant:النيوتن وحدة القوه فى الميكانيكا، متسمية تكريماً للعالم الفيزيائي اسحاق نيوتن. لو أثرت قوة على كتلة كيلوجرام واحد، حتزيد سرعتها بمعدل متر فى الثانية كل ثانية. حسب النظام الدولى للوحدات، مفهوم النيوتن هو </math> مصادر فيزيا وحدات قياس

###Human: دايود ###Assistant:الديود او الصمام الثنائى (وفى الانجليزيه: DIODE) هوا عنصر كهربائى بيتكون من اليكترودين بيقدر يمرر اشاره كهربائيه بينهم, و فى الثيرموايونيك ديود بنقدر نلاقى تلات او اربع الكترودات, و من بين استعمالات الديود و اهمها انو بيستخدم فى دارات التقويم الكهربائيه و نلاقى ده بشكل واضح من خلال خاصية الديود اللى بتسمح للتيار الكهربائى بالسريان فى اتجاه معين من طرف لطرف و ما بتسمحش الخاصيه دى بالسريان فى الاتجاه المعاكس و الديودات بتتصنع من مواد الشبه موصله (semi-conductor) زى السيليكون و الجيرمانيوم و العناصر دى متوفره و رخيصه. انواع الدايودات سيليكون دايود (Sillicon diode) جيرمانيوم دايود (Germanum diode) زينير دايود (Zener diode) فوتو دايود (Photo diode) الدايود المشع للضوء (Light emitter diode-LED) تانيل دايود (Tunnel diode) الدايود فراكتور (Varactor Diode) لينكات برانيه مصادر فيزيا

###Human: قناة او تى فى ###Assistant:قناة او تى فى (OTV) او قناة اوراسكم الفضائية هى اول قناة مصرية تبقى باللغه المصريه الحديثه لغة المصريين. ابتدا البث بتاعها يوم 31 يناير سنة 2007 على القمر المصرى نايل سات. القناة ملك لراجل الاعمال المصرى نجيب ساويرس والاداره والاشراف العام للاعلامية ياسمين عبد الله. كان فيه اشاعات بتقول ان القناة نجاحها محدود وان نجيب ساويرس كان بيفكر يجيب هالة سرحان تدير القناة بدل ياسمين عبد الله عشان الموضوع ده، بس ده ماحصلش. و شركة أوراسكوم طللعت قناه تانيه اسمها اون تى فى. نجيب ساويرس كدب الإشاعه اللى كانت بتقول ان هدفه من "او تى ڤى" هو محاربة البرامج الدينيه. مصادر لنكات otv website قناة او تى فى قنوات تليفزيون مصريه

###Human: 4 يناير ###Assistant:4 يناير هو رابع ايام السنة فى التقويم الجريجورى . و فيه بعده 361 (362 فى السنة الكبيسة) يوم لحد نهاية السنة. مواليد 1894 - محمد شفيق غربال 1643 - ايزاك نيوتن ايام السنه يناير

###Human: عالم جوو ###Assistant:World of Goo او عالم جوو هى لعبة بازل كومبيوتر بتعتمد على الفيزيا. بتشتغل على وي ووندوز وMac OS X اصدرتها شركة 2D Boy المستقلة اللى عملها كيل جبلر ورون كارمل. اللعبة اترشحت لجايزة Seumas McNally اللعبة من خمس فصول كل فصل فيه كذا مستوى. كل مستوى له جرافك وموسيقى خاصة بيه. العاب كومبيوتر

###Human: لو كوربوزييه ###Assistant:شارل-إدوار جانيريه () (6 اكتوبر 1887 - 27 اغسطس 1965) و شهرته لو كوربوزييه كان معماري سويسري اصله فرنساوي ومهتم بالتصميم الجديد بالذات فى المدن الزحمة. مراجع مواليد 1887 وفيات 1965 معماريين فرنساويين مهندسين فرنساويين فرنساويين سويسريين

###Human: البريخت دورير ###Assistant:البريخت دورير( 21 مايو 1471 - 6 ابريل 1528) (Albrecht Dürer) كان رسام الماني مشهور وخصوصا انه كمان باحث اشهر رسومه (الفارس , الموت والشيطان ) سنة 1513 م سفر الرؤيا Apocalypse سنة 1513 م القديس جيرومي فى دراسته Saint Jerome in his Study سنة 1514 م عيد التسبحه تمجيد الثالوث علامات مميزة الرسومات المائيه بتاعته خلته اول فنان للمناظر الطبيعيه . رسوماته اللى فيها قطع خشبيه خلته عملت ثورة كبيرة فى المجال ده . اشتهر وقت لما كان عمره لسه فى العشرينات بسبب رسوماته وبيعتبروه اهم فنان فى عصر النهضة فى شمال اوروبا . مصادر رسامين المان مواليد 1471 وفيات 1528

###Human: فريدا كالو ###Assistant:فريدا كالو ( الميلاد : 6 يوليه 1907 ،الوفاة : 13 يوليه 1954) كانت رسامه مكسيكيه مشهوره اشة اعىرلفءؤمنهعغيجو ريفيرا]] Diego Rivera اسموعسث56زرق " وبقا متحف مشهور اوي . هى كانت بردو عشيقه المنال الشيوعي ليون تروتسكي اللى غتالو واحدحد ن رجالة ستاطيتراخفع البيت الازرق مصادر مواليد 1907 وفيات 1954 رسامين مكسيكيين

###Human: كتاب ###Assistant:الكتاب هوه مجموعه اوراق متجمعه مع بعضها عشان يتحافظ عليها و غالبا بتكون متثبته من طرف واحد.الكتاب متكون من اوراق و كل ورقه ليها وشين بيتقال على الوش الواحد صفحه.الكتاب اللى بيتنشر ع الجمال جرجس المزاحم بيبقى اسمه كتاب اليكتروني او إي-بووك (E-book). الكتب بتتباع و بتتشري من المكتبه و كمان ممكن استعارتها من المكتبات. الكتب بتختلف فى مواضيعها و فى منها الموسوعات و المراجع او حتى كتب التسليه و الخيال العلمي التاريخ الحضارات القديمه اخترعت طرق كتيره للكتابه و كانو بيكتبو على كل حاجه تقريبا زي الحجر ، الفخار ،لحاء الاشجار ، جريد النخل و حتى عضم الحيوانات.الكتابه الالفبائيه اخترعها المصريين القدام حوالي 1800 ( ق ع ح ) و كانت الكلمات بتتكتب جنب بعضيها من غير مسافات و لا ترقيم و كانت بتتكتب من اليمين للشمال او من الشمال لليمين او حتى من الناحيتين بالتبادل. المصريين القدام كانو بيكتبو اغلب الاوقات على ورق البردى فى لفايف طويله و بيلفوها و اليونانيين القدام كانو بيكتبو على جلود الحيوانات و الرومان هما اول ناس تحط الاوراق بين الغلاف و سموه ال كوديكس codex. كل اشكال الكتب دي كانت بتتكتب بخط الايد و اول مره استخدمت فيها الطباعه كانت فى الصين بس دي كانت بطيئه و مكلفه و ما استفادش منها عامة الناس لانها كانت بتعتمد على صناعة بلوكات من الخشب و بينقشو عليها الاشكال اللى عايزينها و بعدين يعوصوها بالحبر و يطبعوها ع الورق ( زي الاختام دلوقتي) اول واحد يخترع ماكنه حقيقيه للطباعه هو يوهانيس جوتينبرج الالماني و الماكنه دي كانت بتقدر تطبع نسخ كتيره و بسرعه عاليه اللى عمل ثوره فى المعروفه و طريقة انتقال المعلومه. كتب

###Human: قوانين كيرشهوف ###Assistant:قوانين كيرخهوف هما قانونين طلعهم العالم جوستاف كيرخهوف عشان يقدر يحلل الدواير الكهربائيه. ممكن الواحد يعممهم من قانون أوم او يطلّعها من معادلات ماكسويل قانون التيار( كيرشهوف الاول ) قانون كيرخهوف للتيارات بيقول إن مجموع التيارات الداخلة فى اى نقطه تفرع بيساوي مجموع التيارات الخارجه من نفس التفرع. ولو اعتبرنا إن التيار الداخل قيمته اقل من الصفر واللي خارج اعلى من الصفر، يبقى مجموع التيارات كلها فى النقطه دي تساوي صفر. القانون يمشي على التيار المستمر و التيار المتردد. اثبات قانون التيارات قانون أمپير بيقول (تكوّر الحقل المغناطيسي يساوي كثافة التيار ). مجموع التيار اللى بيخترق اى سطح عبارة عن تكامل كثافة التيار على السطح دا عامةً، انحراف اى تكوّر بيساوي صفر، ففي الحالة دي لو ، يبقى التكامل بتاعه على اى حجم برضه يساوي صفر. باستخدام قانون جاوس: اخر معادله بتقول إن مجموع التيار اللى بيخترق السطح المقفول حولين الحجم بيساوي صفر. لو الحجم دا شايل جواه نقطة تفرع فى الدايره الكهربائيه، نوصل لقانون التيارات. قانون الجهد (كيرشهوف التانى) قانون كيرخهوف التاني بيقول إن المجموع الجبري للجهود فى اى سكه مقفوله يساوي صفر. يعني لو لفينا فى دايرة وزوّدنا كل جهد ييجي فى السكة، حيبقى مجموع الجهود صفر لما نوصل لنقطة البداية تاني. اثبات قانون الجهد معادلة ماكسويل التالته بتقول (الحقل الكهربائي ملوش تكوّر). معنى كده إن اى تكامل لي على صطح لازم يساوي صفر. باستخدام قانون ستوكس: فتكامل الحقل الكهربائي على خط مقفول حولين السطح يساوي صفر. بما إن الجهد بين نقطتين متوصلين بخط مفهومه فعمناه إن مجموع الجهود حولين الخط المقفول برضه صفر، زي م القانون قال. مصادر كهربا

###Human: فاميلى جاى ###Assistant:فاميلي جاي ( Family Guy) هو مسلسل كرتون امريكي كوميدي ابتدى عرضه سنة 1999. مسلسل فاميلي جاى عن الحياة اليومية لعيلة جريفن اللى بيعيشوا فى مدينة كوهاج الخيالية واللي بتتكون من بيتر جريفن راجل امريكي نص ايرلندي السمين وساذج و زوجته لويس، وأولاده الثلاثة كريس وبنته ميج , اللى مش محبوبة ولا عندها شعبية فى المدرسة وستيوي الطفل الرضيع العبقرى اللى تفكيره شيطانى و عايز يسيطر على العالم و اللى كمان بيتكلم و بيفكر زى الكبار و بيتكلم بلهجة انجليزيه و براين كلبهم اللى بيتكلم , و بيعتبر من أذكياء العائلة مسلسلات كارتون

###Human: الامارات ###Assistant:الامارات العربية المتحدة او الامارات ، بلد عربية فى اسيا فى الخليج الفارسى ، بيحدها من الشمال الخليج الفارسى و من الشرق خليج عمان. الامارات لها حدود من الغرب و الجنوب مع المملكة العربية السعودية و من الشرق سلطنة عمان. الامارات مشهوره بتطورها العمرانى و علاقتها الودوده مع البلاد العربية، و السبب الرئيسى هو السياسة اللى كان الشيخ زايد بن سلطان آل نهيان بيتبعها مع كل البلاد و خاصة الدول العربية. التاريخ الامارات هى جمع كلمة امارة لأن الامارات متكونة من سبع امارات مختلفة هى ابو ظبى، دبى، الشارقة، راس الخيمة، ام القيوين، عجمان، و الفجيرة. ابوظبى و دبى و الشارقة و ام القيوين و عجمان و الفجيرة اتحدوا سنة 1971 لكن راس الخيمة انضمت للاتحاد بعد سنة من اتحاد الامارات ال6 و كونت دولة الامارات العربية المتحدة برياسة حاكم امارة ابوظبى الشيخ زايد. لينكات برانيه مصادر الامارات شبه الجزيره العربيه دول اسلاميه عرب امارات

###Human: اليا ###Assistant:اليا (Aaliyah) (16 يناير 1979- 25 اغسطس 2001) مغنية آر-ان-بى/R'n'B امريكية وممثلة. شهرتها ار. كيللى هو اللى قدمها للجمهور. اليا بقت مشهورة فى نص التسعينيات. وفاه آليا توفت بتاريخ 25 أغسطس 2001 و عمرها 22 سنة فى حادث قوط طيارة خاصة كانت راكبها فى رحلة رجوعها لأمريكا بعد تانى كليب صورته . أفلااد الطاقم التمانية كلهم اتوفوا نتيجة انفجار الطيارة و اصابتهم جميعا بحروق شديدة . لينكات برانيه مصادر مواليد 1979 وفيات 2001 مغنيات امريكيات

###Human: لاتيفونديا ###Assistant:اللاتيفونديا(latifundia وجود املاك كبيرة واراضي واعمال عند واحد غني جدا من الناس .زي فى نهاية الامبراطورية الرومانية . فى ايطاليا الرومانية اللى حصل ان اللاتيفونديا دي ادت ان كل واحد غني وبفلوسة يبقي له اتباع وبالتالي بقي فيه احزاب واشياع وانهارت الامبرطوية . امبراطوريه رومانيه

###Human: هينرى ماتيس ###Assistant:هينري ماتيس (Henri Matisse) (مواليد 31 ديسمبر 1869 م و وفاته 3 نوفمبر 1954) م و عاش تقريبن 85 سنه كان من اشهر الرسامين فى القرن العشرين . اسلوبه فنان فرنساوي اشتهر برسوماته بالالوان السايله واللامعه . مصادر مواليد 1869 وفيات 1954 رسامين فرنساويين متعلمين فى اكاديمى چوليان

###Human: ايوه مينج باى ###Assistant:ايوه مينج باي (Ieoh Ming Pei) مواليد الصين 26 ابريل 1917 م و واخد الجنسية الامريكية .حاصل علي جايزة Pritzker بريتزر .باي معماري حاصل علي ماجستير فى الهندسة المعمارية الحديثة وباستخدام اسلوب مجرد عبارة عن الطوب والاسمنت مع الإزاز والصلب . مواليد 1917 وفيات 2019 مهندسين امريكان امريكان صينيين مئويين

###Human: 6 يناير ###Assistant:6 يناير هو سادس ايام السنة فى التقويم الجريجورى . و فيه بعده 359 (360 فى السنة الكبيسة) يوم لحد نهاية السنة. 1838 – سامويل مورس بتنج التجربه بتاعته بالتلغراف الكهربي ولأول مرة. 1912 – نيو ميكسيكو بقت الولاية 47 اللى تنضم للولايات المتحدة الامريكية. 1921 - تكوين الجيش العراقي. 1964 - طلوع الدستور المؤقت لليمن. 1992 - هروب الرئيس زياد رئيس جمهورية جورجيا بعد انقلاب عسكري ومسك بعده ادوارد شفردنازة الرئاسة وبعدين إنتحار الرئيس زياد. 2000 - تظاهر العشرات من الاسرائيليين اللى بيعملوا فى سلطة الاثار الاسرائيلية احتجاجن على عمليات الترميم فى الجامع الأقصى. مواليد 1367 – ريتشارد الثاني، ملك انجلترا. 1412 – جان دارك، مقاتلة و بطلة قومية فرنسية. 1883 - جبران خليل جبران، شاعر لبناني و احد شعراء المهجر. 1920 - جون ماينارد سميث، عالم بيولوجي بريطاني. 1933 – أوليغ ماكاروف، رائد فضاء . 1951 – كامران نيبكين، عالم إيراني. 1976 - جوني يونغ بوش، ممثل امريكي وفيات 1852 – لويس براي، معلم و مكتشف طريقة براي للمكفوفين. 1884 – غريغور جوهان ميندل ، راهب نمساوي و مكتشف علم الوراثة. 1919 – ثيودور روزفلت، الرئيس الـ 25 للولايات المتحدة الامريكية. 1997 - وفاة مديحه كامل، ممثلة مصرية. 2007 - وفاة سعاد نصر، ممثلة مصرية. ايام السنه يناير

###Human: حقيقه ###Assistant:الحئيئة يعني لما واحد يقول الصدق , ودي بتيجي من الشرف والايمان الكويس والاخلاص . الفلاسفه مختلفين علي معناها عشان كده تلاقيها معناها مطاط مره تلاقيها مرتبطة بالواقع ومره تلاقيها مرتبطة بالصح , عشان كده محدش يقدر يدعي انه معاه الحئيئة او علي الاقل معاه الحئيئه كامله , انت مثلا شايف ان الحئيئة هى الصح يعني اى شئ صح هو حئيئة ,وواحد تاني شايف ان الواقع هو الحئيئة , وفي ناس شايفة الحئيئة هى الصدق . والموضوع لسه فيه جدل ونظريات كتير هنذكر بعضها . دا غير ان ممكن شخص شايف حاجه صح والمجتمع مش شايفها كده , والعكس . نظريات حول الحقيقة نظريات جوهرية نظرية التشابه بتقول النظرية دي واتباعها ان الحئيئة بتيجي من علاقتها اصلا بالاشياء , وكانك وضعت الاشياء فى ايد والاعتقادات بتاعة البشر فى ايد تانيه . النظرية دي جايه من فلاسفةاليونان (الاغريق )زي سقراط وبلاتو و ارسطوطلس . اللى ربطوا بين الحئيئة وبين الاشياء اللى بتمثلها . مثال علي النظرية دي من الفيلسوف توماس أكوينس فى القرن التلاتاشر اللى عمل معادلة باسمه ان الحئيئة بتساوي الاشياء مع الفكر .وفي معادلة تانيه قال ان الشئ بيكون صح وحئيئي لما يكون له مقابل فى الطبيعة . النظرية تبناها فلاسفه وعلماء كتير بعد كده زي اسحاق اسرائيلي والفريد تارسكي . نظرية الترابط المنطقي بيعتقد اتباع النظرية دي ان الشئ بيكون حئيئي لما يكون له مقابل بحد معين من العناصر فى النظام العام , غالبا بتكون اكبر من الافتراضات المنطقية البسيطة . وبالتالي هما بينظروا للنظام ككل , والعلماء هعنا مختلفين هوا فيه نظام واحد اصلا ولا عدة انظمة !؟ اغلب فلاسفتها من العقلانيين زي سبنوفا وليبينيز وهيجل والفيلسوف البريطاني برادلي . نظرية البُن اصحاب النظرية دي بيقولوا ان الحئيئة والصح اتكونوا كنتيجة اجتماعية , جايه من تراكم تاريخي وثقافي . وبيقولوا ان التنوع فى الكائنات من اعراق واجناس وانواع مجاش غير عبر سنين وكمان الحئيئة زيهم اتبنت عبر السنين . بالنسبه لهم التاريخ والثقافه هما اللى صنعوا الانسان مش العكس . اشهر المؤيديين ليها هو الفيلسوف ماركس . نظرية الاجماع بيقولوا الحئيئة او الصح هو اللى يتفق عليه مجموعة من الناس سواء كان كل البشر او بس مجموعه منهم . اشهر فلاسفتها هو جرجين هابيرماس ونيكولاس ريشر . نظرية العمل ( البرجماتيه ) اشهر فلاسفتها فى القرن العشرين تشارليز بيرس اللى انشاها و ويليام جيمس وجون ديوي . دول بيقولوا ان الواقع هو اللى بيفرض الحئيئة وبيشوفوا ان الحئيئة بالتالي متغيرة لان الواقع نفسه ممكن يتغير . نظرية تجريدية الفلاسفه بتوعها رفضوا انهم يربطوا الحئيئة لافتراضات عامه او جمل عامة ,انما الشئ ممكن يكون حئيئي لوحدة , يعني 2+2=4 دا حئيئي وصح من غير ما نحتاج اننا نقول انها صح ومن غير اى افتراضات . وان الكلمة دي نفسها ملهاش لازمة لان 2+2=4دي حئيئة مجردة . كمان فيه نظريات تانية كتير لكتير من الفلاسفه المصدر ويكيبديا انجليزى, ترجمة بتصريف اخلاق فلسفه

###Human: قطن ###Assistant:القطن (Gossypium)هوه نبات فى منه انواع كتير : ما بين 39 و 40 نوع و بينتمى لعيلة المالفاسي(زي الباميه و الكاركاديه). كلمة قطن كمان بتستخدم للالياف اللى بيطلعها النبات دا (لوزة القطن) و اللى بتتحلج و تتغزل وبعدين تتنسج عشان يتعمل منها قماش ليه نفس الاسم. القطن المصرى المصريين القدام كانو بيزرعو القطن و بيعملو منه هدوم من الالاف السنين بس جودته ما كانتش قد كدا.و بيتقال ان كلمة قطن اللى دخلت لغات كتير زي الانجليزي اصلها مصري قديم. اول واحد يدخل زراعة القطن طويل التيله لمصر هو محمد علي باشا سنة 1822. القطن المصري بيتصنف على انه محصول صيفي و احسن وقت لزراعته هو التص الاولاني من شهر مارس فى وجه قبلي و النص التاني من شهر مارس فى وجه بحري.و الجني بيتم بعد 110 او 120 يوم من تاريخ الزراعه. مصادر مصادر وزارة الزراعه المصريه لستة الدول المصدره للقطن الخام مواد نباتات

###Human: فى الشعر الجاهلى ###Assistant:فى الشعر الجاهلى كتاب تأليف المفكر المصري و عميد الادب العربى طه حسين صدر سنة 1927. الكتاب لقى معارضه كبيرة اول ما نزل بسبب موضوعه و فكرته ، و فى نفس الوقت كانت فكرته جديده على الناس بخصوص اللى بيعرفوه عن الادب العربي . ونتيجة لكده و بسبب الضغط اللى حصل ، الكتاب اتشالت منه الجمل الصادمه ونزل تانى باسم ( فى الادب الجاهلي ) ملخص الكتاب طه حسين بيفترض - ومن وجهة نظره ان افتراضه صحيح - ان الادب الجاهلي - اللى قبل الاسلام - والشعر الجاهلي اللى احنا بنعرفه دلوقتى من عنترة لقيس وغيرهم فى اغلبه شعر منتحل. و بيقول العالم طه حسين ان السبب فى فكرته دي ان لغة الشعر الجاهلي هى نفس لغة القرأن تقريبا, وان اللهجات العربية كانت مختلفة قبل الاسلام فيبقي ازاي الشعر ده كله معمول بلهجة واحدة هى نفس لهجة القران اللى هوا بلهجة قريش. كمان طه حسين بيقول ان الشعر ده اغلبه فيه الفاظ وسهولة متدلش علي انه من العصر ده انما العرب انتحلوه بعد الاسلام بسبب الشعوبية اللى حصلت نتيجة الصراعات السياسية فبقا كل واحد بيحاول ينسب لقبيلته شاعر واشعار , والمختلف عليه هنا مش الشعراء لانهم ممكن يكونوا موجودين لكن المختلف عليه هوا لغة الشعر نفسه او بمعني اصح لهجته, وتاريخ ظهورة وانه غالبا إتألف بعد الاسلام. الكاتب طبعا فى الكتاب بيدلل بامثله كتير و علم غزير و بيفترض ان اللهجات المختلفه قبل الاسلام ماكنتش نفس لهجة قريش لا فى سهولة الالفاظ ولا فى صعوبتها, وان القبائل بعد الاسلام احتاجت نتيجة ظهور الشعوبية ان يكون لكل واحد منها شاعر خصوصا ايام الامويين والعباسيين ويعملوا له تاريخ او يلفقوا له شعر من شعراء فى عصرهم الجديد , و بيستعرض الكتاب صورة الادب فى العصور دي وبيوريك ازاي انه الشعر الجاهلي متطابق مع الاسلامي بشكل يخلينا نسال! شك ملاحظات طه حسين كلها بناها علي انه شك (زي ديكارت) ما كان بيشك فى اى شئ فيلاقي فيه اخطاء , وان اغلب الادب اليوناني اكتشفوا انه منتحل لما تعمقوا فيه وزيه الروماني . وان حكاية انتحال الادب دي ظاهره انسانيه بسبب تدخل السياسه احيانا او العصبية القبليه . نقد و منع كتاب فى الشعر الجاهلى لقه معارضه كبيرة اول ما نزل أضعاف اى نقد له، و يمكن ده خللاه اشهر كُتب طه حسين . مش بس طه حسين اللى قال ان الشعر ده منحول. وكتب ادباء كتير مقالات و كتب للرد على كتاب الشعر الجاهلي اشهرهم كتاب اسمه الشهاب الراصد للاديب المصري محمد لطفي جمعة كتاب فى الشعر الجاهلى اتمنع من البيع لكن بعد كده اتنشر مع تعديلات طفيفة و تحت عنوان فى الادب الجاهلى. و اتقدم طه حسين للمحاكمه بتهمة اهانة الاسلام بسبب 4 عبارات جت فى الكتاب و اهمهم العباره دي: بس القاضي المستنير محمد نور حكم ببرائته و امر بحفظ اوراق القضيه اداريا و قال ان دا رأي اكاديمي بتاع واحد بروفيسير فى الجامعه و مش المفروض يتاخد ضده اى اجراء قانوني (لعدم توافر القصد الجنائي). وصله كتاب فى الشعر الجاهلى (بى دى ايف) مصادر كتب

###Human: موسى ###Assistant:موسى ( Moshe Mōšé; Mōüsēs) شخصيه دينيه توراتيه و قائد عسكري و مشرع قانوني و نبي بيتنسب له كتابة التوراه. موسى هوه اهم نبي فى الديانه اليهودية و واحد من الانبيا المهمين فى المسيحيه و الاسلام و البهائية. مافيش اى دليل معاصر لحياة موسى عشان يثبت وجوده التاريخي و ماوردش اسمه او قصة الخروج مثلا فى اى وثيقه مصريه قديمه او اى اثار تانيه فى الشرق القديم (زي مملكة آشور). و عشان كدا ف المصدر الاساسي للمعلومات المتوفره عنه هى التوراه و اللى بتزكر انه اتولد فى مصر (سفر الخروج) لأم يهوديه اسمها يوهافيد اللى اضطرت تخبيه لان الفرعون فى الوقت دا امر بقتل كل الولاد اليهود. يوهافيد حطته فى سبت و رمته فى النيل عشان تلاقيه امرأة الفرعون اسيا بنت مزاحم و تتبناه و يتربى فى القصر الملكي {وَقَالَتِ امْرَأَتُ فِرْعَوْنَ قُرَّتُ عَيْنٍ لِي وَلَكَ ۖ لَا تَقْتُلُوهُ عَسَىٰ أَنْ يَنْفَعَنَا أَوْ نَتَّخِذَهُ وَلَدًا وَهُمْ لَا يَشْعُرُونَ}القصص 9. بعد ما بيكبر موسى بيرتكب جريمة قتل ضد واحد مصري و بيضطر يهرب بس بيجيله امر من الرب انه يرجع مصر عشان يخلص الشعب اليهودي من العبوديه و بتحصلهم معجزه لما بينشق البحر الاحمر عشان يعدي اليهود و بعدين بيقفل تاني و بيتدمر جيش الفرعون المصري اللى بيموت غرقان. واليهود كانوا على شريعة التوراة، وبعد ما توفي موسى عليه الصلاة والسلام غيروا وبدلوا وحرفوا وانقسموا على احدى وسبعين فرقة كلها في النار الا واحدة، وهم أتباع موسى عليه الصلاة والسلام. ولما بعث الله عيسى عليه الصلاة والسلام بشريعة التوراة وأنزل الله عليه الانجيل وأحل الله لهم بعض ما حرم عليهم وبين لهم بعض ما اختلفوا فيه كفر به اليهود وكذبوه، وقالوا: انه ولد بغي، فكذبهم الله بذلك وكفرهم وأنزل فيهم قوله سبحانه: فَبِمَا نَقْضِهِمْ مِيثَاقَهُمْ وَكُفْرِهِمْ بِآيَاتِ اللَّهِ وَقَتْلِهِمُ الْأَنْبِيَاءَ بِغَيْرِ حَقٍّ[8] الى أن قال سبحانه: وَبِكُفْرِهِمْ وَقَوْلِهِمْ عَلَى مَرْيَمَ بُهْتَانًا عَظِيمًا * وَقَوْلِهِمْ اِنَّا قَتَلْنَا الْمَسِيحَ عِيسَى ابْنَ مَرْيَمَ[9] الآية، وهكذا النصارى بعد ما رفع عيسى عليه الصلاة والسلام الى السماء اختلفوا في ذلك على اثنتين وسبعين فرقة كلها في النار الا واحدة وهي اللى آمنت بموسى وعيسى وبجميع الأنبياء والرسل الماضي، فقد أخبر الله تعالى أن ابراهيم ويعقوب أوصيا بالموت على الاسلام، وأن ابراهيم كان من المسلمين، وذلك حيث يقول تعالى في شأن ابراهيم: اِذْ قَالَ لَهُ رَبُّهُ أَسْلِمْ قَالَ أَسْلَمْتُ لِرَبِّ الْعَالَمِينَ* وَوَصَّى بِهَا اِبْرَاهِيمُ بَنِيهِ وَيَعْقُوبُ يَا بَنِيَّ اِنَّ اللّهَ اصْطَفَى لَكُمُ الدِّينَ فَلاَ تَمُوتُنَّ اَلاَّ وَأَنتُم مُّسْلِمُونَ {البقرة:131-132}. وأخبر أن بني يعقوب أقروا على أنفسهم بالاسلام فقال: أَمْ كُنتُمْ شُهَدَاء اِذْ حَضَرَ يَعْقُوبَ الْمَوْتُ اِذْ قَالَ لِبَنِيهِ مَا تَعْبُدُونَ مِن بَعْدِي قَالُواْ نَعْبُدُ اِلَهَكَ وَاِلَهَ آبَائِكَ اِبْرَاهِيمَ وَاِسْمَاعِيلَ وَاِسْحَقَ اِلَهًا وَاحِدًا وَنَحْنُ لَهُ مُسْلِمُونَ {البقرة:133}، وأخبر أن ابراهيم واسماعيل كانا يقولان في دعائهما: ربنا واجعلنا مسلمين لك ومن ذريتنا أمة مسلمة لك، وقد وصف ابراهيم بالاسلام ونفى عنه اليهودية والنصرانية، فقال: مَا كَانَ اِبْرَاهِيمُ يَهُودِيًّا وَلاَ نَصْرَانِيًّا وَلَكِن كَانَ حَنِيفًا مُّسْلِمًا وَمَا كَانَ مِنَ الْمُشْرِكِينَ {آل عمران:67}، وأخبر أن سحرة فرعون بعد اسلامهم دعوا الله تعالى فقالوا: رَبَّنَا أَفْرِغْ عَلَيْنَا صَبْرًا وَتَوَفَّنَا مُسْلِمِينَ {الأعراف:126}، وأخبر أن نوحا عليه السلام قال في خطابه لقومه: فَاِن تَوَلَّيْتُمْ فَمَا سَأَلْتُكُم مِّنْ أَجْرٍ اِنْ أَجْرِيَ اِلاَّ عَلَى اللّهِ وَأُمِرْتُ أَنْ أَكُونَ مِنَ الْمُسْلِمِينَ {يونس:72}، وأخبر أن موسى عليه السلام قال في خطابه لبني اسرائيل: وَقَالَ مُوسَى يَا قَوْمِ اِن كُنتُمْ آمَنتُم بِاللّهِ فَعَلَيْهِ تَوَكَّلُواْ اِن كُنتُم مُّسْلِمِينَ {يونس:84}، وأخبر أن سليمان عليه السلام قال في رسالته لسبأ: اِنَّهُ مِن سُلَيْمَانَ وَاِنَّهُ بِسْمِ اللَّهِ الرَّحْمَنِ الرَّحِيمِ* أَلَّا تَعْلُوا عَلَيَّ وَأْتُونِي مُسْلِمِينَ {النمل:30-31}، ووصف سبحانه وتعالى بيت لوط بالاسلام، فقال فيهم: فَمَا وَجَدْنَا فِيهَا غَيْرَ بَيْتٍ مِّنَ الْمُسْلِمِينَ {الذاريات:36}، وأخبر تعالى أن الحواريين أشهدوا عيسى على اسلامهم، فقال: فَلَمَّا أَحَسَّ عِيسَى مِنْهُمُ الْكُفْرَ قَالَ مَنْ أَنصَارِي اِلَى اللّهِ قَالَ الْحَوَارِيُّونَ نَحْنُ أَنصَارُ اللّهِ آمَنَّا بِاللّهِ وَاشْهَدْ بِأَنَّا مُسْلِمُونَ {آل عمران:52}. المصدر(موقع اسلام ويب،ابن باز) نظرية فرويد عن موسى فرويد قال فى كتابه (موسي والتوحيد) ان موسي مصري الجنسيه و انه ليس من بنى اسرائيل و لكنه واحد من اتباع اخناتون - اول فرعون للتوحيد - بس بعد ذلك قاد بنى اسرائيل بديانه التوحيد. فرويد اصله يهودى و لهذا فان اليهود عارضوه و بشدة علي كتابه و نظريته. مراجع Sigmund Freud, Moses and monotheism, Vintage Books, New York 1967 شخصيات دينيه انبيا و رسل بحسب المعتقد الاسلامى انبيا و رسل بحسب المعتقد اليهودى انبيا و رسل بحسب المعتقد المسيحى

###Human: فريدريك نيتشه ###Assistant:فريدريك فيلهيلم نيتشه (ألمانى: Friedrich Wichelemietzsche, نطق: ) مواليد 15 اكتوبر 1844 م و اتوفى 25 اغسطس 1900 م كان من اشهر فلاسفة المانيا و اهتم بالاديان والاخلاق والثقافه.بدا في حياته كفقيه فى اللغه وبعد ذلك تحول للفسلفه. فلسفته تميز نيتشه بطريقته و نقده الحاد للدين وباعتراضه علي فكر القطيع اللذي سيطر علي البشر وان على الانسان ان يحرر عقله من اوهام الدين حسب رأيه. و وصى اخته قبل موته ان لا يحضر قسيس ليدعو له بعد موته لكن اخته من شفقها عليه عارضته و احضرت له قسيس كتبه إرادة القوة هكذا تكلم زرادشت هذا هو الانسان ما وراء الخير والشر اقول الاصنام العلم المرح عدو المسيح اصل الاخلاق انسان مفرط فى انسانيته (جزءان) الفلسفة فى العصر المأساوي الاغريقي من أقواله هناك اوثان في هذا العالم أكثر من الحقائق إن فكرة المسيحية عن قبح العالم وشروره قد جعلت العالم قبيح وشرير بعد اعدام الرب انا جاهز لحكم العالم لا اعلم ما قد تريده روح فيلسوف أكثر من كونه راقصا جيدا أنا أومن بالرب لأنني ضعيف. أن العدميين والمسيحيين كلمتان تتوافقان ابجديا في اللغة الألمانية ولكنهما بالحقيقة أكثر من متشابهان لغة" من السنن الأزلية أن يعيد التاريخ نفسه، كما تعيد الشمس كرتها من نقطة الانقلاب. مصادر مواليد 1844 وفيات 1900 فلاسفه المان فلاسفة القرن التسعتاشر ملحدين المان فلاسفه ملحدين

###Human: عيله ###Assistant:العيله هيا مجموعة اشخاص بتربطهم مع بعض صلة وثيفة بتكون غالبا صلة قرابة بالدم او بالجواز و غالبا ما بيكونو عايشين مع بعض فى نفس البيت . وفي عيلة صغيرة ودي بتكون الأب والأم والأبناء وفي عيلة كبيرة ودي بتكون الجد والجدة والأعمام والعمات والخالات والخلان وأبنائهم حتي آخر الذرية

###Human: طفل ###Assistant:الطفل او عيّل هوه انسان فى مرحلة بعد الولاده و قبل البلوغ. ممكن كمان تستعمل الكلمة لوصف اى حد برىء او نقى او اى حاجه بيتوصف صفات الطفولة. عيله طفوله

###Human: 5 يناير ###Assistant:5 يناير هو خامس ايام السنة فى التقويم الجريجورى . و فيه بعده 360 (361 فى السنة الكبيسة) يوم لحد نهاية السنة. مواليد ايام السنه يناير

###Human: فاكس ###Assistant:الفاكس (اختصار لكلمة فاكسيميلى (facsimile) ، اللى جايه من اللاتينى (fac simile) يعنى "صنع نسخة") هى تكنولوجيا الاتصالات السلكية واللاسلكية المستخدمة لنقل نسخة و الفاكس ليه ميزة أكتر من البوسته العاديه فى انه فورى. اتصالات

###Human: 7 يناير ###Assistant:7 يناير هو سابع ايام السنة فى التقويم الجريجورى . و فيه بعده 358 (359 فى السنة الكبيسة) يوم لحد نهاية السنة. مناسبات وأعياد عيد ميلاد يسوع المسيح حسب التقويم اليوليانى. مواليد 1844 - القديسه بيرناديت . 1921 - نظيم شعراوى ممثل مصرى. 1966 - ايهاب توفيق مغنى مصرى. وفيات 1918 - يوليوس فلهوزن مستشرق المانى. 1989 - هيروهيتو امبراطور اليابان نمره 124 . ايام السنه يناير

###Human: ابن اياس ###Assistant:زين العابدين محمد بن احمد بن إياس الحنفى الناصرى القاهرى اتلقب بـ " ابو البركات" .( اتولد فى القاهره سنة 1448 - اتوفى فى القاهره سنة 1523 )، مؤرخ مصرى من اصل شركسى. من اشهر و أهم المؤرخين اللى أرخوا للعصر المملوكى و بالذات فى نهاياته قبل و فى فترة الغزو العثمانلى لمصر سنة 1517. و بكده بيعتبر من أهم مؤرخين مصر فى العصور الوسطى. كتابه " بدائع الزهور فى وقائع الدهور " (5 اجزاء فى 6 مجلدات ) بيعتبر أهم مؤلفاته و أرخ فيه لتاريخ مصر الضخم من بداية التاريخ لغاية سنة 1522. وبيحكى فيه عن اللى حكموا مصر و المناطق اللى جنبها و الحاجات اللى حصلت و عن الوفود اللى كات بتيجى مصر من البلاد التانيه زى الهند و تركيا و اوروبا و شمال افريقيا و الحبشه و غيرها. جده الامير إياس الفخر الظاهرى كان من مماليك الظاهر سيف الدين برقوق، و أبوه كان امير و على اتصال بالامرا و موظفين الدوله المصريه. ابن إياس كان بيكتب الشعر و كان بيحبه و فى كتابه أشعار من تأليفه و من تأليف غيره. اسلوبه فى الكتابه و ترتيب الحوادث مميز جداً، و كان بيكتب بلغه عربيه بسيطه وواضحه مخلوطه باللغه المصريه اللى الناس بيتكلموها فى عيشتهم اليوميه . وكان حريص على توضيح المصادر اللى إعتمد عليها فى الأحداث اللى ما عاصرهاش. ابن إياس عاش فى عصر مؤرخ مصري كبير تاني اسمه " السيوطى " ( نسبه لأسيوط ). ابن إياس عاصر حوادث نهاية عصر المماليك الشراكسه ( المماليك البرجيه ) و حضر الغزو العثمانلى ، و بيعتبر كتابه " بدائع الزهور فى وقائع الدهور " أهم مصدر للمعلومات عن الفتره دى اللى كتب عنها بالتفصيل بطريقة الحوليات يوم بيوم، وبيعتبر المؤرخ الوحيد اللى كتب عن الفتره دي. الباحثين و المستشرقيين الغربيين اهتموا جداً بكتاب ابن إياس و عملوا عنه دراسات كتيره ، و كلفت جمعية المستشرقين الألمانيه باحثين مصريين بتحقيق الكتاب و نشرته ، و بكده قدمت خدمه كبيره لمصر و الباحثين و الدارسين. " الزيني بركات " شخصيه حقيقيه من كتاب " بدائع الزهور فى وقائع الدهور " استلهمها الروائي المصري الكبير جمال الغيطانى فى روايته " الزينى بركات " اللى اشتهرت و إترجمت للغات كتيره بين قد إيه العالم المتقدم مهتم بتاريخ مصر و الادب المصري. دون ابن إياس قصيده شعريه جميله و مؤثره مشهوره عن غزو العثمانليه لمصر سنة 1517 و اللى بيها انتهى العصر المملوكي و ضاع من مصر إستقلالها. بيقول مطلعها : من مؤلفاته بدائع الزهور فى وقائع الدهور : موسوعه ضخمه عن تاريخ مصر من بداية التاريخ لسنة 1522 ، بيعتبر الجزء الاخير منه عن الغزو العثمانلى أهم اللى إتكتب فى التاريخ بخصوص الموضوع ده. نشق الأزهار فى عجايب الاقطار ، و اسمه كمان " خريدة العجائب وبغية الطالب " : كتاب عن جغرافية مصر و مناطق تانيه منها الأندلس. عقود الجمان فى وقائع الأزمان و ده غير كتاب المؤرخ بدر الدين العينى اللى له نفس العنوان. نزهة الأمم فى العجائب والحكم : تاريخ مختصر للعالم. مرجع الدهور. فهرست المراجع محمد بن احمد بن إياس الحنفى بدائع الزهور فى وقائع الدهور ( 6 مجلدات )، الهيئة المصرية العامة للكتاب، 1982 ابن إياس : بدائع الزهور فى وقائع الدهور ( ملخص ), مدحت الجيار (دكتور)، الهيئة المصرية العامة للكتاب، القاهرة 2007. المقريزي : السلوك لمعرفة دول الملوك ، دار الكتب, القاهرة 1996. مؤرخين مؤرخين مصريين تاريخ مصر المملوكيه مماليك مواليد 1448 وفيات 1523

###Human: لغه اسبانى ###Assistant:اللغه الاسپانى (Español; نطق: (اسمع)) او كاستييانو (Castellano نطق: ) نسبه لكاستييا هى لغة رومانسيه هندو-اوروبيه, نشأت فى شمال اسپانيا, وانتشرت بالتدريج فى مملكة كاستييا. الاسپانى اصلا كان اسمه كاستييانو, و كان اللغة الوطنية للكاستيين, يعتقد بأنه نشأ فى كوردييرا, فى شمال اسپانيا وانتشر فى كل اسپانيا فى القرون التامن والتاسع الميلادى. بعد الاسترداد, حل الكاستييانو محل كل لغات جنوب اسپانيا تقريبا, فى الاسپانى, كلمة castellano (كاستيانو) و كلمة español (الاسپانيه) معناهم واحد. بين القرون الخمستاشر والتسعتاشر مع توسع الامبراطوريه الاسپانيه وصل الاسپانى لافريقيا و الامريكتين, و اسيا و المحيط الهادى. دلوقتى فيه بين 322 و 400 مليون شخص بيتكلم اللغة الاسپانى باعتبارها اللغة الام ليهم. مصادر لغات

###Human: غاز ###Assistant:الغاز فى الفيزيا هو حاله من حالات الماده التلاته:السايله و الصلبه و الغازيه. الغاز ما بيبقالوش شكل او حجم محدد. فيزيا

###Human: هليكوبتر ###Assistant:الهليكوبتر (يونانى: Ελικόπτερο (έλιξ + πτερόν); انجليزى: Helicopter; فرنساوى: Hélicoptère) هى طيارة بتعلّى و تطير باستخدام موتور دوار (انجليزى: rotor) واحد او أكتر. الدوار بيبقى جناحات صغيره كتير, اسمها ريَش الدوار (انجليزى: rotor blades) اللى بيلفو مع بعض حوالين رمح (انجليزى: shaft). علشان كده, الهليكوبترات بيتسمّو طيّارة جناحات دواره. الهليكوبتر بتطير بطريقه مختلفه عن الطياره. الطيراه لازم تمشى قدام علشان تفضل فى الهوا, بس لإن ريَش الدوار دايما بيتحركو, الهليكوبتر تقدر تقف و تحوم فى رقعه واحده فوق الارض. ده بيسمح ليهم انهم يرسو فى اماكن الطيرات مش بتقدر ترسى فيها. الهليكوبترات بيقدرو يتحركو بـ تمييل الدورات بتاعتها, اللى بيخلّى ريَش الدوار تطير ناحية ما الدوار متميّل. من حوالى 400 ق م, الصينيين كان عندهم طياره فوقانيه كانت بتستعمل علشان العيال تلعب بيها. الطياره دى كانت معموله من bamboo/خيزران و كانت بتستعمل نفس طريقة الجناحات اللى بتلف علشان تطير فى الهوا. بعدين الطيرات الفوقانيه كانو بيتعملو من ريش مربوط على العصايه. ليوناردو دا ڤينتشى الاول فكر فى هليكوبتر بيطيرها راجل فى 1490, و رسم صور لافكاره. بعديها بـ ميّات السنين لحد القرن ال20 لحد اما قدر اى حد يبنى طياره تنفع تطير فعلا. اول راجل قدر يطيّر هليكوبر كان Paul Cornu الفرنساوى. الهليكوبترات مفيده بالذات لما يكون فيه فيضانات او كوارث تانيه. علب الأكل, المايه, الادويه و الهدوم بتترمى من الهوا للناس ع الارض اللى ما تنفعش يتوصل ليها بالشوارع. لما الناس بتتجرح, الهليكوبترات تقدر تودّيهم للمستشفيات اسرع من عربية الاسعاف على الشارع. الهليكوبترات بردو بيستعملو فى الجيش, لإنها ممكن تنقل قوّات و معدّات لأماكن الطياره ما تقدرش تروحها. المدافع ممكن تتعلّق على الهليكوبترات, بردو. مصادر هليكوبتر هليكوبتر

###Human: ڤينيزويلا ###Assistant:ڤينيزويلا (بالاسبانى Venezuela), هى بلد فى شمال امريكا الجنوبيه. اسمها الرسمى هو "República Bolivariana de Venezuela" (الجمهوريه البوليڤاريه الڤينيزويليه). لغتها الرسميه هى الاسبانى, و عاصمتها هى كاراكاس. ڤينيزويلا بتنتج كميات كبيره من البترۏل كل سنه, و هى واحدة من اكبر منتجين البترول فى العالم و لكن يكثر بيها حالات القتل و الجريمة جغرافيا ڤينيزويلا ليها حدود مع كولومبيا من الغرب ، جيانا من الشرق ، و برازيل من الجنوب. ساحلها الشمالى 2800 كيلو متر تقريبا (1700 ميل) و تشمل كتير من الجزر فى البحر الكاريب. تاريخ الفنيزويليين القدام اجو لـ الشرق, و الغرب, و الجنوب, و الشمال. كريستوفور كولومبوس كان اول اوروبى يقف على الارض, بس كان ساعتها فيه أساسى مواطنين اصليين عايشين هناك لـ مده طويله. الاسبان اول ناس يغزو ڤينيزويلا. العبيد اتجابو من افريقيا. اقتصاد اقتصاد ڤينيزويلا بيعتمد على البترول, و القطن, و الكاكاو, و السكر, و القهوه و التبغ. فى 24 يوليو, سنة 1823, سيمون بوليڤار قدر يجيب الاستقلال لـ ڤينيزويلا. لغات فيه لغات تانيه بيتكلمو بيها فى ڤينيزويلا, زى «Carib, Guahibo, Warao, Wayuu, Pemon, Piaroa». سياسه ڤينيزويلا جمهوريه ليها برلمان ناس من المؤمنين بـ الأديان; 96% كاثوليك, و 2% بروتستانت/انجيليين. مصادر بلاد دول مسيحيه

###Human: بيبرس الدوادار ###Assistant:ركن الدين بيبرس المنصوري الناصري الخطائي الدوادار المصرى ، الامير ( اتولد حوالى سنة 1247 - إتوفى فى القاهره 5 سبتمبر 1325 ) ، من كبار امرا مصر و موظفين الدوله فى العصر المملوكي ، . ومؤرخ من أهم مؤرخين مصر فى العصور الوسطى. عاش فى عهود كبار سلاطين الدوله المملوكيه البحريه زى الظاهر بيبرس و قلاوون الألفى و الأشرف خليل و الناصر محمد بن قلاوون. و حضر حروب كبيره زي غزو انطاكيه و فتح عكا و قلعة الروم، و معارك كبيره ضد المغول. و شارك فى أخد و صنع قرارات سياسيه مهمه. الفتره اللى عاش فيها بيبرس الدوادار كانت مصر مزدهره فى كل المجالات و كانت مهمه و حاسمه فى تاريخها ، ففى الفتره دى اتعرضت مصر لمخاطر من الغرب عن طريق الصليبيين و من الشرق عن طريق المغول و حتى فى جوه مصر نفسها عن طريق العربان اللى حاولو يشيعو الفوضى فى مصر. الامير بيبرس الدوادار شارك فى معارك عسكريه مصيريه ، و اتعين ناظر لدار الانشا و هى الهيئه اللى كانت مسئوله عن مراسلات سلطان مصر و الدوله ، و وصل لمنصب نايب سلطان مصر و كان سكرتيره القسيس القبطى ابن كبر ، و بكده بيعتبر مصدر مهم و موثوق بيه للمعلومات التاريخيه اللى حضرها. نقل عنه مؤرخين تانيين كبار زى المقريزي و ابن إياس و ابن تغرى و العينى وغيرهم. من أهم مؤلفاته " زبدة الفكرة فى تاريخ الهجرة " و " التحفة المملوكية فى الدولة التركية" و " مختار الأخبار " و " مواعظ الأبرار " ، و كتب تانيه ضاعت. نشئته بيبرس جه مصر و هو لسه طفل صغير مع الطواشى مجاهد الدين قيماز الموصلى خدام بدر الدين لؤلؤ حاكم الموصل و انضم لمماليك الامير قلاوون الالفى اللى بقى استاذه ، و عاش فى حى البندقانيين فى القاهره و دخل " المكتب " اللى كانت عباره عن مدرسه مخصصه لأولاد السلطان و كان بيتعلم فيها الاطفال اللى بيتجهزوا عشان يبقو رجال دوله ، و لما راح قلاوون على الشام مع الخليفه العباسى اللى عمله السلطان الظاهر بيبرس خليفه عباسى فى مصر بدل بغداد اللى استولى عليها المغول سنة 1258 ، اهتمت بيه " الست قطقطيه " مرات قلاوون و ام ابنه الأشرف خليل و دخلته فى فرقة " الصبيان الصغار " . فى سنة 1272 فى عهد الظاهر بيبرس شارك بيبرس الدوادار فى معارك قيساريه و أرسوف و فى فتح انطاكيه و رقاه بعدها قلاوون من درجة مملوك بياخد چامكيه ( مرتب و تموين شهرى ) لمملوك صاحب اقطاع متوسط ، و بعدها بسنتين شارك فى غزو سيس عاصمة مملكة كيليكيا الارمنيه ، و لما رجع مصر اتعين مشرف على الشراب خانه فى قصر الامير زين الدين كتبغا. فى وقت معركة حمص التانيه سنة 1281 اللى خاضها السلطان قلاوون ضد المغول بيبرس كان المسئول عن الخزنه السلطانيه. و فى سنة 1283 قلاوون رقاه لدرجة امير و بعدين رقاه لدرجة امير طبلخانه ( امير من الدرجه التانيه بتدق الطبول و الابواق على ابوابه ) و اداله اقطاع الامير عز الدين ايبك الأفرم اللى كان اترقى لدرجة امير ميه ( يعنى امير تحت امرته ميت امير ). فى سنة 1286 بعته قلاوون على الكرك عشان يجيب بدر الدين سلامش و نجم الدين خضر ولاد الظاهر بيبرس المتوفى و فى نفس السنه عينه نايب السلطنه على الكرك. فى زمن الأشرف خليل بعد ما اتوفى السلطان قلاوون اللى اخد امارة طرابلس من الصليبيين قعد ابنه الأشرف خليل على عرش مصر و قرر انه يكمل مشوار ابوه فى طرد الصليبيين من ساحل الشام و طلب بيبرس الدوادار الانضمام للحمله فوافق الأشرف خليل فخرج بيبرس من الكرك على راس و قابل الجيش المصرى اللى كان بيقوده الأشرف خليل عند غزه و راح معاه على عكا عشان محاصرتها. بيبرس الدوادار لعب دور كبير فى حصار عكا وهداه تفكيره وقت الحصار لحيله فتح بيها معبر فى نقطه من سور عكا قدر العسكر يدخلو المدينه منها . بعد ما اخد الاشرف خليل عكا طلب منه بيبرس انه يعفيه من نيابة الكرك فوافق الاشرف خليل و عين مكانه الامير جمال الدين اقوش. راح بيبرس مع الاشرف خليل على قلعة الروم و شارك فى حصارها هى كمان ، و وقت الحصار لما ظهرت قوات مغوليه قرب القلعه طلب منه الاشرف خليل انه يروح هو و عدد من الامرا عشان يستطلعو اخبارها و يشوفو اغراضها فراحو و لما شافو ان القوات المغوليه عددها كبير حوالى عشرتلاف محارب رجعو على قلعة الروم من غير ما يشتبكو معاها. فى زمن الملك الناصر بعد ما اتوفى السلطان خليل اتولى الحكم اخوه الصغير الملك الناصر محمد بن قلاوون. بيبرس الدوادر حضر عزل السلطان الناصر و نفيه على الكرك على ايد العادل كتبغا ، و حضر هروب كتبغا و تولى حسام الدين لاچين الحكم و بعدين مصرعه على ايد الامرا و رجوع الملك الناصر مصر و قعاده على عرشها. و شاف وقوع سوريا فى ايد غازان ملك مغول فارس (1299). وقت معركة وادى الخزندار اللى انتصر فيها غازان كان بيبرس الدوادر فى مصر بينوب عن السلطان الناصر اللى كان بيقود المعركه لكن اشترك فى معركة مرج الصفر ضد المغول سنة 1303 و اللى انتهت بهزيمة المغول و طردهم من الشام. فى فترة حكم السلطان الناصر محمد الاولانيه بيبرس الدوادار بقى من امرا المئين و مقدمى الالوف ( اعلى درجات الاماره ) ، و اتعين امير حج و قاد المحمل المصرى للحجاز ، و بسبب مواهبه الادبيه اتعين ناظر دار الانشا. فى مستند تعينه اتشار لمكانتة الادبيه فكان من ضمن اللى اتكتب فيه : " ان ذكرت البلاغة فهو امامها والكتابة فبيده زمامها وان امتطت انامله جواد القلم فهو به المجيد " . و فى عهد السلطان الناصر محمد بن قلاوون خرج العربان عن النظام فى مصر و اشاعوا الفوضى و قطعوا الطريق و فرضوا اتاوات ع المصريين و اعتدو عليهم و و نهبوهم ، و وصلت بيهم الجرئه انهم يسموا نفسهم بأسامى الامرا المصريه زى " بيبرس " و " سلار " ، و شارك بيبرس الدوادار فى الحمله العسكريه العربان اللى بيحكى عنها و بيقول : " " كثرت شكاوى الولاه اللى بالوجه القبلى من فساد العربان و ما ظهر منهم من العصيان و النفاق و العدوان .. فسار الامير سيف الدين سلار و الامير ركن الدين استاذ الدار كفيلا الممالك و مشيراها و ممهدا الدولة و مدبراها الى الاعمال المذكورة فى جموع من العساكر المنصورة وفرقا العسكر ثلث فرق ليحيطوا بهم برا وبحرا و ياخذوهم حيث احتلوا سهلاً ووعراً فتوجهت فرقة من البر الشرقى وفرقة من البر الغربى وفرقة من الحاجز وضربوا على البلاد حلقة كحلقة الصيد فبقى العربان جميعاً فى حلقتهم وحصلوا فى قبضتهم فما افلت منهم احد من ربقتهم و اخذوهم بنواصيهم واقدامهم وجاوهم من خلفهم وقدامهم واذاقوهم الوبال ونكلوا بهم كل النكال وابادوا مفسديهم واهلكو معتديهم ومزقوهم تمزيقاً وفرقهم بيد الحتوف تفريقاً و اوثقوا مشايخهم بالقيود و ملأوا من رهائنهم السجون واخذوا ما كان لهم من خيل وابل وبقر وغنم ومنعوا ان يركب احد من العربان فرساً او يحمل سلاحاً فانطفأت جمرتهم وزالت مضراتهم وتمهدت تلك الاعمال تمهيداً واضحاً " . فى سنة 1309 قال السلطان الناصر للامرا فى مصر انه رايح الحجاز عشان يحج لكن بدل ما يروح الحجاز راح على الكرك و قعد هناك اكمنه كان خايف من الامرا بيبرس الچاشنكير و سلار اللى كانو بيتحكمو فيه ، و اتنصب بيبرس الچاشنكير سلطان على مصر فى غياب الناصر محمد و فضل يحكم لغاية ما رجع الناصر مصر و قبض عليه. بيبرس الدوادار لعب دور كبير فى الاحداث دى ، و هو اللى نصح بيبرس الچاشنكير بعد ما اتلخبطت احواله بإن احسن حاجه انه يرجع العرش للملك الناصر ، و هو اللى عمل المفاوضات بين الملك الناصر و الچاشنكير ، ولما هرب الچاشنكير و اخد معاه فلوس الخزانه المصريه راح وراه و قابله فى اخميم و استلم منه الفلوس و الحاجات اللى نهبها و رجعها للسلطان الناصر فى القاهره. بيبرس نايب السلطان بيبرس الدوادار اتعين نايب السلطان فى دار العدل و ناظر البيمارستان المنصورى ، و فى اول اكتوبر سنة 1311 اتعين نايب للسلطنه ، و ده كان اعلى منصب فى العصر المملوكى بعد منصب السلطان. السلطان الناصر محمد كان بيحب و بيحترم بيبرس الدوادار لكن الناصر كان موسوس و شكاك بسبب الظروف اللى مر بيها فى طفولته ، و فى 7 اغسطس سنة 1312 قبض عليه بسبب وشايه ضمن مجموعه من الامرا بتهمة ميلهم للامير قرا سنقر اللى اتمرد عليه فى الشام . ، و حبسه فى سجن قلعة الجبل و بعدين بعته على الكرك و اعتقله هناك هناك خمس سنين رجعه بعدها لبلاطه فى سنة 1318 و هو عنده حوالى تمانين سنه و اداه اقطاع الامير علاء الدين مغلطاى بيبرس الدوادار بنى مدرسه كانت بتدرس المذهب الحنفى كانت معروفه باسم " المدرسه الدواداريه " وكانت موجوده فى خط سويقة العزى بره باب زويله. بيقول ابن إياس عن بيبرس الدوادار : " كان الأمير بيبرس الدوادار، سعيد الحركات، وكان عالماً فاضلاً فقيهاً نحوياً، ينظم الشعر، وله شعر جيد، وألف له تاريخاً، سماه " زبدة الفكرة في تاريخ الهجرة "، وجمع فيه جملة محاسن وفوائد، ومن شعره: " ذو العقل يشقى في النعيم بعقله.. وأخو الجهالة في الشقاوة ينعم " " . اتوفى بيبرس الدوادار فى القاهره فى 5 سبتمبر 1325 بعد ما رجع من الحج و هو عنده اكتر من تمانين سنه و ساب وراه مجموعة كتب قيمه بقت من اهم المصادر فى دراسات تاريخ مصر فى العصور الوسطى. مؤلفاته بيبرس الدوادار كان اديب و مؤرخ و الف كذا كتاب. إكمنه كان قريب جداً من الأحداث و مطلع على المراسلات بتعتبر مؤلفاته التاريخيه مهمه جدأً و مصدر معلومات قيمه للمؤرخين و الباحثين. زبدة الفكرة فى تاريخ الهجرة : من أهم مؤلفاته و هو كتاب كبير من تسع اجزاء ابرزهم الجزء التاسع اللى حكى فيه عن تاريخ الدوله المملوكيه لغاية عصره، الكتاب حققه المستشرق العلامه دونالد س. ريتشاردز و نشرته جمعية المستشرقين الألمانيه ، التحفة المملوكية فى الدولة التركية : بيقتصر على سلاطين و امرا الدوله المملوكيه. مخطوطته الوحيده موجوده فى مكتبة ڤيينا. اعتمد على الكتاب ده مؤرخين قدام زى شهاب الدين النويرى و المقريزى و ابن تغرى. حقق مخطوطته د. عبد الحميد صالح حمدان. مختار الأخبار : و هو كتاب ليه مخطوطه وحيده فى مكتبة الامبروزيانا برقم 11 A-cxc و بتتكون من 108 ورقه ( 216 صفحه ) و حققها د. عبد الحميد صالح حمدان. الكتاب بيضم اربع تواريخ : تاريخ من ادم ل ابراهيم و موسى و ملوك بنى اسرائيل ، تاريخ ملوك الروم و اليونان ، و تاريخ الخلفا ، و تاريخ الفاطميين و الايوبيين و المماليك التاريخ ده و بيعتبر اهم جزء فى الكتاب لكن بينتهى فى سنة سنة 702هـ لإن بقية المخطوط ما اتعثرش عليها. مواعظ الأبرار : كتاب فى تفسير القرآن. لبيبرس الدوادار كتب تانيه ضاعت ، كان من ضمنها كتاب اسمه " اللطائف فى أخبار الخلائف " اللى بيعتقد انه ممكن يكون هو نفس كتاب " مختار الأخبار " اللى بسبب غلطه فى الفهرسه اتنسب بالغلط لسكرتيره القسيس ابن كبر اكمن مفهرس المخطوطات فى مكتبة الامبروزيانا غلط بسبب كتابة اسم ابن كبر فى بداية النص بالطريقه دى : " هذا مختصر تاريخ المقر الركنى بيبرس الدوادار تغمده الله برحمته. و يسمى بمختار الأخبار " عنى بجمعه القس الشمس ابن كبر نيح الله روحه " . فهرست المراجع بيبرس الدوادار : التحفة المملوكية فى الدولة التركية، تحقيق د. عبد الحميد حمدان، الدار المصرية اللبنانية ، القاهرة 1987. بيبرس الدوادار : زبدة الفكرة فى تاريخ الهجرة، جمعية المستشرقين الألمانية، الشركة المتحدة للتوزيع، بيروت 1998. بيبرس الدوادار : مختار الأخبار، تحقيق د. عبد الحميد حمدان، الدار المصرية اللبنانية ، القاهرة 1993. ابن إياس : بدائع الزهور فى وقائع الدهور، الهيئة المصرية العامة للكتاب، القاهرة 1982. ابن تغري : النجوم الزاهرة فى ملوك مصر و القاهرة، الحياة المصرية ، القاهرة 1968. ابو الفداء : المختصر فى أخبار البشر ، القاهرة 1325هـ. جمال الدين الشيال (استاذ التاريخ الاسلامى) : تاريخ مصر الاسلامية, دار المعارف ، القاهرة 1966. المقريزى : السلوك لمعرفة دول الملوك ، دار الكتب، القاهرة 1996. المقريزى : المواعظ و الاعتبار بذكر الخطط والأثار، مطبعة الادب، القاهرة 1968. مؤرخين مؤرخين مصريين مصريين مماليك مواليد 1247 وفيات 1325 امرا ورجال دوله من العصر المملوكى

###Human: ابن ايبك الدوادارى ###Assistant:ابو بكر بن عبد الله بن أيبك الدواداري ( مش معروف مكان و تاريخ الولاده و الوفاه) مؤرخ مصري مملوكي نشأ وعاش فى حارة الباطلية فى القاهرة. جده " ابن أيبك كان امير صرخد ، وأبوه " عبد الله بن أيبك وهو نفسه كانوا على إتصال بأكابر الايوبيه والمماليك و شافوا بنفسهم أحداث تاريخيه كتيره و مهمه جداً زي سقوط الدوله الأيوبيه و ظهور الدوله المملوكيه. من أهم مؤلفاته " كنز الدُرر وجامع الغُرر " و " درر التيجان وغرر تواريخ الزمان ". كنز الدُرر وجامع الغُرر ( 9 مجلدات ) بيعتبر من أهم الكتب اللى إتكتبت عن العصر الأيوبي و العصر المملوكي لإن ابن أيبك الدواداري حضر بنفسه أحداث حصلت فيها قبل ما يظهر المؤرخين المشهورين التانيين زى " المقريزى " و ابن تغرى " و " ابن إياس ". فهرست المراجع ابو بكر بن عبد الله بن أيبك الدواداري : كنز الدرر وجامع الغرر، المعهد الألماني للآثار الاسلامية، القاهرة 1971. القلقشندى : صبح الأعشى فى صناعة الإنشا ، دار الفكر، بيروت 1988. الدرر المطلوب فى أخبار ملوك بني أيوب ، تقديم ،المعهد الألماني للآثار الاسلامية، القاهرة 1972. صلاح الدين المنجد : تقديم، الدرة المضيئة فى أخبار الدولة الفاطمية، المعهد الألماني للآثار الاسلامية، القاهرة 1961. مؤرخين مؤرخين مصريين مصريين مماليك الدوله الايوبيه

###Human: ابن تغرى ###Assistant:يوسف بن الامير سيف الدين تغرى بردى الأتابكى اليشبغاوى الظاهري ، ابو الحسام جمال الدين ابو المحاسن . اسم تغرى بردى متحور من " تنكرى يردى ". ( اتولد فى القاهرة 1410 م - إتوفى فى القاهرة سنة 1470 م ) مؤرخ مصري كبير من اكبر مؤرخين مصر فى العصور الوسطى ، انتمى لطبقة الامرا المصريين و موظفين الدوله الكبار. أبوه كان من كبار امرا المماليك فى عهد السلطان الظاهر سيف الدين برقوق وابنه الناصر فرج بن برقوق و اتولى نيابة الشام و بقى أتابك الجيش المصرى و بالتالى كان على إتصال مباشر بالامرا و كبار رجال الدوله. نشئته اتولد يوسف ابن تغرى فى القاهره سنة 1410 فى بيت الامير منجك اليوسفى جنب مدرسة السلطان حسن و اتوفى ابوه سنة 1412 و هو فى دمشق اللى كان نايب السلطان عليها لما كان يوسف اللى كان اصغر ولاده لسه عنده سنتين. اكمن يوسف كان من قرايب السلطان و كبار الامرا عن طريق اخواته البنات اللى كانو متجوزين منهم ، رجعوه مصر و اتربى فى بيت اخته اللى كانت متجوزه من قاضى قضاة مصر اياميها ناصر الدين بن العديم اللى اتوفى فإتجوزت بعده قاضى القضاه جلال الدين البلقينى. ابن تغرى اتعلم على ايد البلقينى و على ايدين كبار مشايخ و علما و مؤرخين عصره زى ابن حجر العسقلانى و ابن ظهيره و ابن عربشاه و بكده نشأ نشأه علميه و دينيه، و لازم مجالس مؤرخين عصره بدر الدين العينى و عميد مؤرخين مصر تقى الدين المقريزي و اتعلم منهم حب التاريخ و التأريخ لغاية ما بقى اكبر هواياته. فى نفس الوقت درس ابن تغرى العلوم العسكريه على ايد مماليك ابوه. بكده كبر ابن تغرى و هو بينتمى فى نفس الوقت لطبقتين ، طبقة العسكر ( اهل السيف ) و طبقة القضاه و المشايخ و العلما ( اهل العمائم ). لكن ابن تغرى كان كمان من طبقة الاكابر و الامرا اللى كانو بيتسمو " ولاد الناس " و كان عنده موارد دخل كتيره يعيش منها براحته من غير ما يحتاج انه يشتغل و يسعى ورا لقمة عيشه. اتقن ابن تغرى اللغه التركى و برع فى الفروسيه و رمى النبله و الرمح و لعب الكوره اللى اتعلمهم على ايد فرسان كبار ، و فى كتابة الشعر ، و فى عزف الموسيقا اللى اتفوق فيه لدرجة ان احمد بن حسين التركمانى ذكر انه من المحتمل ماكانلهوش مثيل فيه فى ايامه ، و كانت عنده معرفه واسعه بالفقه ، لكن المؤرخ السخاوى ذكر ان مع انه كان راجل نبيه و طيب العشره لكن كان بيبالغ بخصوص قدراته و تفوقه فى المجالات التانيه. على كل ، دراسة و كتابة التاريخ بس هما اللى سيطروا على ابن تغرى. حبه للتاريخ و تفرغه و قدرته على جمع اخبار عصره بسبب صلاته الواسعه بالبلاط السلطانى ( عاصر عشر سلاطين ) و بالامرا و كبار الدوله عملو منه مؤرخ كبير و مهم. الف ابن تغرى حوالى 12 كتاب ، أضخمها و اشهرها كتاب " النجوم الزاهرة فى ملوك مصر والقاهرة . بيقول ابن تغرى فى مقدمة كتاب " المنهل الصافى " انه اطلع على حكايات و سير مشاهير التاريخ فإهتم بدراسة امرهم و امور الممالك و الكتابه من غير ما حد من اعيان زمانه او حد من صحابه او امير او سلطان يطلب منه يعمل كده ، و كمل : " بل اصطفيته لنفسى، وجعلت حديقته مختصة بباسقات غرسى، ليكون فى الوحدة لى جليساً، وبين الجلساء مسامراً وأنيساً ". النجوم الزاهرة "النجوم الزاهرة فى ملوك مصر والقاهرة" كتاب ضخم بيتكون بعد نشره من 16 مجلد (طبعة دار الكتب المصريه ) ، أرخ فيه ابن تغرى لتاريخ مصر من بداية التاريخ لغاية سنة 1467م. و نسخة الكتاب ده موجودة فى القاهره و له نسخ محفوظه فى مكتبة ايا صوفيا فى استانبول و برلين و سانت بطرسبورج و باريس و مكتبة المتحف البريطانى فى لندن و غيرها. و لما احتل العثمانلى سليم الاول مصر و شاف الكتاب امر بنقله لتركيا عشان يترجم للتركى فترجمه آشجي زاده. كتاب " النجوم الزاهرة فى ملوك مصر والقاهرة " لإنه من أهم المصادر التاريخيه اهتم بيه الغربيين جداً، فترجم المستشرق الهولاندى جونبل مجلدين ضخمين منه و نشرهم فى مدينة لايدين (1851- 1855). و ترجم المستشرق الأمريكانى وليم بوبر عشر اجزاء منه نشرتهم جامعة كاليفورنيا (1909 - 1929). ابن تغري بردي الف ملخص لكتاب " النجوم الزاهرة فى ملوك مصر والقاهرة " سماه " الانوار الظاهرة الكواكب الباهرة من النجوم الزاهرة ". المنهل الصافى " المنهل الصافى و المستوفى بعد الوافى " كتاب سجل فيه ابن تغرى تراجم أعيان عصره و كان عايزه يبقى تكمله لموسوعه ضخمه كتبها لنفسه و بنفسه من غير طلب من سلطان ولا امير ، و ابتدا فيه بترجمة السلطان عز الدين أيبك ، و اتبع فيه الطريقه الالفباتيه و وصل بيه لحد ايامه. الكتاب فيه حوالى 3000 ترجمه للسلاطين و الامرا و العلما و الاعيان و لحد مغنيين و مشاهير من هنا و هناك ، و حرص فيه ابن تغرى على الحياديه من غير مبالغات فى ذكر المحاسن و المساوىء. كتاب المنهل الصافى فيه منه نسخه موجوده فى مكتبة فرنسا الوطنيه رقمها من 2068 ل 2072 ، و فيه نسخه قيمه جداً فى مكتبة نور العثمانيه فى استانبول برقم 3428 - 2329 منقوله من نسخة احمد التركمانى تلميذ ابن تغرى ، و فيه نسخ تانيه فى توبقابو و ڤيينا و مكتبة عارف حكمة و فى المكتبه التيموريه فى القاهره رقمها 1209. اتطبع من الكتاب ده اول جزء فى القاهره سنة 1956 و حققه احمد يوسف نجاتى. ابن تغرى كتب مختصر للكتاب ده سماه " الدليل الشافى على المنهل الصافى " و هو كتاب فيه كل تراجم المنهل الصافى لكن بإختصار كبير و فيه مخطوطه منه فى استانبول. حوادث الدهور " حوادث الدهور فى مدى الايام و الشهور " كان كتاب ذيل بيه ابن تغرى كتاب السلوك لمعرفة دول الملوك بتاع المقريزى و فيه منه كذا مخطوطه منها مخطوطة الجزء الاول فى أيا صوفيا فى استانبول برقم 3175 و المخطوطه دى بتتكون من 400 صفحه كبيره ، و مخطوطه فى مكتبة برلين برقم 9462. مورد اللطافه كتاب " مورد اللطافه فى من ولى السلطنة والخلافة " كتاب اقتصر فيه ابن تغرى على التأريخ للخلفا و السلاطين من الناصر صلاح الدين لغاية السلطان المنصور عثمان ابن الظاهر جقمق. الكتاب ده اتطبع فى كمبردج سنة 1792 و اتطبع فى القاهره سنة 1997 و حققه الدكتور نبيل عبد العزيز احمد و حققه ، و فيه منه مخطوطه من 110 ورقه فى مكتبة فيض الله فى استانبول برقم 1406 ، و تلت مخطوطات من 150 ورقه فى مكتبة احمد التالت برضه فى استانبول بأقام 3028 و 3026 ، و مخطوط فى قره جلبى زاده برقم 285. البحر الزاخر و كتب تانيه " البحر الزاخر فى علم الاوائل والأواخر " عباره عن كتاب تاريخ عام من ايام ادم لغاية ايام ابن تغرى ، و فيه منه مجلد مخطوط فى مكتبة فرنسا الوطنيه برقم 1551 و كان فيه مجلد مخطوط فى العراق فيه معلومات طوبوغرافيه مهمه و اشترته مصر و محتفظ بيه فى دار الكتب المصريه. كتاب " نزهة الرائى فى التاريخ " عباره عن تاريخ مفصل على السنين و الشهور و الايام و بيتكون من حوالى عشر مجلدات. الجزء التاسع فيه مخطوطه منه فى مكتبة اكسفورد فى انجلترا. غير الكتب دى فيه كتب تانيه كتبها ابن تغرى لكن ما اتلاقتش لحد دلوقتى لكن اساميها معروفه و هى : " منشأ اللطافة فى من ولى الخلافة " و البشارة فى تكميل الإشارة و ده كان تذييل على الذهبى ، و " حلية الصفات فى اختلاف الاسماء والصناعات " و كان عباره عن مجموعه ادبيه تاريخيه معظمها شعر ، و " نزهة الألباب فى اختلاف الاسماء والألقاب " ، و " الانوار الظاهرة فى الكواكب الطاهرة ". فوق ده ابن تغرى ليه كتاب سماه " الانتصار للغة التتار " ، و كتاب عن الرياضه و المزيكا. من مؤلفاته المعروفه النجوم الزاهرة فى ملوك مصر والقاهرة. الانوار الظاهرة الكواكب الباهرة من النجوم الزاهرة. المنهل الصافى والمستوفى بعد الوافى. الدليل الشافى على المنهل الصافى. مورد اللطافة فى من ولى السلطنة. البحر الزاخر فى علم الاوائل والأواخر. نزهة الرائى فى التاريخ. منشأ اللطافة فى من ولى الخلافة (ضايع). حلية الصفات فى اختلاف الاسماء والصناعات (ضايع). نزهة الألباب فى اختلاف الاسماء وال بطولات (ضايع). الانوار الظاهرة فى الكواكب الطاهرة (ضايع). الانتصار للغة التتار (ضايع). كتاب عن الرياضه و الموسيقا. فهرست المراجع ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005، ISBN 977-18-0373-5 المقريزى : السلوك لمعرفة دول الملوك ، دار الكتب, القاهرة 1996. الموسوعة الثقافية ، فرانكلين للطباعة والنشر نيو يورك - القاهرة 1972. مؤرخين مؤرخين مصريين مصريين مماليك مواليد 1410 وفيات 1470

###Human: محيى الدين بن عبد الظاهر ###Assistant:محيي الدين ابو الفضل عبد الله بن رشيد الدين عبد الظاهر السعدي المصري . ( اتولد فى القاهره سنة 1223 م - إتوفى فى القاهره سنة 1292 م ). اتلقب بـ "شيخ اهل الترسل" و "الكاتب الناظم الناثر". مؤرخ و قاضى مصرى و رئيس ديوان الإنشا فى مصر عاصر سلاطين كبار زي قطز ، و الظاهر بيبرس و ولاده السعيد بركة و سلامش ، و قلاوون الألفى و ابنه الأشرف خليل. الف كتابه المشهور " الروض الزاهر فى سيرة الملك الظاهر " عن حياة وأعمال السلطان الظاهر بيبرس البندقداري ( حققه و نشره عبد العزيز الخويطر ) ، و كتاب " تشريف الايام والعصور فى سيرة الملك المنصور " عن حياة وعصر السلطان قلاوون ( حققه مراد كامل ) ، و كتاب " الألطاف الخفية من السيرة الشريفة السلطانية الأشرفية " عن الاشرف خليل فإدى معلومات تاريخية كامله عن عهود الظاهر بيبرس و قلاوون و الأشرف خليل. فهرست المراجع محيي الدين بن عبد الظاهر : الروض الزاهر فى سيرة الملك الظاهر، تحقيق ونشر عبد العزيز الخويطر 1976 محيي الدين بن عبد الظاهر : تشريف الايام والعصور فى سيرة الملك المنصور، تحقيق د. مراد كامل، الشركة العربية للطباعة والنشر، القاهرة 1961. ابن إياس : بدائع الزهور فى وقائع الدهور، الهيئة المصرية العامة للكتاب، القاهرة 1982. ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005 بسام العسلي : الظاهر بيبرس و نهاية الحروب الصليبية القديمة، دار النفائس ، بيروت 1981. بيبرس الدوادار : زبدة الفكرة فى تاريخ الهجرة، جمعية المستشرقين الألمانية، الشركة المتحدة للتوزيع، بيروت 1998. جمال الدين الشيال (استاذ التاريخ الاسلامى) : تاريخ مصر الاسلامية، دار المعارف ، القاهرة 1966. عز الدين بن شداد : تاريخ الملك الظاهر، دار نشر فرانز شتاينر، فيسبادن 1983. القلقشندى : صبح الأعشى فى صناعة الإنشا ، دار الفكر، بيروت 1988. المقريزى : السلوك لمعرفة دول الملوك ، دار الكتب، القاهرة 1996. المقريزي : المواعظ و الاعتبار بذكر الخطط والأثار، مطبعة الادب، القاهرة 1968. مواليد 1223 مؤرخين مصريين تاريخ مصر المملوكيه وفيات 1292

###Human: ايجور ستراڤينيسكى ###Assistant:إيجور ستراڤينيسكى (17 يونيه، 1882 -- 6 ابريل ، 1971) ( Игорь Фёдорович Стравинский, Igor' Fjodorovič Stravinskij) كان مؤلف موسيقي روسى ، و يعتبر من اكتر الموسيقيين فى القرن العشرين فى تأثيره على الموسيقيين التانيين. و اختارته مجلة تايم كواحد من ال 100 شخصيه الاكثر تأثير فى العالم فى القرن العشرين. كمان حقق شهرة عالمية بوصفه عازف بيانو و مايسترو (قائد اوركسترا) . إيجور ستراڤينيسكى كان اسلوبه متنوع و اول مرة حقق شهرة عالمية لما لحن تلات باليهات. مصادر مؤلفين موسيقى كلاسيكية موسيقيين روس مواليد 1882 وفيات 1971

###Human: 8 يناير ###Assistant:8 يناير' هو تامن ايام السنة فى التقويم الجريجورى . و فيه بعده 357 (358 فى السنة الكبيسة) يوم لحد نهاية السنة. مواليد 1935 - ايلڤيس پريسلى مغنى امريكانى. وفيات 1642 - جاليليو جاليلى فيلسوف و فيزيائى و فلكى طليانى. ايام السنه يناير

###Human: ميجيل دى ثيرڤانتس ###Assistant:ميجيل دى ثيرڨانتيس ساڨيدرا (29 سبتمبر 1547 -- 22 ابريل 1616) النطق بالاسبانى miˈɣel ðe θerˈβantes saˈβeðɾa] كان روائى و شاعر و كاتب مسرحى اسبانى . و أعظم ما أبدع كان دون كيشوت اللى بتعتبر اول رواية حديثة. حياته ثيرڨانتيس ، اتولد فى الكالا دى ايناريس، هوا الرابع من سبع اطفال من رودريجو دى ثيرڨانتيس و هوا جراح اتولد فى الكالا دى ايناريس اصول العيلة ممكن تكون بسيطة، و اتجوز سنة 1543، ليونور دى كورتيناس، اتوفت 19 اكتوبر 1593. اتنقلت الاسرة من بلد لبلد، و مش معروف إلا القليل عن سنين سرفانتس المبكره. لينكات برانيه مصادر مواليد 1547 وفيات 1616 كتاب اسبان روائيين مدريديين

###Human: الكالا دى ايناريس ###Assistant:الكالا دى ايناريس، بمعنى قلعة على نهر ايناريس ، هى مدينة اسبانية ، مركز تاريخى و واحده من مواقع التراث العالمى. جغرافيا الكالا دى ايناريس واحده من المدن فى منطقة مدريد على بعد 35 كيلومتر شمال شرق مدينة مدريد و على ارتفاع 588 متر (1929 قدم) فوق مستوى سطح البحر. سكان عدد سكان الكالا دى ايناريس حوالى 200000 ، و هى تانى اكبر مدن المنطقة بعد العاصمة الاسبانية نفسها. تازيخ الكالا دى ايناريس واحدة من اول الأسقفيات اللى اتأسست فى اسبانيا, و المدينة معروفة عموما مجرد الكالا ، لكن "دى ايناريس" غالبا بتمييزها عن عشرات المدن باسم Alcalá . و الكالا دى ايناريس عاصمة كوماركا دى الكالا. متاحف متحف الكالا دى ايناريس للنحت فى الهوا الحر اتأسس سنة 1993 فى الكالا دى ايناريس. لينكات برانيه مصادر مدن اسبانيا

###Human: بركان ###Assistant:البركان ( volcano) هو فتحه فى قشرة الارض (او اى كوكب تاني) و اللى بيخرج منها الlava (صخور سخنه و سايحه و رماد و غازات) على شكل انفجارات وبالعربية الفصحة "اللابة".القصبة : هيا الأنبوب اللى يصل بين خزان الصهارة تحت الارض والفوهة و اللى تصعد منه الصهارة. 4- اللوافظ الغازية البراكين تعتبر من اكبر الظواهر المروعه والمفجعه فى الطبيعه وهو عباره عن:فتح او شق ف القشره الارضيه تسمح للصخور المنصهره والغازات المحبوسه معها بالخروج الي سطح الارض وتاتي هذه الصخور من غرف مؤقته او تجاويف موجوده علي اعماق تحت سطح الارض تسمي غرف او خزانات الماجما ومن اسباب حدوث البراكين طاقة الغازات الحبوسه وتعتبر القوة الرئيسيه لتفجير البراكين ويتضح ذلك فى اماكن تداخل وتقابل الالواح التكتونيه تؤدي لحدوث تشققات فى القشره الارضيه تنطلق منها البراكين ويتكون جسم البركان من اندفاع الماجما خلال شقوق فى صخور القشره الارضيه لتصل الي سطح الارض وتعمل الماجما المتصاعده علي انصهار ما يصادفها من صخور ولما تصل الماجما الي سطح الارض تسمي بالافا او الحمم البركانيه وعند تعرضها للهواء والضغط الجوي العادي تبرد وتتجمد علشان تكون الصخور البركانيه اللى تكون جسم البركان علي شكل مخروط فى العاده واجزاء البركان هيا : فوهة البركان:وتندفع منها المواد البركانيه القصبه:تندفع من خلالها المواد البركانيه الي الفوهه المخروط البركاني:يمثل شكل البركان وتوجد به فوهة البركان ومن نواتج البراكين:وهي المواد المندفعه من فوهات البراكين امدح ثوراتها وهي 1_الافا:مواد معدنيه منصهره درجة حرارتها حوالى 1200م 2_كميات كبيره من الغازات والابخره:مثل غاز الامونيا وكبريتيد الهيدروجين وثاني اكسيد الكربون وبخار الماء وغيرها 3_الرماد البركاني :مواد معدنيه دقيقه تتطاير مع الغازات والابخرهوتنتشر فى الجو 4_المقذوفات او القنابل البركانيه والبريشيا البركانيه وتصنف البراكين الي ثلااثة انواع وهي: 1_براكين خامده:تصبح خامده نهائيا بعد ثوراتها لخلو غرف الماجما من الصهير تماما ويمثل ده النوع معظم البراكين 2_براكين متقطعة الثورات:تثور علي فترات متقطعه مثل بركان فيزوف فى ايطاليا وبركان اتنا فى جزيرة صقليه 3_براكين مستديمة الثورات:تثور بصفه مستديمه مثل بركان سترومبلي فى ايطاليا الان دعونا نتحدث عن فوائد البراكين وتاثيرها علي سطح القشره الارضيه:_ تعتبر البراكين من عوامل البناء لصخور القشره الارضيه انها السبب في: 1_ظهور الهضاب او الجبال البركانيه او الغطاءات كبيرة الامتداد لان البراكين تضيف ملايين الاطنان من الصخور البركانيه سنويا الي سطح القشره الارضيه 2_ظهور الجذر البركانيه الجديده اذا حدثت ثورات بركانيه تحت سطح الماء فى البحار والمحيطات 3_تكوين تربه خصبه جدا نتيجة اضافة الرماد البركاني اليها 4_تكوين الصخور المتحوله نتيجة ملامسة الصهير للصخور المحيطه به 5_تكوين بحيرات مستديره نتيجة تجمع ميه الامطار فى فوهات البراكين الخامده. براكين جيولوجيا

###Human: 9 يناير ###Assistant:9 يناير هو تاسع ايام السنة فى التقويم الجريجورى . و فيه بعده 356 (357 فى السنة الكبيسة) يوم لحد نهاية السنة. مناسبات وأعياد اول يوم فى شهر طوبه مواليد ولد ملك مصر واصبحت مصر الدوله العظمه الاولى يحكم الملك محيي الدين(المنقظ) وفيات 1873 - نابوليون التالت ايام السنه يناير

###Human: اتيلتيكو مدريد ###Assistant:اتيلتيكو مدريد هوه فريق كورة قدم اسبانى من مدريد.ملعبه ستاد ڨيثينتى كالديرون اللی اداه الاتحاد الاوروبی لكرة القدم 5 نجوم لان الاستاد طابق كل معايير الاتحاد الاوروبی . تاريخ النادى و البطولات اللى كسبها اتيلتيكو مدريد اتيلتيكو مدريد

###Human: المجر ###Assistant:المجر او هنجاريا (بالمجرى:ماجارۏرساج Magyarország) رسميا جمهورية المجر, هى بلد من غير سواحل فى منطقة الكاربات وحوض أوروبا الوسطى ، و تحدها النمسا ، و سلوفاكيا ، و أوكرانيا ، و رومانيا ، و صربيا ، و كرواتيا ، و سلوفينيا . وعاصمتها بودابيست. المجر عضو فى منظمة التعاون الاقتصادى والتنمية ، و منظمة حلف شمال الأطلنطى و الاتحاد الأوروبي ، و مجموعة فيسيجراد و اتفاقیة شینجین اللغة الرسمية مجرى ، اللى هى جزء من العیلة الفنلندية الأوجرية و واحده من اربع لغات رسمية للاتحاد الأوروبي مش من اصل هندو-أوروبی. المجر كانت واحدة من اكثر 15 المقاصد السياحية شهرة فى العالم فى العشر سنين الماضية. و تعتبر "واحدة من أجمل المناطق الحضرية فى العالم". مصادر مجر دول مسيحيه

###Human: هايدروجين ###Assistant:الهايدروجين هوه عنصر كيمياوى عدده الذرى 1 و بكده بيكون ابسط ذره فى الكون دا كله و الرمز بتاعه هوه H. الهايدروجين ماده مالهاش لا طعم و لا لون و لا ريحه و موجود فى الارض على هيئة غاز. الهايدروجين بيشكل نسبة مهمه من المركبات العضويه و هوه موجود كمان فى تركيب المايه (ذرتين هايدروجين و ذرة اوكسيجين بيعملو جزيئ مايه واحد).الهايدروجين كمان موجود فى الشمس و بقيت النجوم و الاندماج النووى بتاعه هناك هو المسئول عن توليد الطاقه الشمسيه. [[ملف:H-TableImage.svg|250 px|thumb|left|الهايدروجين فى الجدول الدورى شوف كمان اسامى العناصر الكيماويه واصلها عنصر كيماوى لينكات برانيه اقرا كمان جدول دورى XML on-line corrected version: created by M. Nic, J. Jirat, B. Kosata; updates compiled by A. Jenkins. لينكات برانيه Videos for each element by the University of Nottingham 'Chemical Elements', In Our Time, BBC Radio 4 discussion with Paul Strathern, Mary Archer and John Murrell (May 25, 2000). مصادر عناصر كيمياويه غازات

###Human: فرخه ###Assistant:الفرخه اسمها العلمى :(Gallus gallus domesticus) هيا طير مستأنس و بيربيها البشر عشان ياكلو لحمتها و البيض بتاعها.الفراخ ما بتقدرش تطير و الدكر بتاعها بيتقال عليه ديك و ممكن بسهوله يتميز عن الفرخه بالعرف.الفرخه بترقد على البيض لمدة 21 يوم بعدها بيفقس البيض و بتطلع الكتاكيت.المتعارف عليه ان الفراخ اول مره يستأنسوها كان فى الهند بس الادله الحديثه بينت ان الفييتناميين هما اول ناس يستأنسو الفراخ من اكتر من 10.000 سنه. الفراخ مصدر رخيص ومنتشر للحوم والبيض فى دول كتير, وده علشان فراخ البيض اللى بتنتج انواع البيض المختلفة زي البيض الابيض والبني. طيور

###Human: المقريزى ###Assistant:تقي الدين احمد بن على المقريزى القاهرى ( إتولد فى القاهرة 1356 - إتوفى فى القاهرة 1441 ) . عميد المؤرخين العرب من العصور الوسطى و لغاية دلوقتي عربي يرجع نسبه الى الفاطميين قال تلميذه ابن تغري بردي فى كتابه النجوم الزاهرة: "وأملى عليَّ نسبه الناصري محمد ابن أخيه بعد وفاته، ل أن رفعه ل علي بن أبي طالب من طريق الخلفاء الفاطميين" كتبه بتعتبر احسن اللى إتكتب عن تاريخ مصر. إتولى الحسبه فى القاهره و كان له إتصال بالملك الظاهر برقوق. بس فضل إنه يبعد عن وظايف الدولة عشان يتفرغ لكتابة تاريخ مصر. من مؤلفاته الموسوعية " السلوك لمعرفة دول الملوك " ( 7 اجزاء ) و أرخ فيه لتاريخ مصر الضخم ، و " المواعظ و الاعتبار بذكر الخطط و الاثار " ( 4 اجزاء ) عن تخطيط القاهرة و مصر و مبانيها ، و " اتعاظ الحنفا بأخبار الائمة الفاطميين الخلفا " . من كتبه كمان " البيان و الإعراب عما فى ارض مصر من الأغراب " و " إغاثة الامة بكشف الغمة " و " تاريخ الأقباط ". نشئته و اهتمامه بالتاريخ اتولد المقريزى فى القاهره سنة 1356 و نشأ فى حارة برجوان ، و دى كانت حاره مشهوره فى القاهره معروفه بحيويتها و زحمتها ، و درس على ايدين مشايخ عصره الكبار زى ابن رزين و البرهان الأمدى و ابن ابو المجد و السراج البلقينى و الهيثمى و ابن خلدون و ابن الصائغ اللى اتكفل بيه و رباه بعد ما اتوفى ابوه اللى كان بيشتغل فى القضاء و ديوان الانشا. اتلمذ المقريزى و اتعلم على ايدين حوالى 600 عالم و اتأثر بالذات بإبن الصايغ و ابن خلدون ، فطلع متبحر فى علوم الدين و الفقه و الادب و علوم عصره و اهتم بالتاريخ بالذات. علمه و قدراته و مواهبه الادبيه فتحو له باب التوظيف فى الدوله فإشتغل فى ديوان الإنشا سنة 1386 و هو لسه عنده اتنين و عشرين سنه ، و بعدين درس فى الجوامع و اتعين نايب عن قاضى القضاه الشافعى ( يعنى قاضى ) ، و بعدين بقى خطيب فى جامع عمرو بن العاص و مدرسة السلطان حسن و امام فى جامع الحاكم و مدرس حديث فى المدرسه المؤيديه ، و فى سنة 1389 عينه السلطان برقوق محتسب فى القاهره و الوجه البحرى و اتولى الشغلانه دى كذا مره ، و فى سنة 1413 سافر مع السلطان الناصر فرج بن برقوق على الشام و اتصاحب على الامير يشبك الدوادار و اتعين ناظر على اوقاف القلانسى و البيمارستان النورى فى دمشق و درس هناك فى المدارس و بالذات فى الدرستين الاشرفيه و الاقباليه و بعد ما قضى كام سنه فى دمشق رجع مصر و مارضاش يشتغل فى الحكومه واتفرغ فى بيته للقرايه و الدراسه و الكتابه. و بعد فتره سافر الحجاز و عاش فى مكه خمس سنين و اشتغل فى التدريس و التأليف و بعدين رجع للقاهره و استقر فى بيته فى حارة برجوان من تانى و فضل فيه يقرا و يدرس و يكتب لأخر حياته. اهتم المقريزى بالتاريخ من صغره و كان شغوف بجمع المعلومات التاريخيه، و فى مقدمة كتابه الخطط بيقول : " فقيدت بخطى فى الاعوام الكثيرة و جمعت من ذلك فوائد قل ما يجمعها كتاب، او يحويها لعزتها و غرابتها ". و استهواه بالذات تاريخ مصر لإن مصر زى ما قال : " مسقط رأسى و مجمع ناسى.. لا زلت من شدوت العلم أرغب فى معرفة أخبارها و اهوى مساءلة الركبان عن سكان ديارها..". علم المقريزى و براعته الادبيه و التاريخيه خلته يبقى مقرب من السلطان الظاهر برقوق و بعد كده من ابنه الناصر فرج و كان على صله بالامير يشبك الظاهرى فكانت حياته مستقره من النواحى الوظيفيه و الماليه و ده اداه فرصه للدراسه و جمع المعلومات التاريخيه. و لما قرب من سن الستين استقر فى القاهره بطريقه شبه دايمه و اتفرغ للتاريخ. قضى المقريزى بعد ما اعتزل الوظايف حوالى تلاتين سنه فى كتابة مؤلفاته التاريخيه اللى وصلت ل 100 مجلد و اكتر من 30 مصنف و كتيب و رسايل و كتب موسوعيه ضخمه. و قسم المؤرخين و الباحثين مؤلفاته على خمس نوعيات : نوعيه عن تاريخ مصر و القاهره فى العصور المختلفه ، و نوعيه للتاريخ الاسلامى ، و نوعيه عن موضوعات خاصه زى الفلوس و الموازين و النزاع الأموى الهاشمى و حج الملوك ، و نوعيه عن البلاد زى الحبشه و المغرب و حضرموت ، و نوعيه فيها معلومات مختلفه. اسلوب المقريزى و طرق معالجته للتاريخ بقوا مدرسه اتلمذ عليها تقريباً كل المؤرخين اللى عاصروه و جم بعده ، و بقى اهم مصدر من مصادر التاريخ لكل المؤرخين و الباحثين فى الشرق و الغرب و عشان كده اتلقب بـ " شيخ المؤرخين ". مؤلفاته المقريزى هو زعيم المؤرخين المصريين و عميد مدرسة التأريخ المصريه فى العصور الوسطى من مش منازع و السبب فى كده انتاجه الضخم و اسلوبه الجميل و طريقة طرحه للمعلومه التاريخيه المقريزى ما اتوقش بس على كل مؤرخين مصر و الشرق الاوسط فى العصور الوسطى لكن على كل مؤرخين زمانه فى الشرق و الغرب. مؤلفات المقريزى نوعين ، نوع عباره عن كتب صغيره و نوع عباره عن كتب موسوعيه كبيره. كتبه الصغيره ليها اهميه خاصه و ما بتقتصرش على التاريخ و من ضمنها كتب فيها مواضيع ماهمتش غيره من المؤرخين زى كتاب " الإلمام بأخبار من بأرض الحبشة من ملوك الاسلام " ، و كتاب " الطرافة الغريبة من أخبار حضر موت العجيبة ". معظم الكتب الصغيره دى الفها المقريزى فى اخر ايامه. المقريزى كان عالم تاريخ بمعنى الكلمه فكان بيحب المعرفه لذاتها و بيتمتع بالبحث و الدراسه و التدوير على المعلومات و قال فى كذا مقدمه كتبها لكتبه انه ما كتبش الكتاب ده بسبب طلب امير او عظيم لكن عشان هو نفسه يتعلم و يفهم. فى مقدمة كتابه " البيان والإعراب فيمن نزل ارض مصر من الأعراب " كتب ان المقاله (الكتيب ) " قيدتها لنفسى و لمن شاء من ابناء جنسى ". كتب المقريزى مجموعة كتب ضخمه و قيمه جداً زى : المواعظ و الاعتبار بذكر الخطط و الاثار : الكتاب ده فريد فى موضوعه و طريقته و مادته الغزيره اتكلم فيه المقريزى عن القاهره و خططها ( يعنى طبغرافيتها ) قبل عصره و فى عصره ، و ازاى القاهره و شوارعها و اسواقها و احيائها و جوامعها و كنايسها و مدارسها و قصورها و اسوارها و ابوابها اتطورت. و بتبين نصوص الكتاب الاصليه ان المقريزى كتبه و ضاف ليه و صححه فى فتره مدتها خمسه و تلاتين سنه. و لولا الجهد الكبير اللى عمله المقريزى فى جمع مادة الكتاب ده و كتابته كان ما اتعرفش الكتير عن تاريخ القاهره العمرانى و الطبغرافى فى العصور الوسطى. و حرص المقريزى كمؤرخ كبير انه يذكر مصادر المعلومات اللى وردت فى الكتاب. معظم المصادر دى ضاعت و لولا ان المقريزى ذكرها ما كانش حد عرف عنها حاجه فى العصر الحديث. و بعد عصر المقريزى فيه مؤرخين كتبوا مختصرات للكتاب زى محمد بن احمد الشبلى ( الروضه البهية فى القاهرة المعتزلية ) ، و شمس الدين بن ابى السرور ( قطف الأزهار من الخطط و الاثار ). المقريزى كتب " المواعظ و الاعتبار بذكر الخطط و الاثار " بشعور وطنى و لحبه لبلده مصر مش عشان يرضى امير او سلطان فبيقول فى مقدمته الجميله : "... وكانت مصر هى مسقط رأسى ، وملعب أترابى و مجمع ناسى ... أرغب فى معرفة أخبارها، وأحب الإشراف على الاغتراف من آبارها، و أهوى مساءلة الركبان عن سكان ديارها، فقيدت بخطى فى الاعوام الكثيرة، وجمعت فى ذلك فوائد قل ما يجمعها كتاب، او يحويها لعزتها و غرابتها إهاب " . الشعور الوطنى المصرى ده شعور مبكر فى العصور الوسطى و مالهوش مثيل لغاية نص القرن التسعتاشر لما رفاعه رافع الطهطاوى اشاد ببلده مصر فى كتاباته اللى كان منها كتابه " مناهج الألباب المصرية " . الجزءالأولانى من الكتاب جغرافيا عامه عن مصر و نيلها و جبالها و خراجها، و الجزء التانى عن المدن المصريه و اجناس سكانها ، و التالت عن الفسطاط ، و الرابع عن القاهره ، و الخامس عن أحوال القاهره فى عصره ، و الساتت عن قلعة الجبل و السلاطين اللى حكمو مصر و منطقة جنوب البحر المتوسط منها و المبانى ، و السابع عن اليهود و المسيحيين المصريين و كنايسهم و اديرتهم. و بكده الكتاب عباره عن منجم تاريخى فيه تسجيل لتاريخ مصر العمرانى و الاجتماعى و الفنى و الاقتصادى بطريقه مش موجوده فى أى كتاب تانى . للاسباب دى كتاب " الخطط " اهتم بيه المستشرقيين الغربيين و الباحثين ، و لقو كذا مخطوط ليه فى كذا بلد منها مخطوط الأوقاف فى استانبول ( مجلدين ) ، و مخطوط احمد التالت 2946 ( مجلد ) و 2947 ( تلت مجلدات ) ، و عاشر ريس ، و حكيم أوغلو ، و دامار ابراهيم ، و الظاهريه فى دمشق ، و كلها نسخ كامله مش حتت مخطوطه من الكتاب اتلقت فى امصر و استانبول و اماكن تانيه. العثمانيين بعد ما دخلو مصر سنة 1516 نقلو - من ضمن كل اللى نقلوه- مخطوطات مصريه كتيره لتركيا. اترجم الكتاب للاتينى سنة 1724 و بعدين للفرنساوى سنة 1895 و 1901 و للغات اوروبيه تانيه ، و اعتمد عليه المؤرخين و المستشرقين و الباحثين الاوروبيين فى دراساتهم القيمه. فى مصر اتنشر الكتاب سنة 1854 فى مجلدين كبار و بعدين المطبعه الاهليه نشرته تانى فى اربع مجلدات سنة 1907. السلوك لمعرفة دول الملوك : ده ابرز مؤلفات المقريزى و أهم الكتب اللى اتكتبت عن تاريخ مصر الوسيط. جمع فيه المقريزى و سجل فيه معلومات كتيره عن العصر الأيوبى و المملوكى من سنة 1181لسنة وفاته 1441. اعتمد المقريزى على المصادر اللى سبقت زمانه و بحيادته التاريخيه و اسلوبه العلمى المتزن سجل المصادر مع الأحداث. و من مصادره كانت مؤلفات ابن الفرات و ابن أيبك الدوادارى و بيبرس الدوادار و ابن واصل و محيى الدين بن عبد الظاهر و غيرهم. المقريزى نقل كمؤرخ محترف متمكن مش كمجرد ناسخ و ضاف معلومات و تفاصيل مهمه تكميليه خلت من كتابه يبقى ثروه تاريخيه. المقريزى كتب الكتاب ده بطريقه جديده بتختلف عن طريقة اللى سبقوه زى ابن الفرات او الدوادار او النويرى ، و عمله بطريقة الحوليات و دون احداث كل سنه فى فصل مستقل و ختم كل سنه بذكر الوفيات و الترجمه للمتوفيين بإختصار. فى النص التانى من الكتاب بقى بيفتتح احداث السنه بذكر اللى عاصروها من سلاطين و رجال الدوله و التغييرات اللى حصلت خاصة فى حالة قعاد سلطان جديد على عرش مصر. مخطوطات كتاب " السلوك " منها مخطوط ايا صوفيا فى تركيا ( 4 مجلدات ) و مخطوط احمد التالت ، و فيه اجزاء اتلاقت فى الظاهريه فى دمشق و فى اكسفورد فى انجلترا ( 4 مجلدات ) ، و فيه مخطوطات للكتاب محتفظ بيها فى دار الكتب المصريه. اهتم المؤرخين و المستشرقين و الباحثين الغربيين بكتاب السلوك و ترجموه للغات كتيره ، و اتنشر منه فى وقت مبكر مجلدين بالفرنساوى فى باريس ما بين سنة 1837 و 1845 بعنوان " تاريخ السلاطين المماليك فى مصر " بتحقيق المستشرق اتين مارك كاترمير Etienne Marc Quatremère. اتنشر الكتاب فى مصر و ظهر الجزء الاول منه فى القاهره سنة 1934 بتحقيق محمد مصطفى زياده و ظهرت الاجزاء التانيه فى السنين اللاحقه لغاية ما اكتمل الكتاب ( اخد اربعين سنه ) و حققها مؤرخين زى جمال الدين الشيال. اتعاظ الحنفا بأخبار الائمة الفاطميين الخلفا : بيعتبر الكتاب ده اكمل مصدر عن التاريخ الفاطمى. إبتدا فيه المقريزى بالتأريخ لأاصل الفاطميين و مشكلة نسبهم و قيام دولتهم فى المغرب و خلفائها الاربعه هناك. و بعدين اتكلم عن دخول الفاطميين مصر و صراعهم مع القرامطه ، بعد كده ارخ لكل خليفه فيهم واحد ورا التانى لغاية ما انتهت دولتهم. المقريزى فى الكتاب ده استوعب خلاصة اللى قالوه المؤرخين عن الفاطميين فى عصره و العصر اللى سبقه. معظم المؤلفات دى ضاعت لكن بيرجع الفضل للمقريزى انه سجل اللى كتبوه و كتير من نصوصهم فى كتابه فادى خدمه كبيره لتاريخ فترة الفاطميين. النصوص دى كانت لمؤرخين زى ابن زولاق و ابن الطوير و الامير ابن شداد و أخى محسن و ابن المهذب و ابن رزاء. لغاية اربعينات القرن العشرين ما كانش معروف من الكتاب ده مش نسخه مخطوطه ناقصه فى مكتبة توبنجن فى المانيا ، و نشر عنها المستشرق الالمانى بونز كتاب سنة 1909 ( طبعة دار الأيتام فى القدس ) و اثبت إن المخطوطه اتكتبت بخط المقريزى نفسه. المؤرخ المصرى جمال الدين الشيال نشر النص فى القاهره سنة 1948 بعد ما صححه بشكل علمى. بعد كده اكتشف المؤرخ و المستشرق كلاود كاهين Claude Cahen ان فيه نسخه كامله من الكتاب موجوده فى مكتبة احمد التالت فى استانبول ، و بين جمال الدين الشيال ان الكتاب الاولانى ما كانش اكتر من سدس الكتاب الكامل و قدر يجيب النص الكامل و نشر المجلد الاول فى القاهره سنة 1967 لكن اتوفى و كمل الموضوع محمد حلمى احمد و نشر مجلدين تانيين فى القاهرة سنة 1971 و 1973 . كتب تانيه إغاثة الامة بكشف الغمة المقفى فى تراجم اهل مصر و الواردين إليها البيان و الإعراب عما فى ارض مصر من الأعراب تاريخ الأقباط شذور العقود فى ذكر النقود الخبر عن البشر إمتاع الأسماع فيما للرسول من الحفدة و الأتباع الإلمام بمن فى ارض الحبشة من ملوك الاسلام الطرفة الغربيبة فى أخبار حضرموت العجيبة الذهب المسبوك ى ذكر من حج من الخلفاء و الملوك النزاع و التخاصم فيما بين بنى امية و بنى هاشم الدرر المضيئة فى تاريخ الدول الاسلامية (او) الخلفا لحد نهاية العباسيين الضؤ السارى فى خبر تميم الدارى در العقود الفريدة فى تراجم الاعمال المفيدة عقد جواهر الاسقاط فى أخبار مدينة الفسطاط ( او فى ذكر ملوك مصر و الفسطاط ) منتخب التذكرة فى التاريخ نبذة تاريخية مختصر الكامل فى الضعفاء رسالة فى الموازين و المكاييل ( او الأوزان و الأكيال ) تراجم ملوك الغرب ذكر ما ورد فى بنى امية وبنى العباس من الاقوال معرفة مالازملآل البيت من الحق على من عداهم إزالة التعب و العناء فى معرفة حال الغناء ذكر بناء الكعبة و البيت البيان المفيد فى الفرق بين التوحيد و التلحيد مجمع الفرائد ومنبع الفوائد شارع النجاة ما شاهده وما سمعه مما لم ينقل فى كتاب الإشارة و الأعلام ببناء الكعبة والبيت الحرام جنى الأزهار من الروض العطار تاريخ الجراكسة نحل عبر النحل وما فيه من غرائب الحكمة تلخيص كتاب عجائب المقدور فى وقائع تيمور لإبن عربشاه. شوف كمان مؤرخين مصر فى العصور الوسطى فهرست المراجع المقريزى : السلوك لمعرفة دول الملوك ( 9 اجزاء )، تحقيق محمد عبد القادر عطا ، دار الكتب العلميه ، بيروت 1997. المقريزى : اتعاظ الحنفا بأخبار الائمة الفاطميين الخلفا ( 3 اجزاء)، الهيئه العامه لقصور الثقافه ، القاهره 1999. المقريزى : المواعظ و الاعتبار بذكر الخطط والآثار (4 اجزاء)، مطبعة الادب، القاهرة 1968. المقريزى : إغاثة الامة بكشف الغمة، تحقيق جمال الدين الشيال ، مكتبة الثقافة، القاهرة 2000 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972 مقريزى مقريزى مقريزى مواليد 1356 وفيات 1441

###Human: كوليرا ###Assistant:الكوليرا مرض معدى بيصيب الجهاز الهضمى و بتسببه باكتيريا اسمها فيبريو كوليرا الاعراض أسباب مرض الكوليرا يُسبّب هذا المرض بكتيريا تُسمّى الفيبريو كوليرا، وتسمى أيضاً الضمّة الكوليريّة، وعادةً ما توجد في الأغذيةِ أو المياه الملوثة، وتشمل ما يأتي:[٣] شرب المياه المُلوّثة أو المخلوطة بمياهِ الصّرف الصحيّ، حيث ترتبط المياه المُلوّثة بانتقال الأمراض زى الكوليرا، والإسهال، والتهاب الكبد (A)، وشلل الأطفال، والتّيفوئيد. الخضار اللى نَمَت من المياه اللى تحتوي على فضلات الإنسان. الأسماك النيئة أو المأكولات البحريّة المُستخرجة من المياهِ المُلوّثة بمياهِ الصّرفِ الصحيّ. العلاج اهم حاجه فى علاج الكوليرا هوه معالجة الجفاف بمحلول ممكن يتحضر بسهوله فى البيت من الملح و السكر والبيكاربونات و الفاكهه و المايه. فى الحالات الشديده بيبقى لازم يتحجز المريض فى المستشفا و ياخد محاليل فى الوريد. المضادات الحيويه بتقصر فترة المرض و بتخفف من الاعراص بتاعته بس محلول معالجة الجفاف(Oral Rehydration Solution-ORS)بيتنيه اهم و اول علاج للكوليرا. من المضادات الحيويه اللى بتستخدم فى علاج الكوليرا: تيتراسايكلين كوتريموكسازول اريثرومايسين دوكسيسايكلين كلورامفينيكول لينكات خارجيه الكوليرا - منظمة الصحه العالميه شوف كمان فيبريو كوليرا امراض

###Human: جمال الدين الشيال ###Assistant:جمال الدين الشيال ( دمياط ، 27 يونيه 1911 - اسكندرية ، 2 نوفمبر 1967 ) مؤرخ مصرى و استاذ كبير مشهور فى التاريخ الاسلامي. إتخرج من جامعة القاهرة سنة 1936 ، و أخد الدكتوراه فى التاريخ من جامعة اسكندريه سنة 1947 بتفوق. كرمته مصر و أخد جوايز تقديريه كتيره من الدوله منها جايزة الدوله التشجيعيه فى التاريخ. إشتغل محاضر فى معاهد و كليات مختلفه و إشتغل ملحق ثقافى لمصر فى الخارج. حقق كتب تاريخيه مهمة منها كتاب المقريزي " إغاثة الامه بكشف الغمة ، و الجزء الاول من كتاب المقريزى اتعاظ الحنفا بأخبار الائمة الفاطميين الخلفا ، و كتاب ابن واصل " مفرج الكروب فى تاريخ بنى أيوب " و له مؤلفات قيمه فى التاريخ زى " تاريخ مصر الاسلامية " ( جزئين ) اللى كتب فيه عن تاريخ مصر فى العصور المختلفه و صحح فيه غلطات للكتاب و المؤرخين المعاصرين. بوفاة جمال الدين الشيال و هو عنده 56 سنه مصر ضاع منها مؤرخ فذ مااتعوضش فيها. اتعاظ الحنفا كتاب " اتعاظ الحنفا بأخبار الائمة الفاطميين الخلفا " لغاية اربعينات القرن العشرين ما كانش معروف منه غير نسخه مخطوطه ناقصه فى مكتبة توبنجن فى المانيا ، و نشر عنها المستشرق الالمانى بونز كتاب سنة 1909 ( طبعة دار الأيتام فى القدس ) و اثبت إن المخطوطه اتكتبت بخط المقريزى نفسه. جمال الدين الشيال نشر النص فى القاهره سنة 1948 بعد ما صححه بشكل علمى. بعد كده اكتشف المؤرخ و المستشرق كلاود كاهين Claude Cahen ان فيه نسخه كامله من الكتاب موجوده فى مكتبة احمد التالت فى استانبول ، و بين جمال الدين الشيال ان الكتاب الاولانى ما كانش اكتر من سدس الكتاب الكامل و قدر يجيب النص الكامل و نشر المجلد الاول فى القاهره سنة 1967 لكن اتوفى و كمل الموضوع محمد حلمى احمد و نشر مجلدين تانيين فى القاهره سنة 1971 و 1973 . فهرست من مؤلفاته الاسكندرية، طوبوغرافية المدينة و تطورها من اقدم العصور الى الوقت الحاضر (1952). دراسات فى التاريخ الاسلامي (1966). أعلام الاسكندرية (1965). مجمل تاريخ دمياط (1949). الوثائق الفاطمية (1956). تاريخ مصر الاسلامية (1966). فهرست المراجع جمال الدين الشيال : تاريخ مصر الاسلامية، دار المعارف ، القاهرة 1966. المقريزي : إغاثة الامة بكشف الغمة، تحقيق جمال الدين الشيال ، مكتبة الثقافة، القاهرة 2000 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972 مؤرخين مؤرخين مصريين مصريين مواليد 1911 وفيات 1967 وفيات فى اسكندريه

###Human: مناخير ###Assistant:المناخير ( بالانجليزى : Nose ، بالعربى : أنف ) عضو الشم و اول جزء من المسلك التنفسى ، بتتكون من تجويفين بيفصل بينهم حاجز و مفتوحين للخارج بخرمين و متصلين من ورا بالبلعوم. الغشاء المخاطى بتاع المناخير غنى بالأوعيه الدمويه اللى بتدفى هوا الشهيق و بترطبه و بتنقيه و عشان كده التنفس من المناخير ضرورى و التنفس من البوء مضر. جهاز تنفسى

###Human: اوجوست و لوى لوميير ###Assistant:الأخين "لوميير", "اوجوست مارى لوى نيكولا ( Auguste Marie Louis Nicolas)"۔ (19 اكتوبر 1862, بيسانسون, فرنسا - 10 ابريل 1954, ليون) و "لوى چون ( Louis Jean)"۔ (5 اكتوبر 1864, بيسانسون, فرنسا - 6 يونيه 1948, باندول), كانو من صانعين الأفلام الأولانيين. ("lumière" معناها المصرى "نور"). تاريخ الأخين لوميير إتولدو فى بيسانسون, فرنسا فى 1862 و 1864, و راحو ليون فى 1870. هما الإتنين كانو بيروحو "La Martiniere Lyon", اكبر مدرسه تكنيكيه فى ليون. أبوهم شارلى أنتوان لوميير (1840-1911) عمل فيلم فوتوجرافى و الأخين إشتغلو له: لوى كـ فيزيائى و اوجوست كـ مدير. لوى عمل شوية تحسينات لـ عملية الصور الثابته, أشهرها عملية اللوحه-الناشفه, اللى كانت خطوه كبيره لـ الصور المتحركه. الأخين مابتدوش يعملو صور متحركه لحد ما أبوهم إعتزل فى 1892. كان ليهم براءة الإختراع فى عدد من عوامل مؤثره, اللى أدّت لـ كاميرة الفيلم بتاعتهم - أشهرها اخرام الفيلم (إتنفذت فى الأساس من إميل رينو) كـ وسيله لـ تقدم الفيلم عن طريق الكاميره و جهاز العرض. السينماتوجراف لواحدهُ براءة إختراع 13 فبراير, 1895 و أول تصوير إتسجلت بـ إستخدامهُ كان فى 19 مارس, 1895. الفيلم الأولانى بيورّى عـُمّال بيخرجو من مصنع "لوميير". مصادر مخترعين فرنساويين فرنساويين سينيما

###Human: تكاثر ###Assistant:التكاثر هوه عمليه بيولوجيه بينتج عنها افراد (كائنات).التكاثر خاصيه مهمه بتتميز بيها كل اشكال الحياه علشان كل كائن حى اتوجد نتيجه التكاثر. التكاثر بيحصل بطرقتين اساسيتين: تكاثر جنسى و تكاثر مش جنسى. فى التكاثر المش جنسى، الكائن الحى بيتكاثر من غير ما يعمل علاقه مع كائن حى تاني من نفس النوع زي الانقسام الثنائى بتاع الباكتيريا. تكثر جنسى التكاثر الجنسى عشان يحصل لازم يكون فى كائنين حيين من جنسين مختلفين ( دكر و نتايه) و بيحصل فيه اتحاد بين جاميت بتنتجه الاناث (بويضه) و جاميت بتنتجه الدكور. لينكات برانيه مصادر بيولوجيا التكاثر فى الانسان

###Human: بيولوجيا ###Assistant:البيولوجيا هو علم من العلوم الطبيعية يهتم بدراسة الحياة و اشكالها المختلفة ووظيفته كيف تتفاعل الكائنات الحية هذه مع بعضها و مع البيئة المحيطة بها. كلمة بيولوجيا باليونانى متكونة من كلمتين : بيو (βίος) وتعنى حياة. و لوجيا (-λογία) يعنى علم او دراسة. - البيولوجيا : تشابه الغطاء النباتي و الحيواني على حواف القاىتين الايفريقية و الامريكية و وجود نفس المستحاثة. فروع علم البيولوجيا البيولوجيا علم قديم عمره الاف السنين و ابتدأت البيولوجيا الحديثة في القرن التاسع عشر. وهذا العلم لدّيه فروع متعددة. ومنهم: التشريح علم النبات بيوكيميا بيوجغرافيا بيوفيزيا سايتولوجيا او علم الخليه ايكولوجيا او علم البيئه التطور امبريولوجيا او علم الاجنه علم الجينيتيكس او الوراثه هيستولوجيا او علم الانسجه انثروبولوجيا او علم الانسان مايكروبيولوجيا / باكتيرولوجيا بيولوجيا جزيئيه (Molecular Biology) فيزيولوجيا او علم وظايف الاعضاء تاكسونوميا او علم التصنيف فايرولوجيا او علم الفايروسات زوولوجيا او علم الحيوان البيولوجيا بتدرس اشكال الحياه المختلفه (بالترتيب من فوق ل تحت) ايشريشيا كولاى, خنفسه, غزاله, ماشروم لينكات برانيه مصادر

###Human: 10 يناير ###Assistant:10 يناير هو عاشر ايام السنة فى التقويم الجريجورى . و فيه بعده 355 (356 فى السنة الكبيسة) يوم لحد نهاية السنة. مواليد ايام السنه يناير

###Human: ميدياويكى ###Assistant:ميدياويكى (بالانجليزيه: MediaWiki) هوا برنامج لاداره مواقع الويكى مستخدم فى كل مشاريع مؤسسه ويكيميديا و الويكيات المستضافه فى ويكيا, بالاضافه لمواقع تانيه كتيره. طور برنامج الميدياويكى فى الاصل عشان يخدم احتياجات ويكيبيديا, الموسوعه الحره, دلوقتى بيستخدم لاداره المعرفه و اداره المحتوى و نوفل (Novell) يتستعمل الميدياويكى لتشغيل كتير من مواقعها اللى يتتلقى الكثير من الزيارات. اللغه المستخدمه فى برمجه ميدياويكى هى بى اتش بى (PHP), و هيا متكامله مع قواعد بيانات ماى اس كيو ال (MySQL) و بوستجرى اس كيو ال (PostgreSQL). برنامج الميدياويكى منشور تحت رخصه جنو العموميه, و هوا حر و مفتوح المصدر. و هوا قادر على معالجات كميات كبيره من البيانات ممكت توصل لتيرابايتات و هوا بيتضمن 900 خيار لتعديل الاعدادات و اكتر من 2,000 اضافه متوفره مجانا على الانترنت لتزويده بميزات اضافيه. مصادر

###Human: خادم الحرمين الشريفين ###Assistant:خادم الحرمين الشريفين هو لقب من ألقاب سلاطين مصر فى العصر المملوكى. بوصف الحجاز تابعة لممتلاكتهم بره مصر و كسوتهم للكعبه وتسهيل عملية الحج . كان المحمل المصرى بيخرج من مصر كل سنه فى مهرجان كبير و بيروح على الاراضي الحجازيه تحت رعاية امرا مصر. اتنقل اللقب للحكام فى العصور اللى جت بعد كده للعثمانيين و بعدين الملك فهد بن عبد العزيز قرر ان يكون لقب ملك السعوديه "خادم الحرمين الشريفين" و بقى لقب كل ملوك السعوديه من وقتها لحد دلوقتى. فهرست وملحوظات المراجع القلقشندى : صبح الأعشى فى صناعة الإنشا ، دار الفكر، بيروت 1988. المقريزي : السلوك لمعرفة دول الملوك ، دار الكتب، القاهرة 1996. مماليك تاريخ مصر المملوكيه القاب

###Human: المحمل المصرى ###Assistant:المحمل المصرى كان الهودج اللى بتتحط فيه كسوة الكعبه اللى كان سلاطين مصر المملوكيه بوصفهم بيتلقبوا بـخدام الحرمين الشريفين و بيملكوا الحجاز بيبعتوه مع القافله المصريه اللى رايحه على مكه عشان يكسوا الكعبه. المحمل كان بيلف القاهرة بالطبل و الزمر وبعد كده كان بيطلع على الحجاز تحت رعاية الامرا المصريه. اتنقلت العاده لحكام مصر فى العصور اللى جت بعد كده و فضلت لغاية العصر الحديث. بتعتبر شجر الدر سلطانة مصر هى اول اللى بعت كسوة الكعبه من مصر لما راحت تحج فعملولها هودج مربع عليه قبه قعدت فيها و معاها الكسوه و وراها مشيت قافلة الحجاج المصراويه فإتسمى المحمل. كسوة الكعبه كان بيشرف على تصنيعها و تطريزها مسئول بيتسمى " ناظر الكسوه " ، و نقلها للحجاز كان بيتم تحت إشراف امير كبير بيتسمى " امير الحاج ". لما كان المحمل بيقرب من مكه اميرها كان بيخرج يستقبل الجمل اللى شايله بإحترام كبير و كان بيبوس حافره احترام لهيبة الكسوه و لتعظيم سلطان مصر . محمل 719هـ (1319م) اللى قاده امير الحاج " سيف الدين طرجى " ارتبط بحج خادم الحرمين الشريفين السلطان الناصر محمد بن قلاوون. خرج السلطان من القاهره فى ركب ضخم و دخل مكه بذله و تواضع و قال : " لازلت أعظم نفسى الى أن رأيت الكعبة، وذكرت بوس الناس الارض لى، فدخلت فى قلبى مهابة عظيمة ما زالت لحد سجدت لله تعالى " ، و رفض يطوف و هو راكب و قال : " ومن أنا لحد أتشبه بالنبى صلى الله عليه وسلم. والله لا طفت إلا كما يطوف الناس ". و غسل الكعبه بإيده . المحمل فى القرن العشرين كان مربع فوقيه قبه على اربع تضلاع و كان مكسى بالحرير الاخضر المزركش بالقصب و كان حاجه ابهه. دوران المحمل خروج المحمل المصرى من مصر للجزيره العربيه كان بيتم فى إحتفال كبير اسمه دوران المحمل. كات الكسوه بتتحط على جمل متزين بالحرير الملون والفضه و يتلف بيها تلت تيام فى شوراع وميادين القاهره والفسطاط مع أصوات الطبول والموسيقا النحاسيه وقدامها فرسان مماليك فى هدوم حلوه ملونه على الحصنه، وفرسان صغيرين كانوا بيقفوا على الحصنه ويعملوا إستعراضات. وكات الشوارع والدكاكين بتتزين والناس تتطلع تمشى ورا وحوالين المحمل ومعاهم مهرجين بيضحكوهم اسمهم " عفاريت المحمل " . وكان المحمل بعد الإحتفالات دى بيطلع على الحجاز و قدامه الامرا المصريه بقيادة " امير الحاج " اللى كان بيعينه السلطان ، و وراه الحجاج والدكاتره المصريين اللى كانوا بيروحوا معاهم عشان يعالجوا الناس اللى بتعيا فى الحج . اول مره يتعمل احتفال دوران المحمل كان فى عهد السلطان الظاهر بيبرس. صور فهرست وملحوظات المراجع قاسم عبده قاسم (دكتور) : عصر سلاطين المماليك - التاريخ السياسى والاجتماعى، عين للدراسات الانسانية والاجتماعية، القاهرة 2007. علاء طه رزق ، دراسات فى تاريخ عصر سلاطين المماليك، عين للدراسات والبحوث الانسانية والإجتماعية، القاهرة 2008 حمدى السعداوى، المماليك ، المركز العربى للنشر، معروف أخوان للنشر والتوزيع، الاسكندرية القلقشندى : صبح الأعشى فى صناعة الإنشا ، دار الفكر، بيروت 1988. المقريزى : السلوك لمعرفة دول الملوك ، دار الكتب، القاهرة 1996. على مبارك ، الخطط التوفيقية الجديدة لمصر والقاهرة، المطبعه الاميريه ، بولاق 1306هـ تاريخ مصر المملوكيه

###Human: خيال الضل ###Assistant:خيال الضل او " طيف الخيال ". جملة "خيال الظل" عبارة عن إضافة مقلوبة فهو "ظل الخيال"، وهو فن يعتمد بشكل اساسي على ظل الدمى اللى يبدو من خلال ستارة بيضاء بفعل الضوء الساقط عليها من الخلف، ومن بعدين تصبح عناصر (الضوء - الدمى - الشاشة - اللاعب) هى العناصر المكونة للعرض. تاريخ فن خيال الظل: أكد الكثير من الباحثين أن خيال الظل انتقل من الشرق الأقصى واستقر فى القاهرة ومنه انتقل الى ربوع العالم. وقد وذكرت بعض المراجع اسماء بعض فناني خَيَال الظِّلّ وتم حصر بعضهم فى تسلسل تاريخي، فجاء جعفر الراقص فى القرن الخامس الهجري، وابن دانيال فى القرن السابع الهجري، والذهبي وابنه محمد فى القرن الثامن الهجري، وابن سودون فى القرن التاسع الهجري، وداود العطار المناوي وعلي نخله والشيخ سعود فى القرن الحداشر الهجري، وحسن القشاش ودرويش القشاش فى بداية القرن الاربعتاشر الهجري، ومحمد ابو الروس ومحمود علي صالح ومصطفي الروبي فى أواخر القرن الاربعتاشر الهجري، وأحمد الكومي والفسخاني فى بداية القرن الخامس عشر الهجري، وأخذ عنهما حسن خنوفة باباته "الصيَّاد" و"العساكر" و"علم وتعادير"، وتوُفِّي خنوفة سنة 2004 ميلاديًّا، بعدين استلمت منه فرقة ومضة فن خيال الظل اللى تأسست سنة 2003 بقيادة د. نبيل بهجت – وفناننيها علي أبوزيد سليمان- مصطفي الصباغ- محمود سيد حنفي لحد دلوقتى . أشكال مسرح خيال الظل: أخذ مسرح خَيَال الظِّلّ عددًا من الأشكال، منها ما هو ثابت ومنها ما هو متنقل، ولقد نقل احمد تيمور ويعقوب لندواه وعبد الحميد يونس وصفًا لأشكال مسارح الظِّلِّ، وكان مسرح حسن خنوفة متنقلاً يحمله معه، وهو عبارة عن شاشة يُلقَى عليها الضوء من الخلف وتعتمد فرقة ومضة على النموذج المتنقل. صناعة دمى خيال الظل: تُصنَع دُمَى خَيَال الظِّلّ من الجلد الشفاف ويقوم اللاعب بتلوينها، وتعتمد على تكرار الوحدات الزخرفية لتكتسب دلالاتها من خلال مفهوم ادراكي كلي لشكل الدُّمْيَة، ووصلت الدُّمَى الى حالة يُرثَى ليها مع حسن خنوفة اعتمد على "كارتون مُصمَت" دون اى زخارف او نقوش، ولم يهتم بالتفاصيل الزخرفية والجمالية للدُّمَى. بابات خيال الظل: البابة هى الاسم اللى يطلق علي عرض خيال الظل كمان النص المعد لده الغرض. ولقد عرف خَيَال الظِّلّ العربي عددًا من البابات، لم تخرج عن: "المنارة القديمة"، و"طيف الخيال"، و"عجيب وغريب"، و"المتيم"، و"الضائع اليتم"، و"الشيخ صالح وجاريته السر المكنون"، و"حرب العجم"، و"المنارة الحديثة"، و"علم وتعادير"، و"التمساح والشوني"، و"الشيخ سميسم"، و"ابو جعفر والقهوة"، و"اعدام طومان باي"، و"مسطرة خيال منادمة ام مجير"، و"الفيل المرتجل"، و"الحمام"، و"التياترو والمهندس"، و"العامل المجنون"، و"الأولاني"، و"الغراف"، و"العجائب"، و"الحجية"، و"المعركة البحرية بين النوبيين والفرس"، و"حرب السودان"، و"واقعة البلح والبطيخ"، و"حسن طني والمركب". قدَّم حسن خنوفة ثلاث بابات: "الصيَّاد" هيا صيغة معدَّلة من "التمساح"، و"علم وتعادير"، وبابة جديدة لم نجد ليها اى إشارة فى المراجع المختلفة هى "العساكر". وقدمت فرقة ومضة عدد 23 عملا مسرحيا يعتمد بشكل اساسي على خيال الظل كمان اعادت تقديم بعض البابات القديمة ناول خَيَال الظِّلّ موضوعات تتعلق بالنقد السياسي والاجتماعي والعلاقة مع الاخر، كمان قدمت بعض العروض الجنسية بهدف التسلية والترفية. حملت بابة "الصيَّاد" تطوُّرًا فى الشكل والمضمون مزج فيها خنوفة كل البابات اللى تتخذ من الصيد موضوعًا لها: "الأولاني" و"العجائب" و"التمساح"، وكشف مضمونها عن الفساد المجتمعي وصراع الانسان ضد السلطة والطبيعةمع بعضوانعدام الحس الانساني، فكل من يأتي لمساعدته فى محنته يطلب مقابلاً ماليًّا مِمَّا يُوحِي بفسادٍ يعمُّ كل الأصعدة، بداية من السلطة التشريعية بعدين التنفيذية وصولاً الى افراد المجتمع أنفسهم. وتُعَدُّ بابة "العساكر" من البابات الحديثة اللى كُتبت بعد الحرب العالمية الأولى وتأثرت فى موضوعها بمفاهيم الجندية، وتتشابه الى حد كبير مع نِمْرَة "الأراجوز فى الجيش" اللى يؤدِّيها الفنَّان صلاح المصري. جاءت رواية حسن خنوفة لبابة "علم وتعادير" لتخرج عن الأحداث الاصيلة، فلم تحمل إلاَّ بعض الإشارات لقصة الحب مع احتفاظها بالاسماء، إلاَّ أنها كانت فى مجملها مجموعة من النِّمَر اللفظيَّة والحركيَّة. تتكون بابات حسن خنوفة من استهلال عبارة عن موسيقى تصاحبها رقصة بالعصا للمقدِّم، بعدين الدعاء والاستغفار والصلاة على النبي، والترحيب بالحضور، وهو بذلك لم يخرج فى مجمله عن الاستهلال الدانيالي. للمقدم مشهد ثابت فى كل البابات، يقدِّم فيه نِمَرًا حركيَّة يعتمد فيها على مشاكسة الشخصية التانيه، ويُعَدُّ ده المشهد بنية اساسية فى بابات حسن خنوفة، وتمهيدًا للحدث الرئيسي داخل البابة. تعتمد بنية البابات عند خنوفة على النِّمَر اللفظيَّة والحركيَّة بشكل يجعل نَصَّ البابة عن خنوفة مجموعة من النِّمَر الحركيَّة واللفظيَّة اللى يكثر الاعتماد فيها على عناصر الفكاهة الشعبيَّة من قفشة ونكتة وتلاعب بالألفاظ وغيرها، وقدم د.نبيل بهجت فيلما وثائقيا يحمل اسم بابات حسن خنوفة حمل عروضه. فرقة ومضة وفن خيال الظل: تسعى فرقة ومضة لإحياء ده الفن مرة اخري قدم د. نبيل بهجت مؤسس ومدير الفرقة عدد 6 معارض أعاد فيها استنساخ دمى خيال الظل القديمة مرة اخرى مصنوعة من الجلد، كذلك أقام ما يزيد عن 80 ورشة عمل لنقل خبرته فى ده المجال للاجيال المتعاقبة، ويعود الفضل - بعد الله تعالى - الى فرقة ومضة فى الحفاظ على فني الأراجوز وخيال الظل وتوثيقهما وإعادة إحيائهما وتقديمهما للجمهور مرة اخرى بما يتناسب والتغيرات الاجتماعية والتاريخية، عن طريق نصوص جديدة يقوم بتأليفها ويخرج عروضها د. نبيل بهجت. مصادر ومراجع ابن إياس: بدائع الزهور فى وقائع الدهور, تحقيق محمد مصطفى، الهيئة المصرية العامة للكتاب، القاهرة. حمدى السعداوى، المماليك ، المركز العربى للنشر، معروف أخوان للنشر والتوزيع، الاسكندرية شوقي ضيف، الفكاهة فى مصر، القاهرة 1985 لطفى احمد نصار : وسائل الترفيه فى عصر سلاطين المماليك، الهيئة المصرية العامة للكتاب ، القاهرة 1999. الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972 فولكلور مصرى مماليك تاريخ مصر المملوكيه ثقافة مصر فن مصرى

###Human: توردانوس ###Assistant:التوردانوس كان شعب قديم (قبل الرومان) عاش فى شبه الجزيرة الأيبيرية (الرومانية Hispania) ، فى وادى ضفاف نهر جوادالكيڨير (الوادى الكبير) فى المنطقه اللى دلوقتى اندلسيا. الأيبيريين هم اول الشعوب اللى عاشو فى شبه الجزيرة الأيبيرية وهي المنطقة اللى دلوقتى نافارا ، والمناطق الشمالية الغربية من اراغون شمال شرق ووسط لاريوخا و بلاد الباسك و دول هم اللى سماهم الرومان ڤاسكون ومن المرجح أن تكون الڤاسكون أجداد شعب الباسك . الفينيقيين والإغريق عاشو فى شبه الجزيرة الأيبيرية، لكن كان اتصالهم محدود مع الڤاسكون. الأيبيريين كان ليهم سمات ثقافية محددة حسب المعايير الإثنوجرافية واللغوية و كان منهم شعب التوردانوس ، اللى عاشو فى أراضى مملكة تارتيسوس القديمة. الكتابات عن الأيبيريين بتوفر بيانات متناقضة فى كتير من الاحيان. بين سنة 1200 قبل الميلاد و 800 قبل الميلاد فى عصر الحديد اتبلورت فى الشمال الغربى مجتمعات الكانتابريين اللى هم شعوب سلتيك شبه الجزيرة الايبيرية و يبدو ان اللى كانو عايشين فى الجبال سماهم الرومان بالحروف اللاتيني ڤاسكون. التوردانوس كانو على اتصال مستمر مع قرطاج اليونانية المجاورة هيرودوت وصف التوردانوس بأنهم شعب اتمتع بتحضر فى ظل حكم الملك ارجانثونيوس اللى رحب بالمستعمرين فى القرن الخامس قبل الميلاد. التوردانوس كان عندهم قوانين مكتوبة واستخدمو السيلتيبريين Celtiberian المرتزقة لمواصلة حربهم ضد روما. تاريخ اسبانيا شعوب قديمه

###Human: إماله ###Assistant:الإماله (تمييل) ظاهره فى لهجات كتيره من اللغه العربى، زى بتاعة الشام و بنى تميم. كانت موجودة فى الأندلس و سابت اثر فى اسامى المدن فى الاسپانى. حركة الاماله هى نطق الالف الطويله بين \ا\ و \ـيـ\ (بين الفتح و الكسر), او فى شوية كلام مغربى بتبقى . الإماله موجوده فى قراءات كتيرة للقرآن، منّها بتاعة حفص (فى سورة هود). مثلا اصل اسم سيڤييا نشأ من الكلمه الايبيرى ”Hispalis“ بمعنى مدينة الغرب, و سماها الرومان ايسپاليس (اسبانى: Hispalis). اتعرفت سيڤييا باسم ”إشبيلية“ ايام الحكم الاسلامي لاسبانيا باضافة و ده بسبب الإماله و نطق \ب\ بدل \پ\ لإن مافيش \پ\ فى النطق العربى و بعد كده فى النطق الاسبانى الـ‹v› بتتنطق \ب\ او (قريب من \ڤ\) علشان كده سيڤييا دلوقتى بتتنطق \سيبييا\ او \سيڤييا\. ملاحظات لغات

###Human: تاريخ اسبانيا ###Assistant:من أزمنة قبل التاريخ اتعرضت اسپانيا بسبب موقعها لكتير من المؤثرات الخارجية فى كتير من الاحيان فى وقت واحد. اسبانيا نفسها فى أوقات معينة كانت مصدر مهم للتأثير على مناطق تانيه. اصل الكلمة اسم اسبانيا مستمد من الكلمة الإسبانى اسپانيا , الاسم اللى استعمله الرومان المعين جغرافيا لوصف شبه الجزيرة الايبيرية و هو كمان مصطلح مشتق من اسم ايبيريا. فيه نظريات كتيره عن حقيقة اصل اسم اسبانيا, وبعضها محل جدال. اسپانيا "Hispania" جاى من اللغه الفينيقى i-spn-ya, اللى مدة استخدامها موثقة من الالف التانيه قبل الميلاد من النقوش الأجاريتيكية. الفينيقيين كانو اول حضارة تيجى لشبه الجزيرة الأيبيرية علشان توسيع التجارة بينهم, و اسسو, من بين حاجات تانيه, مدينة كاديذ حوالى سنة 1100 قبل الميلاد, علشان كده كاديذ بتعتبر اقدم مدينة لسه فيها سكان فى اوروبا الغربية. الفينيقيين سموا شبه الجزيرة الأيبيرية אי שפנים ʾÎ-šəpānîm "isle of hyraxes" بمعنى ارض الارانب لانهم لقو ارانب بريه كتيره و افتكروها زى الارانب اللى فى شمال افريقيا. أخد الرومان الاسم بمعنى "الساحل", "الجزيرة" او "الارض", او "المنطقة". وباللى بعد كده أخدو اسم اسبانيا بمعنى "منطقة غنية بالأرانب البرية ". بعض القطع النقدية فى وقت هادريان بتجسد اسپانيا على شكل سيدة قاعده و فيه أرنب جنب رجليها. ايزيدورو السيڤييانى افترض المنشأ من الكلمه الايبيرى Ispani اسم سيڤييا و حرًف الرومان اسم المدينة و سموها ايسباليس بخلاف الاصل الفينيقي للمصطلح, انطونيو دى نابريخا بيتفق مع ايزيدورو السيڤييانى ممكن يكون اسم اسبانيا, نشأ من تحريف الكلمة الايبيرى Hispalis بمعنى "مدينة الغرب" اسم سيڤييا, و المدينة سماها الرومان ايسباليس و بعدين الفينيقيين و الرومان سمو كل شبه الجزيره على اسم المدينه. نظريه تالته بتقول عن اصل المصطلح الفينيقي كانديدو مارياا تريجيروس اقترح فى الاكاديمية الملكية للفنون فى بارسلونا فى 1767 منشأ مختلف من الناحية النظرية, على اساس أن الابجدية الفينيقية (زى العبرية) مافيش فيها حروف علة. يعني spn (SPHAN العبرية والآرامية) الفينيقية "الشمال", التسمية اللى استعملها ت اتخذت الفينيقيين للوصول لشبه الجزيرة الايبيرية على طول الساحل الأفريقى, عن طريق الطريق الشمالي, و بكده تكون اسپانيا "Hispania" "ارض الشمال." نظريه رابعه فى اللغة الفينيقية (2000) بتقول ان,جذور المصطلح تعني "لتشكيل المعادن او للفوز". و بكده تكون اسپانيا "Hispania" "ارض المعادن المتشكله". نظريه غيرها بتقول Hispania Hispalis مشتقة من اسماء أسطورية لاتنين من ملوك اسبانيا ايسبالو و ابنه ايسبانو او ايسبان اللى كانو على التوالي ابن و حفيد هرقل. كلمة ايسپانيا مستخدمة من الفترة الڤيثجوثيه و لحد دلوقتى من الناحية الجغرافيا, و اخدت شكل سياسى زى استخدام عبارة Laus Hispaniae لوصف تاريخ شعوب شبه الجزيرة فى مذكرات ايزيدورو السيڤييانى. و ممكن تكون كلمة ايسپانيول بمعنى إسبانى اتطورت اللغات الرومانسية البروڤانسيه علشان (ول) مش من سمات اللغات الرومانسية المستخدمة فى شبه الجزيرة قبل القرن التاسع, و باللى بعد كده يكون تم استيرادها مع تطور ظاهرة الحج فى العصور الوسطى لزيارة سانتياجو دى كومبوستيلا; علشان كتير من الزوار كانو فرنكيين. الأيبيريين [[File:Turdetani locator map.svg|left|200px|thumb|أراضى شعب التوردانوس تاريخيا شعوب شبه الجزيرة الرئيسيين كانو الأيبيريين و السيلت. السيلت عاشو فى الشمال والجزء الشمالي الغربي من شبه الجزيرة. الأيبيريين هم اول الشعوب اللى عاشو فى شبه الجزيرة الأيبيرية جنب البحر المتوسط فى الشمال الشرقى الجنوب الغربى هيا المنطقة اللى دلوقتى نافارا, و المناطق الشمالية الغربية من اراغون شمال شرق ووسط لاريوخا. فى وسط ايبيريا حدث امتزاج بين الشعبين و نتج عن ده شعب مجتمعات السلتابريين. الشعوب الثانيه اللى عاشا فى ايبيريا منهم شعب بلاد الباسك فى المنطقة غرب لجبال البيرينيه وهؤلاءاللى أسماهم الرومان ڤاسكون ومن المرجح أن تكون الڤاسكون أجداد شعب الباسك. و شعب التوردانوس , و عاشو فى أراضى مملكة تارتيسوس القديمة مع جماعات عرقية ثانيه على طول المناطق الساحلية الجنوبية والتى تسمى الأن اندلسيا. الفينيقيين و اليونانيين الفينيقيين و اليونانيين عاشو فى شبه الجزيرة الايبيرية, لكن كان اتصالهم محدود مع الڤاسكون. الأيبيريين كان ليهم سمات ثقافية محددة حسب المعايير الإثنوجرافية واللغوية. الكتابات عن الأيبيريين بتوفر بيانات متناقضة فى كتير من الاحيان. بين سنة 1200 قبل الميلاد و 800 قبل الميلاد فى عصر الحديد اتبلورت فى الشمال الغربى مجتمعات السلتابريين اللى هم شعوب سلتيك شبه الجزيرة الايبيرية و يبدو ان اللى كانو عايشين فى الجبال كان سماهم الرومان بالحروف اللاتيني ڤاسكون. حوالى 1100 قبل الميلاد وصل الفينيقيين لشبه الجزيرة على اسس سلمية, بعد حرب طرواده ب 80 سنه, Gades الرومانية دلوقتى كاديذ اتأسست فى 1104 قبل الميلاد. ازدهار تجارة الذهب والفضة بين شعب التوردانوس و الفينيقيين و اليونانيين موثق فى تاريخ سترابون و فى الكتاب المقدس فى الاسفار اللى كتبها الملك سليمان بين سنة 500 قبل الميلاد و 300 قبل الميلاد أسس اليونانيين مستعمرات على ساحل البحر المتوسط من ايبيريا و هو الاسم الللى بقى اسم شبه الجزيرة.و بين الحروب البونية الاولانىى و التانية بين روما و قرطاج غزا القرطاجانيين شبه الجزيرة أهم المستعمرات كانت على جزيرة ايبيزا و فى كارتاخينا وهو اسم يشير لقرطاج الجديدة وغيرها من المدن الفينيقية فى البداية زى كاديذ و مالاجا. الرومان من حوالى 210 قبل الميلاد لسنة 205 قبل الميلاد هزم الرومان القرطاجانيين. الاستعمار الرومانى لشبه الجزيرة الايبيرية اخد حوالى 500 سنة من الحرب البونية التانية و خلال فترة الحكم الرومانى قسم الرومان شمال الإقليم لتلات محافظات . و شبه الجزيرة الايبيرية كانت منطقة من الامبراطورية الرومانية معروفة باسم هسبانيا. استمر الحكم الرومانى حوالى 500 سنة فى اول احتلال الرومان اتعاملو مع حصار طويل استمر حوالى 30 سنة لنومانسيا المدينه السلتابريه على ضفاف نهر دويرو جنب صوريا دلوقتى. شعب هسبانيا استوعب ثقافة الامبراطورية الرومانية و لغتها وقوانينها و كسب شعب اسبانيا أهمية فى حدود الامبراطورية و انضم القادة المحليين للطبقة الأرستقراطية الرومانية لدرجة ان تلات اباطرة رومان مهمين; تراجان, و هادريان و ثيودوسيوس اتولدو على شبه الجزيرة بالإضافة للفيلسوف سينيكا لوسيوس اننيو وغيرهم من الشخصيات البارزة. اسبانيا كانت منتج الحبوب للسوق الرومانية, والموانئ تصدير الدهب, والصوف, و زيت الزيتون, و النبيت. استحداث مشاريع الرى زاد الانتاج الزراعي ولسه بعض مشاريع الرى مستخدمه لحد دلوقتى. المسيحية دخلت هسبانيا فى القرن الاول م و بقت ديانه شعبية فى المدن فى القرن التانى المیلادی. معظم لغات و دين و قوانين اسبانيا دلوقتى و تستند و إبتدت من الفترة دى. القوط بعد الغزوات من السويڤيس و الڤاندال الجرمان و الالانس خلال القرن الخامس الميلادي, ماقدرتش الإمبراطورية الرومانية تدافع عن اراضيها فى شبه الجزيرة الايبيرية, وباللى بعد كده سيطر عليها الجوث الغربيين. في سنة 409, اجتاح السويڤيس و الڤاندال الجرمان و الالانس شبه جزيرة ايبريا. وبعد سنين قليلة فى سنة 416 دخل اسبانيا حلفاء روما الجوث الغربيين وطردو الڤاندال الجرمان و الالانس من شبه الجزيرة, و استحوذو على اراضى السويڤيس فى جاليثيا. أول فكرة اسپانيا كبلد موحد ابتدت على ايد ملوك الجوث الغربيين اللى إتطلعو لوحدة أراضي كل اسبانيا وحققو ده مع الهزايم المتتالية للسويڤيس و الڤاسكوس والبيزنطيين. الوحدة الدينية جت بعد الصلح بين الكاثوليك و الأريوسيين و مجالس الجوث الغربيين (الڤييثجوث) الكنسية و هيا المجامع اللى جمعت الملك و الأساقفة فى المملكة للنظر فى المشاكل اللى ليها طابع سياسى دينى علشان يحطو قوانين موجهة للبلد كلها. ايزيدورو السيڤييانى بيقول ان سوينتيلا (588–633/635) كان أول ملك لمملكة اسبانيا فى كل ايبيريا من سنة 621 لسنة 631. القرون السابع و التامن و التاسع سنة 689 غزا الامازيغ المسلمين معظم شمال غرب افريقيا. و بعد انتصار الامازيغ والعرب ضد الجرمانيين فى معركة جواداليتى فى يوليه 711 م ابتدا المسلمين غزو شبه الجزيرة الايبيرية و عملو امارة او مقاطعة من الامبراطورية العربية سموها الاندلس و عاصمتها كانت فى كوردوبا. بسبب التقدم السريع للمسلمين سيطرو على توليدو أول عاصمة للجوث الغربيين فى 712. و بعد كده اتقدم المسلمين لشمال ايبيريا و كل المدن اما غزاها المسلمين أو استسلمت ليهم. فى 716 سيطر المسلمين على شبه الجزيرة, لكن سيطرتهم على الشمال كانت اسمية مش عسكرية لان عدد من المناطق فى شمال شبه الجزيرة الإيبيرية بقيادة بلايو نجح فى مقاومة الغزو الاولانىى. و قاوم بعض الڤييثجوث سنين لحد 719 و بعد كده جهودهم راحت للجنب الغربى من جبال البيرينيه اراضى المملكه الكارولينجيه و كان فيه انتفاضات فى المنطقة الخاضعة لسيطرة قليلة فى الشمال الغربى من شبه الجزيرة. بعد سقوط مملكة الجوث الغربيين, سيطر الجوث الغربيين على سلسلة جبال سانتاندير و أستورياس و كانتابريا و الباسك و علشان حجم المناطق دى ص مش ما جاش عليهم ضغوط كتير من السلطه الإسلاميه اللى حلت محل سلطة المملكة الجوثية فى ايبيريا. كتير من الجوث وأمراء الاسبان بقو مسلمين علشان يحافظو على مناصبهم و سلطتهم. سنة 718 اتمرد فى استورياس نبيل اسمه بلايو ضد المسلمين لكن فشلت الثورة. فى سنة 722 حاول بلايو مرة تانيه و هزم بلايو و مجموعة من الاستوريانيين من بينهم بعض نبلاء الڤيثجوث, المسلمين فى معركة كوڤاجوندا و أسس بلايو مملكة أستورياس و دى كانت بداية الفترة المعروفة باسم الاسترداد علشان استعادة السلطة المسيحية فى شبه الجزيرة الايبيرية. مملكة أستورياس حكمت استورياس و كانتابريا و ناڤارا و شمال اراجون. فى الجزء الشمالى الشرقى من شبه الجزيرة الڤييثجوث اللى كانو هربو لمملكة الفرنكيين طلبو مساعدة من الفرانكس, لحد شارلمان قام بسلسلة من الحملات العسكرية علشان إقامة منطقه معروفه باسم ماركا هيسبانيكا, و اتشكلت ماركا هيسبانيكا فى أوائل القرن التاسع علشان تمنع تغلغل المسلمين فى مملكة الفرانكس. و تقسيم الأراضى لماركيزات هو الأسلوب اللى اتقسمت بيه الأراضى الفرنكية فى بلاد كتير, لان كان امراء الاقطاعيات من أصل فرنكى أو جوثى بييمثلو ملك الفرانكس. ماركا هيسبانيكا كانت منطقة عازلة جنب اقليم سيپتيمانيا انشأها شارلمان سنة 795 بدعم من السكان الاصليين فى الجبال علشان تكون حاجز دفاعى بين مملكة الاندلس الأمويه ( المور ) و مملكة الفرنكيين , و بمعنى أوسع ماركا هيسپانيكا بتشير لمجموعة من اللورديات الايبيريه اللى انشأها الفرانكس و مع مرور الوقت اندورا هى الوحيده اللى لسه متمتعه بالحكم الذاتى. السكان المحليين بتوع المنطقة بين جبال البرانس و نهر إيبرو كانو متنوعين بما فيهم شعب الباسك , و اليهود و الجوث و غزاها او قهرها الإمارة الاسلامية من الجنوب او الامبراطوريه الفرانكيه من الشمال. إتغيرت المنطقة مع ت مش الامبراطوريات و الحكام . تحت حكم الإسلام, كان المسيحيين و اليهود معترف بيهم على انهم "أهل الكتاب", و كان ليهم حرية ممارسة شعائرهم الدينية, لكن واجهو عدد من ممارسات التمييز والعقوبات الإلزامية لانهم ذميين. التحول لاعتناق الاسلام زاد و بعد التحول فى القرن العاشر و فى القرن الحداشر ممكن كان عدد المسلمين يفوق عدد المسيحيين فى بقية المناطق اللى كانت لسه خاضعة لسيطرة المسلمين. المولاديين (المسلمين من اصل عرقى ايبيرى) كانو غالبية سكان الاندلس قبل نهاية القرن العاشر. فى القرنين التامن و التاسع كبرت قوة المسلمين فى شبه الجزيرة رغم انالمعارضة من مراكز المسيحية فى الشمال. فى أواخر القرن التامن هرب عبد الرحمن الاول الأموى من سوريا للأندلس وده فى الحياة السياسية وصل لاستقلال امارة الخلافة فى ايبيريا عن دمشق. الجالية المسلمة فى شبه جزيرة ايبريا كانت هى نفسها متنوعة و عانت من توترات اجتماعية. البربر سكان شمال افريقيا, اللى قدمو الجزء الاكبر من الجيوش الغازية اشتبكو مع القيادات العربية من الشرق الأوسط. و مع مرور الوقت, كبر ترسخ السكان المغاربه, و خصوصا فى وادى نهر جوادالكيڤير و السهل الساحلى من فالنسيا, وقرب نهاية الفترة فى المنطقة الجبلية من جرانادا. جرانادا عاصمة الخلافة; كانت اكبر و أغنى مدينة و أكترها تطور فى العصور الوسطى فى اوروبا الغربية, وازدهرت التجارة و التبادل الثقافى فى منطقة البحر المتوسط.استورد المسلمين تقاليد فكرية مهمه من الشرق الأوسط و شمال افريقيا. وكان لعلماء المسلمين واليهود دورا مهم فى تنشيط وتوسيع الفلسفه الكلاسيكية اليونانية اللى كانت بتتعلم فى اوروبا الغربية. القرون العاشر للخمستاشر فی القرن العاشر فی عهد عبد الرحمن التالت بقت الأندلس خلافة مستقلة عن دمشق من الناحیه الدينية والحكم الذاتى و مش بس فس السياسة.الوقت ده كان فیه حيويه ثقافيه, و ده الابتكارات فى مجالات العلوم والفنون والآداب, مع اهتمام خاص مكرس لتطوير المدن. و كانت المدن الكبرى هی فالنسيا و ساراجوسا و توليدو و سیڤییا و قرطبةاللی خلال القرن العاشر, مع حكم الحاكم التانى بقت اكبر مدينة فى اوروبا الغربية و اكبر مركز ثقافى و عدد سكانها كان حوالی 500,000. رغم ده انخفاض بلاد المسلمين ابتدأ فی القرن الحداشر, لما زاد التنافس بين الأسر الحاكمة وانهارت الخلافة الإسلامية,و حل مكانها خليط من الممالك الصغيرة كل واحده كان اسمها طایفه من العربی طابفه. من ناحية تانية بالقرب من جبال البيرينيه كان فیه اتنين من الممالك المسيحية:مملكة ناڤارا وأراغون.. كمان اتوسعت الممالك المسيحية فى شبه الجزيرة, اللى كانت لحد الوقت دهه مملكة أستورياس, و عاصمتها أوڤييدو لكن من عهد ألفونسو التانی العفيف اتحولت لمملكة ليون فى 910. مدينة ليون كانت أندمجت فی مملكة أستورياس فى نص القرن التاسع من خلال اوردانیو الاول فى 856. بعد موت الفونسو التالت ملك ليون سنة 910 فى زامورا انقسمت مملكته بين ولاده التلاته جارسيا بقى ملك ليون لكن مات بعد فترة وجيزة سنة 914 بدون وريث و اوردانیو التانى, بقى ملك جاليسيا من 910 و ليون بعد موت جارسيا, أصغر ولاده فريويلا بقى ملك أستورياس, بعد موت اوردانیو التانى ولاده كانو لسه صغيرين علشان كده إتوحدت المملكه مره تانيه تحت حكم فريويلا, بعد موت فريويلا خلفه ابن اوردانیو الفونسو الرابع. فی القرن الحداشر اتراجعت أراضى المسلمين لما ابتدت الصراعات بين مختلف العائلات المالكة و الخلافة الإسلامية فتتت الأراضى بين ممالك صغيرة و اتسما ملوك الممالك دى ملوك الطوايف.منافسة ممالك الطوایف ادت للدول المسيحيه الصغيره الفرصة انها توسع أراضيها لحد كبير وتعزز مواقعها. وصول حكام شمال افريقيا المسلمین من المرابطين و الموحدين ساعد فى استعادة وحدة المسلمين لكن زود صرامة الحكم , فی النهاية رغم تحقيق بعض النجاح فی غزو الشمال, ماقدرتش الطوایف تقاوم زيادة القوة العسكرية للدول المسيحية. سيطرت القوى المسيحية بقيادة ملك كاستيا ألفونسو السادس على مملكة الطايفه فى توليدو فى 1085 و سيطرت على مدريد بدون مقاومة, و ممكن من خلال الاستسلام. لحد كبير كملت الممالك المسيحية استعادة النص الشمالى من اسبانيافی القرن الحداشر. حكم ألفونسو السابع كاستيا و ليون و و كانت مراته هيا بيرينجويلا بارسلونا من عيلة بارسلونا و قسم مملكته بعد وفاته. ابنه فرناندو التانى (1137 - 22 يناير 1188) استلم ملك ليون من 1157 لحد وفاته 1188, و باستلام فرنانددو عرش ليون استلم اخوه سانشو التالت عرش كاستییا. مستقبل الممالك المسيحية فى البر الرئيسى كان من خلال إنشاء أربع وحدات: تاج كاستییا, و هو مفهوم معناه وجود ملك واحد على مجموعة متنوعة من الممالك والاراضى (ليون و كاستییا نفسها و جاليسيا وغيرها), و التانیه تاج أراجون تم تشكيله من خلال اتحاد الأسر الحاكمة مملكة أراجون و مقاطعة بارسلونا فی سنة 1137, و التالته مملكة نافار, و الرابعه مملكة البرتغال. فى القرن التلاتاشر, تاج كاستییا بقى أقوى تاج من أصل اسبانى, مد ملك كاستییا سلطته لجنوب شبه الجزيرة, و اضاف خايمى الاولانى ملك أراجون ممالك فالنسيا, و مايوركا و مملكة مورسيا, و بعد كده كمان سردينيا و صقلية و مناطق من شرق البحر المتوسط. استرد المسيحيین مدينتين من المدن الكبيرة فی جنوب اسبانيا فی القرن التلاتاشر; كوردوبا سنة 1236 و سيڤییا سنة 1248 و فضل حكم المسلمين فى جرانادا باعتبارها دولة فی الجنوب. مع صعود فرناندو الكاتوليكى للعرش خفت حدة التوترات الاجتماعية بعد اصدار فرناندو قرار التحكيم حكم جوادالوبى فى 21 ابريل 1486 اللى انهى الصراع بين الأمراء والفلاحين والمزارعين ومربى الماشية فى مملكة أراجون بعد ضغوط من الحرب الأهلية إمارة كتالونيا (1462- 1472) علشان تهدية الاضطرابات الكاتالوينية فى المناطق الريفية و وافق عليه المزارعين و الأمرا, و حط حد للاقطاعية فى امتلاك الأرض و "سوء المعاملة". العصر الحديث فى نهاية العصور الوسطى; وحد الملوك الكاتوليك (الملكة إيزابيل ملكة كاستيا والملك فرناندو التانى ملك أراجون) مملكة كاستيا, و عاصمتها فى توليدو, و تاج أراجون, و عاصمته فى ساراجوسا, فى مملكة اسبانيا الحديث. اتوحدت اسبانيا مع البرتغال من سنة 1580, لما فيليبى التانى اللعرش, و للمرة الاخيرة تحت قيادة واحدة فى كل أنحاء شبه الجزيرة الايبيرية.انتهى الاتحاد ده سنة 1640 بعد موت فيليبى الرابع. قرصنة البربر كانت عمليات عملوها مسلمين ضد سواحل و سفن الدول الاوروبية المعادية ليهم من القرن الستاشر لاوائل القرن التسعتاشر فى منطقة غرب البحر المتوسط و على طول سواحل المحيط الاطلنطى الاوروبية و الأفريقية.كانت قواعد انطلاقهم منتشرة على طول سواحل شمال افريقيا فى مدن تونس و طرابلس و الجزاير و سلا و موانى المغرب. فى المده من سنة 1530 لحد سنة 1780 بيتقدر عدد الأوروبيين المسيحيين اللى قراصنة البربر استعبدوهم فى شمال افريقيا بالخصوص فى الجزاير و تونس و طرابلس الغرب و أسطنبول و سلا ما بين مليون لمليون و 500 الف انسان. ده ما بيتضمنش عدد الأوروبيين المسيحيين اللى تم استعبادهم ف المغرب و غيرهم من القوى اللى كانت نشيطة ف البحر المتوسط. ده اتسبب فى خساير كتير لاسبانيا و أن سكان أماكن كتير على الساحل سابو بيوتهم بسبب الخوف من عمليات قراصنة البربر. الامبراطورية الإسبانية المقاله الرئيسيه: الامبراطورية الإسبانية توحيد الممالك حط اساس اسپانيا الحديثة و الامبراطورية الإسبانية. كانت اسبانيا القوة الرائدة فى اوروبا فى القرون الستاشر و السبعتاشر و عزز موقف التجارة الثروة من الاستعمار. الامبراطورية الأسبانية وصلت قمتها خلال عهد اول ملكين من اسرة هابسبورج; كارلوس الاول (1516-1556) وفيليبى الثانى (1556-1598). و كان فى الفترة دى كمان الحروب الايطالية و تمرد الكوميرونوس, الهولندى لثورة, و ثورة الموريسكو, و المواجهات مع العثمانيين, والحرب بين انجلترا واسبانيا و الحروب مع فرنسا. الامبراطورية الإسبانية اتوسعت و ضمت معظم امريكا الجنوبية و الوسطى, والمكسيك, والأجزاء الجنوبية و الغربية من امريكا دلوقتى, و الفلبين, و جوام و جزر ماريانا فى شرق اسيا, و اجزاء من شمال ايطاليا, و جنوب ايطاليا و صقلية, المدن فى شمال افريقيا, و اجزاء من فرنسا و المانيا دلوقتى, و بلجيكا, لوكسمبورج, و نيذارلاندا. و كانت اول امبراطورية يتقال إن الشمس مش بتغرب عنها أبدا. ده كان هو عصر الاستكشاف, مع جرأة الاستكشافات فى البحر و البر, والانفتاح الجديد لطرق التجارة عبر المحيطات, و الفتوحات, وبدايات الاستعمار الأوروبى. فى القرون الستاشر و السبعتاشر, كانت اسبانيا فى مواجهة تحديات من كل الجوانب. القراصنة البربر تحت رعاية التزايد السريع فى الامبراطورية العثمانية سببو تعطيل الحياة فى كتير من المناطق الساحلية بسبب خطف السكان علشان تجار العبيد و تجدد الغارات و تهديد الغزو الاسلامى. و فى الوقت ده كانت اسبانيا فى كتير من الاحيان فى حالة حرب مع فرنسا فى ايطاليا و اماكن تانيه. و بعدين التعديل البروتستانتى سبب انقسام الكنيسة الكاثوليكية. طلعت الأرمادا الاسبانية من لشبونه فى مايو 1588, و فى يوليه واجهت الاسطول الانجليزى و قامت معركه بين الاسطولين فى القنال الانجليزى يوم 8 اغسطس 1588. اتلقى اسطول الارمادا خساير كبيره و هرب على الشمال بمساعدة الريح و لف حوالين بريطانيا و ايرلندا و ما رجعش اسبانيا مش نصه. استمرت المملكة أكتر من أى وقت قبل كده فى مستنقع الحروب و كانت النتيجة اجبار المملكة على توسيع الجهود العسكرية فى اوروبا و البحر المتوسط. زيادة قوة فكرة الانسانية و التعديل البروتستانتى و الاكتشافات الجغرافيا الجديدة و القضايا ناقشتها حركة فكرية معروفة بإسم مدرسة سالامانكا. لما اخر ملوك سلالة اسرة هابسبورج, كارلوس التانى مات بدون مايكون له اولاد و ورث الحكم لفيليبى دى بوربون, حفيد اخته ماريا تيريسا من اسبانيا و حفيد لويس الاربعتاشر ملك فرنسا خلفه على العرش باسم فيليبى الخامس ملك اسپانيا,و فيليبى الخامس ملك اسپانيا كان اول حاكم من بوربون لاسبانيا ما بين (1700 و 9 يوليو 1746). (اتولد 1683). حكم سنين قليلة و ابتدت حرب الوراثة الاسبانية بسبب ان امبراطور الامبراطوريه الرومانيه المقدسه ليوبولد الاول طالب بأنه الأحق بعرش اسپانيا, بعد عشر سنين من الحرب, معاهدة أوترخت وافقت و اعترفت بأن فيليب الخامس يكون ملك اسپانيا لكن اسمه اتشال من سلسلة خلافة العرش الفرنساوى. حكم بونابرت [[File:Carga de los mamelucos restaurado.jpg|thumb|350px| 2 مايو 1808,لجويا اسبانيا ابتدت الحرب ضد الجمهوريه الفرنسيه الاولى اللى قامت بعد ما الثوار الفرنساويين شالو الملك لويس الستاشر من الحكم و اعلنوا الجمهورية و بعدين فى سنة 1793 اعدموه بالجيلوتين , الملك لويس الستاشر كان من عيلة البوربون اللى بتحكم اسبانيا. فى سنة 1794 أعلنت بريطانيا و البرتغال الحرب على اسبانيا . و فى سنة 1799 نابليون استولى على السلطة بعد ما عمل انقلاب برلمانى بدعم الشعب و الجيش و استفاد من الخلافات بين كارلوس الرابع ملك اسپانيا و ابنه فرناندو. سنة 1805 فى معركة ترافالجار هزم أسطول بريطانيا العظمى أسطول فرنسا و اسبانيا و ده كان نهايه لسيادة الاسبان فى البحار العالمية لصالح بريطانيا العظمى بسبب الحالة الاقتصادية الكارثية و اسباب تانيه إتخلى ملك اسبانيا عن العرش لصالح اخو نابليون جوزيف بونابرت. من اهم الاسباب دى ان معاهدة فونتينبلو بين نابليون و جودوى اتسببت فى اعلان الحرب ضد بريطانيا و البرتغال و دخول القوات الفرنساوية شبه الجزيرة علشان غزو البرتغال لكن بدل من غزو البرتغال احتل الفرنساويين القلاع الإسبانية. مفاجأة الغزو الفرنساوى اتسببت فى تخلى الملك الاسبانى لصالح اخو نابليون جوزيف بونابرت.نابليون خلى اخوه ملك اسبانيا و اداله لقب ملك اسبانيا و انديز (مستعمرات اسبانيا فى امريكا الاتينيه). الاسپان ماكانش عندهم اى احترام لجوزيف بونابرت, و إبتدا شعب مدريد انتفاضه قوميه ضد الجيش الفرنساوى يوم 2 مايو 1808. و ده مثل بداية حرب الاستقلال الإسبانيه اللى استمرت خمس سنين. صدر فى 19 مارس سنة 1812 اول دستور اسبانى, واحد من اول الدساتير فى العالم, بعد هزيمة قوات نابليون سنة 1813 رجع فرناندو السابع ملك اسپانيا لعرش اسبانيا و لغى دستور 1812 والقوانين الدستوريه و لغى قانون سلالة البوربون اللى منع الستات من انهم يتولو الحكم الملكى., واتولت بعده بنته الكبيره من مراته الرابعه ماريا كريستينا. الحرب الاسبانيه الامريكيه المقاله الرئيسيه: الحرب الاسبانيه الامريكيه فى وسط عدم الاستقرار والأزمة الاقتصادية اللى عانت منهم أسبانيا فى القرن التسعتاشر نشأت الحركات القومية فى الفلبين, و كوبا. و ده وصل لحروب الاستقلال فى المستعمرات دى فى نهاية المطاف, اتولت ايزابيل التانيه عرش اسبانيا يوم 29 سبتمبر سنة 1833 بعد موت والدها و كان عمرها اقل من تلات سنين. حكمها استمر من سنة 1833 لسنة 1868 لما ثورة 1868 اجبرتها انها تسيب اسبانيا. القرن العشرین القرن العشرین ابتدا بأزمه اقتصاديه و عدم استقرار سياسى فى عهد الفونسو التلاتاشر و ديكتاتورية بريمو دى ريفيرا الحرب الاهليه الاسبانيه حصلت فى الفتره من 17 يوليه 1936 لحد 1 ابريل 1939.انتصار الجنرال فرانكو نتتج عنه انشاء نظام سلطوى. و قمع شديد للخسرانين, اجبر الالاف انهم يروحو المنفى او اتحكم عليهم بالاعدام او الاعتقال فى معسكرات العمل رغم انان فرانكو خللى اسبانيا محايده فى الحرب العالميه التانيه. رسمى, فرانسيسكو فرانكو مات يوم 20 نوفمبر و لكنه مات يوم 19 نوفمبر 1975 الساعه سته الصبح. بعد موت الجنرال فرانكو قبل اللى بيساندو الديمقراطيه بما فيهم اللى كانو بيساندو اليسار الجمهورى تنصيب الملك الملك خوان كارلوس الاول ولى عهد اسرة البوربون التاريخية خليفة لفرانكو علشان ضمان الاستقرار و الديمقراطية و فعلا تم فى 1975 و وصل ده للحال دلوقتى لملكية دستورية و رأسمالية اقتصادية فى اسبانيا. بعض الظباط العسكريين نظمو انقلاب عسكرى (23-F) فى 23 فبراير 1981 هدد عملية إعادة الديمقراطية للنظام السياسى الإسبانى لكن فشل الانقلاب و رجعت الامور لمجراها. القرن الواحد و عشرین القرن الواحد و عشرین ابتدا مع آثار احداث 11 سبتمبر 2001 اللى خللت اسبانيا تشارك فى نزاعين: فى الحرب فى أفغانستان و غزو العراق.تفجيرات 11 مارس 2004 فى مدريد اتسببت فى خلاف بين الحكومة وجزء من الرأى العام الاسبانى كل ده سبب انتخاب حكومة جديدة من الحزب الاشتراكى الاسبانى, فى الانتخابات العامة 2004 و سحبت الحكومة قوات الجيش الاسبانى من العراق. اليورو بقى عملة رسمية فى اوروبا من سنة 1999, بقى العملة الرسمية فى اسبانيا يوم 1 يناير سنة 2002 و حل محل البيزيتا و استخدمه المواطنين فى الحياة اليومية من ساعتها. شوف كمان اسبانيا فى العصور الوسطى لينكات برانيه مصادر

###Human: 11 يناير ###Assistant:11 يناير هو اليوم الحداشر من ايام السنة فى التقويم الجريجورى . و فيه بعده 354 (355 فى السنة الكبيسة) يوم لحد نهاية السنة. وفيات 2006 - ساره الدريدج ، كاتبه امريكانيه. ايام السنه يناير

###Human: مريخ ###Assistant:المريخ Mars (رمزه :) هو كوكب من كواكب المجموعه الشمسيه و ترتيبه الرابع من ناحية الشمس.المريخ كمان مشهور باسم الكوكب الاحمر بسبب لونه المايل للحمار، اللون دا سببه اوكسيد الحديد (الصدا).اسم المريخ فى اللغات الاوروبيه هو (Mars) و دا هوه اسم اله الحرب مارس عند الرومان القدام لان لون المريخ الاحمر هوه نفسه لون الدم و الحرب. المريخ بيدور حواليه قمرين صغيرين هما فوبوس و ديموس. الغلاف الجوى بتاع المريخ كثافته قليله و اغلبه م ثانى اوكسيد الكربون (CO2). درجة حراره المريخ اقل من الارض ودا عشان المريخ ابعد عن الشمس من كوكب الارض. حجم المريخ اصغر اوى من الارض و جاذبية المريخ تلت جاذبية الارض فيه تلج فى القطبين الشمالى و الجنوبى بتوع المريخ بس ما فيهوش اى بحور ولا بحيرات ولا انهار ولا ميه سايله فوق ارضه مع ان العلما بيقولو ان غالبا كان فيه ميه سايله قبل ملايين السنين. لسه بيدورو على ميه تحت ارض المريخ . كواكب المجموعه الشمسيه عطارد Mercury مركرى اله التوصيل عند الرومان . مركرى كمان يعنى زيبق لان عطارد بيلمع زى الزيبق الزهره Venus فينوس الهة الجمال و الجاذبيه عند الرومان الارض Earth المريخ Mars مارس اله الحرب عند الرومان المشترى Jupiter جوبيتر اله الهوا و السما عند الرومان زحل Saturn اله الزراعه و الوفره عند الرومان اورانوس Uranus اله النور و السموات عند الاغريق نيبتون Neptune نبتون اله الميه و البحر عند الرومان مراجع كواكب كواكب مجموعه شمسيه

###Human: فلسفه ###Assistant:الفلسفه (يونانى: Φιλοσοφία, |Filospfía|; انجليزى: Philosophy; فرنساوى: Philosophie) الفلسفة كلمة جاية من اللفظ اليوناني فيلوسوفيا φιλοσοφία، اللى بمعنى محبة الحكمة او طلب المعرفة. وعلى الرغم من المعنى الاصلي دا، إلا إنه بيبقى من الصعب جدا تحديد معنى الفلسفة بدقة.. الفلسفه ما تعتبرش فرع من فروع العلوم لانها بتطرح اسئله اكتر ما بتقدم اجابات، وحتى السؤال عن إيه هى الفلسفة بيعتبر سؤال فلسفيّ قابل لنقاش طويل، ودا من احد المظاهر الاساسية للفلسفة إنها دايما بتميل للتساؤل والتدقيق فى كل حاجه والتدوير عن ماهيته ومظاهره المختلفة وأهم قوانينه. عشان كده المادة الاساسية للفلسفة مادة واسعة ومتشعبة بترتبط بكل أصناف العلوم ويمكن بكل جوانب الحياة، ومع ذلك بتفضل الفلسفة متفردة عن باقي العلوم والتخصصات. بتتوصف الفلسفة احيانا بأنها "التفكير فى التفكير"، يعني التفكير فى طبيعة التفكير والتأمل والتدبر، وبتتعرف بردو بأنها محاولة للإجابة عن الاسئلة الاساسية اللى بيطرحها الوجود والكون. و فيثاغورس (572 _ 497ق.م) كان اول حكيم من القدماء اللى وصف نفسه بأنه فيلسوف،وبيتعرَّف الفلاسفة بأنهم الباحثون عن الحقيقة عن طريق تأمل الأشياء، فأصبح حب الحكمة هو البحث عن الحقيقة، وبقت الحكمة هى المعرفة اللى بتقوم على التأمل. الفلسفة حصل لها تطورات كتيرة مهمة، من اول الإغريق اللى أسّسوا قواعد الفلسفة الاساسية كعلم بيحاول يأسس نظرة شاملة واقعية للكون كله ، لحد الفلاسفة المسلمين اللى تفاعلوا مع الإرث اليوناني فى الفلسفة ودمجوها مع التجربة العملية وحوّلوها الفلسفة الواقعية الى فلسفة ٱسمية، لحد فلسفة العلم والتجربة فى عصر النهضة لحد الفلسفات الوجودية والانسانية ومذاهب الحداثة ومابعد الحداثة والعدمية. الفلسفة الحديثة حسب التقليد التحليلي فى امريكا الشمالية والمملكه المتحده، بقت الفلسفة بتميل لإنها تكون تقنية بحتة بتركز على المنطق والتحليل المفهومي. وبالتالي فالمواضيع اللى بتهتم بيها بتشمل نظرية المعرفة، والأخلاق، وطبيعة اللغة، وطبيعة العقل. هنلاقي ثقافات واتجاهات تانية شايفه إن الفلسفة دراسة الفن والعلوم، وبتكون نظرية عامة ودليل حياة شامل. و على الاساس دا هتبقى الفلسفة مهتمة بتحديد طريقة للحياة المثالية مش محاولة لفهم الحياة. من ناحية تانية بتعتبر المنحى التحليلي الفلسفة حاجه عملية لازم يتم ممارستها، وبتعتبرها اتجاهات تانية اساس المعرفة اللى يجب إتقانه وفهمه كويس. فروع الفلسفه الفلسفه بيقسمها المهتمين بدراستها ل فروع و تقاسيم كتيره بس دول اهم ست فروع للفلسفه: المنطق و اللى بيهتم بدراسة القواعد بتاعة التفكير السليم الفلسفه السياسيه و دا بيهتم بدراسة اشكال الحكم المختلفه و نوع العلاقه اللى بين الحاكم و المحكومين. الابيستمولوجيا واللى كمان معروفه باسم نظرية المعرفه الاخلاق و اللى بيهتم بدراسة القيم الاخلاقيه للسلوك الانسانى الميتافيزيا و االى بيهتم بدراسة الحقايق المطلقه و خصوصا اللى فى العالم اللى مش مادى بتاعنا. الجمال و دا بيدرس القواعد و المبادئ بتاعة الفن و تقييمه الفلاسفه المشهورين فلاسفة اليونان القدام بيثاجوراس سوقراط افلاطون اريسطو ابيكوروس فلاسفة العصور الوسطى الكيندي ابن رشد ابن سينا الفارابى توماس اكويناس الرازى البيرونى ابن حزم فلاسفة اوروبا الغربيه ماكيافيللي توماس هوبس رينيه ديكارت جون لوك باروخ سبينوزا ديفيد هيوم ايمانويل كانط جان جاك روسو هيجيل ارثر شوبينهاور فريدريك انجيلز جون ستيوارت ميل كارل ماركس فريدريك نيتشه فلاسفة العصر الحديث برتراند راسل جان بول سارتر سيمون دي بوفوار ناعوم تشومسكى فلاسفة الشرق كونفوشيوس لاو تسو بوذا مصادر Philosophy Class مدخل مختصر الى الفلسفة

###Human: مسيحيه ###Assistant:المسيحيه نسبه للمسيح هى دين توحيدى متأسس على حياة و تعاليم يسوع اللى ذكرت فى كتاب العهد الجديد (الانجيل). المسيحيين (أتباع المسيحيه) بيؤمنوا بصفه عامه بأربع اناجيل بس و فيه اناجيل ما بيعترفوش بيها زى انجيل يهوذا و انجيل توماس و انجيل برنابا ، و بيؤمنو بان يسوع هو الله المتجسد وانه هو المسيح اللى اتنبئت بيه التوراه (كتاب العهد القديم) لكن اليهود ما بيأمنوش بيه. المسيحيين بيؤمنوا بان يسوع المسيح هو الاستاذ و المثل الاعلى فى الحياه اللى بيسودها الخير. يسوع حسب اعتقادهم هو الله ظهر فى شكل انسان وهو الاقنوم التانى من التلات اقانيم اللى مع بعض يكونوا اله واحد وده بحسب اعتقادهم يخلي يسوع اله كامل (لاهوت) وفي نفس الوقت انسان كامل (ناسوت) ، وكمان بيؤمنوا أن يسوع اتولد من العذراء مريم بطريقة اعجازية. وخلال حياته على الارض عمل معجزات وعجايب كتير و فى نفس الوقت بيعتبروه تجسيد للرب و انه المخلص اللى اتعذب و مات و بعدين قام من تانى فى تالت يوم عشان يخلص البشريه من الخطيئه الاولانىى (اكل ادم للتفاحه و عصيانه امر الله). المسيحيين بيعتقدو ان يسوع طلع لملكوت السما متحد مع الله الآب، لكنه بعت الروح القدس (تالت الأقانيم الالهية) عشان يساعد الناس انهم يمشوا فى الطريق الصحيح و انه حايرجع تانى للارض عشان يحاسب الناس (حيين و ميتين) و انه حايحاسب كل واحد على حسب اعماله فى الدنيا. المسيحيه بتتصنف على انها ديانه ابراهيميه (زى الاسلام و اليهوديه) و دلوقتى عدد اتباعها اللى أغلبهم كاتوليك تابعين لبابا الفاتيكان وصل لأكتر من 2 بليون بنى ادم بيمثلو حوالى تلت عدد سكان العالم. المسيحيه اول ما ابتدت كانت فى حدود طايفه يهوديه فى شرق البحر المتوسط وكان الحوض الشرقي للبحر الابيض المتوسط هو المكان الرئيسي للمسيحية فى القرون الاولانىى وفضلت القدس، أنطاكية، الرها، والاسكندرية عواصم الثقافة المسيحية قبل ما تتنقل النفوذ والتأثير لروما والقسطنطينية فى القرون الوسطى. عانت المسيحية فى البدايات من اضطهاد الامبراطورية الرومانية لكنها من القرن الرابع بقت هى دين الامبراطورية وكسبت ثقافة يونانية ورومانية أثرت فيها تأثير عميق؛ وزي اى ديانة تانية، ظهرت فى المسيحية طوائف كتير والكنائس بتتصنف فى ستة عيلات كبيرة: اتزامنت الانشقاقات الاولانيه مع القرن الرابع لما انفصلت الكنائس الأرثوذكسية الشرقية عن الأرثوذكسية القديمة، وبعدين فى سنه 1054 الانشقاق الكبير بين الكاثوليكية والأرثوذكسية الشرقية وبعدين البروتستانتية خلال القرن الستاشر اللى اتعرف باسم عصر الاصلاح وزي ما اتأثرت، أثرت المسيحية فى الديانات التانية ، وليها بصمة واضحة فى الحضارة الحديثة وتاريخ البشرية فى المجالات المختلفه. عقيدة التثليث عقيدة التثليث بتعتبر من اساسيات المسيحيه. وبتقول ان الله واحد ليه تلات اقانيم (صفات او صور). صورة الاب اللى ظهر فى كلامه مع ابراهيم وموسى وغيرهم من الأنبياء اللى جم قبل يسوع. و صورة الابن اللى ظهر فى شخص يسوع المسيح. وصورة الروح القدس اللى ظهر فى شكل روح مرشد بيساعد الناس فى معرفة الحق وكمان كان بيساعد زمان فى التبشير بالمسيحيه عن طريق انه ساعد التلاميذ والرسل (اول ناس بشروا بالمسيحيه) فى انه اداهم موهبة التكلم بلغات مايعرفوهاش و انهم يعملوا معجزات زي شفاء المرضى. علشان كده المسيحيين دايما بيبتدوا وينهوا صلاتهم بجملة : " باسم الاب والابن والروح القدس، الاله الواحد. امين". حركات مختلفه و مذاهب على مر التاريخ اتكونت تلت طوايف رئيسيه فى المسيحيه : الاورتودوكسيه و الكاتوليكيه و البروتيستانتيه و كمان ال انجيليه و غيرها، الكاتوليك هما اكتر عدد بين المسيحيين و رئيسهم بابا الفاتيكان. الطوايف و المذاهب دى بتتقسم داخلياً لطوايف و مذاهب مختلفه. اتباع كل مذهب و طايفه بيعتقدوا انهم هما الصح. فى العاده كانت فيه مشاكل و صراعات كبيره بين الطوايف المسيحيه و عبر التاريخ حصلت عمليات قمع و قامت حروب اهليه بينها اتقتلت فيها ناس كتيره. محاكم التفتيش اتأسست اصل لمحاربة المسيحيين اللى الكنيسه الكاتوليكيه اعتبرتهم مهرطقين. من اشهر الصراعات الدمويه اللى حصلت فى العصر الحديث كانت الحرب الاهليه فى ايرلاندا ما بين الكاتوليك و البروتيستانت. على عكس الكاتوليك ، البروتيستانت ماعندهمش بابا و ما عندهمش قسسه و نظامهم الكنسى بيختلف فى حاجات كتيره عن النظام الكاتوليكى. بصفه عامه بيعتبر البروتيستانت متطوريين و متماشيين مع العصر الحديث اكتر من الطوايف التانيه لكن مذهبهم متقسم على كنايس و طوايف كتيره بتختلف عن بعضها فى المفاهيم و الطقوس. معظم الامريكان بينتموا لكنايس بروتيستانتيه. مكرم عبيد و بطرس بطرس غالى من المصريين البروتيستانت المشاهير. اغلب المسيحيين المصريين بينتمو لكنيسه اسمها الكنيسه القبطيه الاورتودوكسيه المبنيه على تعاليم مارمرقس اللى دخل المسيحيه مصر فى القرن الاول الميلادى و دى كنيسه ليها بابا لكن غير بابا الكاتوليك. الطايفه دى اللى بتؤمن بالمونوفيزيه اعتبرتها الكنيسه الكاتوليكيه و البيزنطيه مهرطقه و خارجه عن المسيحيه بسبب خلافات عن طبيعة المسيح ادت لانفصالها. و بتواجه الكنيسه دى مشاكل كتيره بسبب مواضيع اجتماعيه زى الجواز و الطلاق و ظهرت حركات بتطالب بتطويرها عشان تتماشى مع العصر الحديث ، و فى سنة 2006 انشق عنها الأنبا ماكسيموس و اسس كنيسه تانيه اسمها الكنيسه القبطيه الحقيقيه (طايفة القديس أثناسيوس الرسولى). بلاد المسيحيه فيها هى ديانة الدوله معظم البلاد اللى اغلبية سكانها مسيحيين نظام الدوله فيها سيكولارى لكن فيه بلاد نوع من انواع المسيحيه هو ديانة الدوله و من الدول دى : الفاتيكان : المسيحيه الكاتوليكيه الرومانيه. النرويج : المسيحيه البروتيستانتيه (الايفانجيليه اللوثريه - الكنيسه النرويجيه). دنمارك : المسيحيه البروتيستانتيه (اللوثريه - الكنيسه الدنماركيه). ايسلاندا : المسيحيه البروتيستانتيه (اللوثريه - الكنيسه الايسلانديه). انجلترا : المسيحيه البروتيستانتيه (الانجليكانيه). الارجنتين : المسيحيه الكاتوليكيه الرومانيه. روسيا : المسيحيه الأرتودوكسيه الشرقيه. اليونان : المسيحيه الأرتودوكسيه الشرقيه. كوستاريكا : المسيحيه الكاتوليكيه الرومانيه. بلاد تانيه بيعتبر نوع من المسيحيه ديانة الدوله فيها : ليختنشتاين ، مالطا ، موناكو ، قبرص ، فينلاندا ، سويسرا ، وغيرها. الكاتوليكيه المسيحيه الكاتوليكيه هى اكبر مذهب فى المسيحيه. الكاتوليك اكتر من نص المسيحيين اللى على مذاهب تانيه. عدد الكاتوليك فى العالم أكتر من مليار. أكتر الكاتوليك بيعيشوا فى جنوب امريكا و اوروبا. بابا الكاتوليك هو بابا الفاتيكان اللى فى نفس الوقت أسقف روما. الكاتوليكيه اتزعمت الحركات الصليبيه فى العصور الوسطى ضد المسلمين و اليهود و المسيحيين المنشقين. البروتيستانتيه المسيحيه البروتيستانتيه هى تانى اكبر المذاهب فى المسيحيه. الكنيسه البروتيستانتيه انشقت عن المسيحيه الكاتوليكيه بقيادة مارتن لوثر سنة 1517. البروتيستانت ما عندهمش بابا و لا قسسه و لا أيقونات. المسيحيه البروتيستانيه انفصلت عنها حركات و كنايس تانيه كتيره منها المسيحيه اللوثريه و الكالفينيه و البيرويتانيه و الادفنسنتيه و البينتيكوتالينيه و غيرها. معظم المسيحيين البروتيستانت بيعيشوا فى امريكا و اسكندنافيا. عبر التاريخ قامت نزاعات وصلت لحد نزاعات مسلحه و حروب ما بين المسيحيين البروتيستانت و المسيحيين الكاتوليك. رغم الانشقاق و التمرد اللى حصل ضد المسيحيه الكاتوليكيه شارك البروتستانت فى اضطهاد و تعذيب المفكرين و الستات فى العصور الوسطى. الارتودوكسيه الشرقيه بتنقسم المسيحيه الارتودوكسيه الشرقيه لعدد من الكنايس ، زى اليونانيه و الروسيه و المقدونيه و الرومانيه و الصربيه و الاوكرانيه و الالبانيه و البلغاريه و الجورجيه. معظم المسيحيين الارتودوكس الشرقيين بيعيشوا فى اليونان و روسيا و نواحيها. فى النوع ده من المسيحيه الايقونات و الصلبان و الطقوس و القديسين بيلعبوا دور كبير. الكنايس الشرقيه ليها باباوات غير بابا الفاتيكان. الكنيسه الاشوريه بتعتبر نفسها بتنتمى للمسيحيه الارتودوكسيه الشرقيه لكن الكنايس التانيه ما بتعترفش بيها و بتعتبرها كنيسه مهرطقه. الكنيسه المصريه القبطيه اتهمت هى كمان بالهرطقه و اتفصلت و اتطهدت. دير سانت كاترين فى سينا فى مصر بينتمى للطايفه دى. حركات اصوليه المسيحيه الاصوليه موجوده فى المسيحيه بكل طوايفها و مذاهبها ، فى العاده المسيحيين الاصوليين متشددين و بيحرموا حاجات اكتر من المسيحيين التانيين زى الموسيقى او الفرجه على التلفزيون او العلاج الطبى و بينكروا نظرية التطور. الانجيل عندهم هو الكتاب الاساسى اللى بيعتمدوا عليه و يستمدوا منه عقيدتهم و بيأمنوا جامد بتفسيرات النبؤات الانجيليه. امريكا فيها كنايس اصوليه كتيره. البيوريتانيين وطوايف من المعمدانيين من اشهر الاصوليين المسيحيين. مذاهب و حركات اعتبرتها كنايس هرطقه ظهرت برده حركات ومذاهب فيه كنايس اعتبرتها هرطقة و رفضت الاعتراف بانها مسيحيه. و اللى هى بتغير اساسيات العقيدة المسيحية زى ما بتشوفها الكنايس دى. زى الاريوسيه اللى كانت بترفض عقيدةالتثليث و شهود يهوه اللى بيقولوا ان المسيح مش هو الله وغيرهم. الكنيسه الكاتوليكيه اعتبرت الكنيسه القبطيه المصريه كنيسه منشقه و مع الكنيسه اليونانيه اعتبرت مذهب الكنيسه القبطيه اللى بيقول ان المسيح ليه طبيعتين هرطقه. معنى كلمة مسيحيه كلمه "مسيحيه" جايه من كلمة " مسيح " ، و بيختلف الاسم حسب اللغه، فى الانجليزى مثل الكلمه هى " كريستيانيتى Christianity " من كلمة " كرايست Christ ". الكتب المقدسه المسيحيين بيؤمنوا بكتاب اسمه العهد الجديد بيتكون من اربع كتب بيسموها اناجيل و بيقروا معاها شوية اضافات زى الرؤى و رسايل بولس و كتاب العهد القديم اللى من ضمنه التوراه. الأناجيل الاربعه دول اسمهم انجيل متى، و انجيل مرقس، و انجيل لوقا، و انجيل يوحنا. فيه اناجيل تانيه مش متداوله بين المسيحيين و ما بيأمنوش بيها منها انجيل يهوذا و انجيل توماس و انجيل برنابا و غيرها. المورمونيين اللى بيعتبروا طايفه مسيحيه عندهم انجيل اسمه " كتاب مورمون. " تفسير الاناجيل بيتم حسب المذهب و فيه مذاهب اصوليه زى البيوريتانيه و طوايف من المعمدانيين الانجيليين بيؤمنوا بس باللى جه فى العهد الجديد و القديم من غير اضافات خارجيه. مكان العباده مكان العباده بتاع المسيحيين اسمه كنيسه لكن المسيحى ممكن يصلى فى البيت او فى أى مكان. معظم الكنايس ليها برج متعلق فيه جرس. الصلاه الرئيسيه عندهم فى العاده يوم الحد. الحج المسيحيين ما عندهمش مكان معين يحجوا ليه، القدس اللى بيسموها بيت المقدس او أورشليم هى مكان الحج الرئيسى بتاعهم لان فيها كنيسة القيامه و مزارات بيربطوها بالمسيح.المسيحيين الكاتوليك و الارتودوكس بيحجوا كمان لكنايس و أديره فيها ايقونات او بقايا للقديسين و اماكن تانيه بيعتبروها مقدسه لايمانهم بتجلى قديس فيها او رمز من رموز المسيحيه زى لوردس فى فرنسا. التجليات و الكرامات المعجزات و تجليات القديسين و الشفاعات (الكرامات) و صلوات طرد الأرواح الشريره جزء مهم عند المسيحيين الكاتوليك و الارتودوكس و كنايسهم بتعترف و تؤمن بيها. المسيحيه و العصر الحديث المسيحيه فى العصر الحديث بقت بتواجه مشاكل و معضلات كتيره اهمها بطبيعة الحال التماشى مع التطورات الاجتماعيه و الثقافيه و العلميه. فى الغرب، اللى حل فيه التفكير العلمى و السيكولارى محل التفكير الغيبى، الكنايس ما بقتش بتسيطر على حياة الناس و المسيحيه هناك ما عادتش بتلعب دور فى تكوين مفاهيمهم ، الا فى مجتمعات محدوده جداً. فى الشرق الاوسط الكنايس لسه بتلعب دور كبير فى حياة المسيحيين. النقد فيه انتقادات كتيره اتوجهت للمسيحيه. اليهود على وجه العموم ما بيأمنوش بان المسيح جه. فيه مفكرين قالوا ان المسيح ما اتوجدش اصلاً، و المؤرخ الالمانى برونو باور قال ان يسوع المسيح مجرد أسطورة تم اختراعها فى القرن التانى من اندماج وخلط اللاهوت اليهودى واليونانى والرومانى ، و فيه مفكرين زى فولتير و برتراند راسل اللى الف كتاب كامل اسمه " ليه انا مش مسيحى ؟ " (? Why I am not a Christian) و غيرهم شافوا المسيحيه على انها نظام لقهر الناس و تغفيل عقولهم و التحكم فى حياتهم و نهب فلوسهم. فى العصور الوسطى و عصور الظلام سيطرت الكنيسه على مقدرات الناس فى اوروبا و قام نظام قمعى رهيب استبد بالناس و اتحرقت ستات كتيره و مفكرين بتهمة السحر و الهرطقه و اتطورت ادوات تعذيب مرعبه و انشأت الكنيسه محاكم التفتيش اللى اتسببت فى قتل الاف الناس بأفظع الوسايل. انتقادات تانيه كتيره اتوجهت للحملات الصليبيه على الشرق فى العصور الوسطى و اللى اتسببت فى قتل حوالى 6 مليون و عملت مدابح مريعه ضد المسلمين و اليهود و الأوروبيين اللى سمتهم الكنيسه " مهرطقين " ، و مشاركة الكنيسه فى ابادة السكان المحليين فى جنوب امريكا و اللى اتخيروا ما بين انهم يبقوا مسيحيين او يتقتلوا. فى العصر الحديث اتهمت كنايس بالضلوع فى موضوع الاطفال المهجرين و انكشفت اعمال جنسيه مشينه و مخله بالاداب قام بيها قسسه ضد اطفال و اتسببت المواضيع دى فى مشاكل و انتقادات كتيره. لكن فيه ناس قالوا ان الحاجات دى كات ضد تعاليم المسيحيه. الطوايف المسيحيه الرئيسيه الارتودوكسيه الكاتوليكيه البروتيستانتيه طوايف و كنايس تانيه اريوسيه نسطوريه المريميين اللوثريه البيوريتانيه البينتوكوستاليه الادفنتست السبتيين شهود يهوه المونوفيزيه يونيتاريانيه الغنوسطيون المعمدانيين انجيليه انجليكانيه مورمونيه (كنيسة يسوع المسيح لقديسين الايام الاخيره) المجامع المسكونية مجمع اورشليم مجمع افسس مجمع نيقيا مجمع القسطنطينيه مجمع خلقدونيا اوروبا ديانات ابراهيميه

###Human: شطرنج ###Assistant:الشطرنج هو لعبه بيلعبها اتنين و بيستمر الدور الواحد ما بين 10 لـ 60 دقيقه و ممكن يطول اكتر من كده فى المنافسات الرسميه بين المحترفين. الشطرنج بيتلعب على لوحه متقسمه ل 64 مربع صغير ( 8X8) و كل لاعب بيبتدى الدور بـ ستاشر قطعه ( 8 عساكر ،2 طابيه، 2 فيل ، 2 حصان ،و وزير واحد و ملك واحد). القطع العاب

###Human: طبله ###Assistant:الطبله ، اله مزيكا تبع عيلة الالات الايقاعيه. هى آلة موسيقية إيقاعية عربية.وهي تتكون من جسم من الفخار مشدوداً عليه قطعة من الجلد المحضر بعناية لهذا الغرض. تتمتع بأصوات إيقاعية رائعة وبنغمات مختلفة وتعتبر من أهم الآلات الإيقاعية حيث يعتمد عليها الفن الأندلسي في توجيه باقي الآلات الموسيقية. تـُعرف في عدن وجنوب الجزيرة العربية بالدربوجة. أما في مصر فتعرف بالطبلة أو الدربوكة، وفي الجزائر تعرف بالدربوكة، وفي سوريا بالدربكة وفي العراق بالدنبك،وفي السودان تسمى دلوكة ولها موازين كثيرة منها (القباحي العلاوي القبائلي الشرقي...) مصادر اطلس الماثورات الشعبيه المصريه الات مزيكا مزيكا

###Human: سيمفونيه ###Assistant:السيمفونيه هى مقطوعه موسيقيه كلاسيكيه طويله بتتكتب عشان تعزفها ال اوركيسترا و بتتكون من تلات او اربع حركات. كلمة سيمفونيه جايه من اصل يوناني سيم و فونيا (συμφωνία) و اللى معناها الاصوات المتوافقه. تاريخ السيمفونيات بيرجع لعصر الباروك. من اشهر المؤلفين اللى كتبو سيمفونيات: يوزيف هايدن باخ موتسارت بيتهوفين تشايكوفسكى. فاجنر شوف ليستة مؤلفين الموسيقى الكلاسيكية الغربيه مصادر مكتبة المزيكا الكلاسيك مزيكا سيمفونيات

###Human: عما ###Assistant:العمى ( blindness) دا مرض بيصيب الكائنات الحية وبتخليه مش عارف يشوف او يستخدم عينيه. وفيه انواع، عمي كامل ودا بيكون مش شايف حاجة خالص. وفيه عمي متوسط (بيتقال عليه ضغف نظر بدرجات مختلفه)وفيه الكائن الحي بيقدر يعرف إذا كان فيه نور ولا لا ويحدد اتجاهه بس. الاحصاءات اللى اتعملت سنه 2002 بينت انه فى انخفاض فى عدد المرضى اللى عندهم عمى فى العالم كله و كمان فى انخفاض فى عدد اللى جالهم عمى بسبب الامراض المعديه (زى التراكوما) و على العكس فى زياده فى عدد اللى بيجيلهم عمى بسبب كبر السن و الامراض المرتبطه بيه (زى مرض السكر). ارقام مهمه فى سنه 2002، وصل عدد الناس اللى بتشتكى من مشاكل فى النظر ل 161 مليون انسان ; منهم 124 مليون عندهم ضعف فى النظر و 37 مليون عندهم عمى كامل. الناس اللى عندهم عمى ممكن يتقسمو على حسب السن، الجنس و البلد لـ: على حسب السن: 82% من العميان عندهم خمسين سنه او اكتر مع ان المجموعه دى بتمثل 19% بس من عدد سكان العالم على حسب الجنس: كل الاحصاءات اللى اتعملت فى نماطق م ختلفه م العالم و فى مجموعات عمريه متعدده، بينت الاحصاءات دى ان الستات عندهم قابليه اكتر من الرجاله انه يجيلهم عمى. على حسب البلد او المنطقه: توزيع العمى على مناطق العالم مش متساوى و اعلى منطقه فى العالم فيها عميان هى حنوب شرق اسيا (27%)، غرب المحيط الباسيفيكى (26%)، افريقيا (17%)، شرق البحر المتوسط (10%)، الامريكتين (10%) و اوروبا (10%). اسباب العمى أو ضعف النظر الكاتاراكت (المايه البيضا) هوه اكتر مرض فى العالم ممكن يسبب العمى او ضعف النظر و دا مرض مرتبط بالسن الكبير (47.8% من خالات العمى بيسببها الكاتاراكت) الجلوكوما (المايه الزرقا) دا تانى اكتر مرض بيسبب العمى و ضعف النظر (بيسبب 12.3% من اجمالى حالات العمل و ضعف النظر) التنكس البقعى المرتبط بالسن (age-related macular degeneration (AMD و دا مسئول عن 8.7% من حالات العمل التراكوما (الرمد الحبيبى)و دا مرض معدى بتسببه باكتيريا اسمها كلاميديا تراكوماتيس (Chlamydia trachomatis)و بيسبب 3.6% من حالات العمى و خصوصا فى البلاد الفقيره و اللى فيها الرعايه الصحيه مش قد كدا. فى مجموعه كبيره تانيه م الامراض اللى ممكن تسبب العمى أو ضعف النظر زى مرض السكر و خصوصا التهاب عصب العين اللى بيحصل بسبب عدم تظبيط مستوى الجلوكوز فى الدم. و زى كمان نقص فيتامين A المقاومه و العلاج و التعايش مع العمى زياده الرعايه الصحيه و الوعى الطبى فى اوروبا الغربيه و امريكا الشماليه كان ليه دور كبير فى التقليل من عدد العميان عن طريق الوقايه من الامراض اللى ممكن تسبب المرض دا. فى كلاب متدربه دلوقتى ممكن يستعملها العميان عشان يتمشو فى الشوارع و الجناين و يعيشو حياه شيه طبيعيه و كمان فى كتب مكتوبه بطريقه برايل بتمكنهم من القرايه بسهوله. معظم الكومبيوترات الحديثه و الموبايلات دلوقتى بيبقا فيها برنامج بيخليهم يستجيبو للاوامر الصوتيه بتاعة المستخدم. شوف كمان جيرمان شيبرد لينكات برانيه منظمة الصحه العالميه طب امراض

###Human: ايا صوفيا ###Assistant:ايا صوفيا (بالتوركى : Ayasofya - باليونانى : آجيا صوفيا Αγιά Σοφιά ) ، كانت كنيسة و بعدين جامع و بعدين متحف لغاية ما حولها رجب طيب أردوغان لجامع مرة تانية فى يوليه ٢٠٢٠. مكانها فى اسطانبول فى تركيا. باليونانى آجيا صوفيا معناها " الحكمه الالاهية ". كانت فى الاول كنيسة بناها الامبراطور قسطنطين الكبير سنة 325 و سماها كنيسة القديسة صوفيا للتبرك. بعد قسطنطين بنى (قسطنس) توسعات فيها لكنها اتحرقت سنة 532 فجددها الامبراطور البيزنطى جوستينيان وانتهت سنة 537، وخصصها للقديسة صوفيا وكانت ست قبطية اسمها صوفيا وكانت فى الاول وثنية وبعدين شدتها التعاليم المسيحية من جيرانها، وآمنت بالمسيحية واتعمدت من أسقف منف واستشهدت فى مصر وواحدة من جيرانها اخدت جسدها وكان ببركته بيحصل منه معجزات، وطلب الامبراطور قسطنطين يجيبوا جسدها للقسطنطينة، و بني ليها كاتدرائية كبيرة هناك، وعشان كده الفرنسيين بيسمو الكنيسة سينت صوفيا Saint Sophie بمعنى القديسة صوفيا. مقر بطريرك ايا صوفيا كانت مقر بطريرك الارتودوكس اليونانيين والمكان اللى كانت بتتعمل فيه الطقوس الدينيه البيزنطيه الملكيه. ايا صوفيا مشهورة بقبتها الضخمه واللى بتعتبر تحفه المعمار البيزنطى وكانت اكبر كاتدرائيه فى العالم لحوالي الف سنه لحد ما اتبنت كاتدرائية اشبيليا سنة 1520. غزو كونستانتينوپوليس فى سنة 1453 اتغزت قسطنطينيه على يد الاتراك العثمانيين وبأوامر من السلطان محمد الفاتح (محمد التانى) تحولت لجامع واتعمل براها اربع مآدن، وعمل السلطان مراد التالت تعضيدات كبيره فى جدارها اللى كان حا يقع بسبب الزلازل وبنى جنبه مدارس ومدافن وجوامع. على الرغم من التغييرات الكبيره اللى عملها العثمانيين فى الكنيسه بس بيتحسبلهم انهم ما دمروش اللوحات الفنيه المرسومه ع السقف و سابوها زى ما هيا لحد دلوقتى. فى سنة 1935 وبعد الغاء الخلافه العثمانيه واعلان الجمهورية التوركيه تحول الجامع لمتحف يتستقبل السواح من العالم كله عشان يشوفو الجامع والمحراب والمنبر الموجودين فى نفس المكان مع الايقونات المسيحيه وصور العدرا مريم والمسيح ويوسف النجار. معرض الصور من الخارج من الداخل السقف العناصر الاسلاميه لينكات برانيه مصادر كاتدرائيات كاتدرائيات تركيا استانبول ايا صوفيا ايا صوفيا ايا صوفيا

###Human: 12 يناير ###Assistant:12 يناير هو اليوم الاتناشر من ايام السنة فى التقويم الجريجورى . و فيه بعده 353 (354 فى السنة الكبيسة) يوم لحد نهاية السنة. مناسبات وأعياد عيد الاب فى مصر وفيات 1946 - صفيه زغلول مرات سعد زغلول و ام المصريين. ايام السنه يناير

###Human: ماهابهاراتا ###Assistant:الماهابهاراتا (Mahābhārata)( يعنى البهاراتا العظيمه) هيا ملحمه شعريه بتعتبر هيا و الرامايانا اهم ملحمتين اتكتبو فى تاريخ الهند القديم باللغه السانسكريتى. الملحمه دى بيعتقد ان اللى كتبها واحد ناسك هندى اسمه ڤياسا. الماهابهاراتا واحده من اهم المنتجات الثقافيه للهند و بتلعب دور مركزى لحد دلوقتى فى الديانه الهندوسيه . الماهابهاراتا بتعتبر من اطول الملاحم الشعريه فى تاريخ البشريه بعدد ابياتها اللى بيزيد هن 74000 بيت (90000 بيت فى حسابات تانيه)، الماهابهاراتا قد ملحمة الالالياذه و الاوديسه سوا بعشر مرات و قد الكوميديا الالاهيه بتاعة دانتى ب خمس مرات و عشان كدا بيعتبروها م المصادر الاساسيه لتطور الديانه الهندوسيه من 400 ق م لحد 200 م. الماهابهاراتا ملحمه مليانه شخصيات اسطوريه بتقوم بعمليات بطوليه خارقه وبتحكى عن الصراع اللى حصل بين مجموعتين من ولاد العم:الكاورافا و الباندافا (Kauravas and the Pāṇḍavas).تأليف الملحمة بيتنسب لواحد حكيم (ساجا) اسمه فياسا هندوسيه شعر الهند

###Human: ايكليديس ###Assistant:ايكليديس ( Εὐκλείδης |Eukleídēs| الانتصار الكويس; إقليدس; Euclid; Euclide) (ازدهر حوالى 300 قبل الميلاد/مش معروف تاريخ و مكان ولادته و موته بالظبط), معروف كمان باسم إوكليديس اسكندرية هو شخصية تاريخية وغالبا بيتقال عليه ابو الهندسة. و يعتقد انه عالم رياضيات يونانى نشط فى اسكندرية فى عهد بطليموس الاول (323 قبل الميلاد - 283 قبل الميلاد). كتاب العناصر غالبا بيتنسب ليه و الكتاب ده يعتبر الكتاب الأكتر نجاح وتأثير فى تاريخ الرياضيات. و فيه مبادئ بيتقال عليها دلوقتى مبادئ هندسة ايكليديس و تم استنتاجها من مجموعة صغيرة من البديهيات. كتب المبادئ إوكليديس الّف كتب كتير بس كتاب واحد بس إلي خد كل الشهرة وهو كتاب "مبادئ الهندسة" والكتاب ده مهم مش علشان النظريات الي فيه لأن معظمها كانت معروفة ببراهينها اصلا لكن الكتاب ده إشتهر لأنه اول كتاب يجمع النظريات ويعرضها ويربطها مع بعض ويأكد على صحتها وأضاف بديهيات هندسية وإقليدس رتب النظريات بطريقة منطقية وزود براهين جديدة محدش قالها قبل كدة وأضاف معادلات جبرية. وفضل كتاب "المبادئ" اساس لدراسة الهندسة لأكتر من الفين سنة ودي تعتبر أطول فترة عاشها كتاب. و الكتاب ده بالإغريقي بس إترجم للغات كتيرة بعد كدة,وكانت اول طبعة ليه سنة 1482 يعني بعد مخترع جوتنبرج الطباعة بتلاتين سنة.و الكتاب ده تدريب عملي على التفكير المنطقي فكان مؤثر أكتر من كتاب أرسطو عن "المنطق" لأنه أحسن نموذج للتنظيم المنطقي للفكر.علشان كده اهتم بي كل المفكرين العظام من وقت الكتاب ده ماإكتب. وكتاب إقليدس من العوامل القوية الي أحيت العلوم الحديثة,لأن العلم مش مجرد تجميع معلومات,لكن العلم ملاحظة دقيقة و إستخراج نتاائج و قواعد عامة و أعظم انجازات العلم الحديث بتيجي من ترابط التجارب الإتسانية وتحليلها الدقيق بعد كدة و الوصول لنتائج ليها شكل النظريات وقوة البديهيات. يوكليديس اثر فى نيوتين جدا,وده كان واضح فى كتاب نيوتن "المبادئ" اللى كتبه باللاتيني وكان فى شكل هندسي زي كتاب إقليدس بالظبط وقلدوهم بعد كدة ناس كتير زي الفيلسوفين الإنجليز رسل,و هوايتهد والهولندي أسبينوزا. وفي المية وخمسين سنة إلي فاتو الجماعة بتوع الرياضة عرفو إن الهندسة الإقليدية مش النموذج المنطقي الوحيد او مش الصورة الصح لكل الفكر الانساني وكل العلاقات بين الحاجات والناس وعلاقات الكون لكن فى حاجات تاني مختلفة جدا عن الصورة إلي سيطرت على الناس من ايام إقليدس.. زي نظرية النسبية للعالم ألبرت أينشتاين إلي نسفت الصورة التقليدية الإقليدية فى المجالات المغناطيسية للنجوم البعيدة والكواكب وحركاتها وإلي مش ممكن نطبق عليها هندسة إقليدس إلي متنفعش غير للحاجات الجامدة المحدودة بس...وبالرغم من النظريات الحديثة فى الهندسة والرياضيات والفيزيا والفلك بس ده ميقللش من أهمية وخطورة العبقري الإغريقي إلي عاش ومات من أكتر من 22 قرن. مصادر علما يونانيين قدام اسكندرانيه وفيات فى اسكندريه

###Human: عناصر اوكليديس ###Assistant:كتاب عناصر إوكليديس (يونانى: Στοιχεῖα) مقالة رياضية وهندسية تتكون من 13 كتب ;كتبهم عالم الرياضيات اليوناني يوكليديس و غالبا بيتنسب ليه فى الاسكندرية حوالى 300 قبل الميلاد. و الكتاب ده يعتبر الكتاب الأكتر نجاح وتأثير فى تاريخ الرياضيات. و يتألف من مجموعة من التعاريف, والمسلمات (البديهيات), والمقترحات (النظريات والبناء), والبراهين الرياضية من المقترحات. مصادر كتب

###Human: نيديرلاند ###Assistant:نيديرلاند(هولاندى: Nederland, معروفه باسم ب"هولندا") و بالانجليزى اسمها الرسمى Netherlands هيا الجزء الأوروبى من مملكة نيديرلاند (هولاندى: Koninkrijk der Nederlanden)، اللى بتتألف من نيديرلاند،و جزر الأنتيل الهولندية و اروبا فى منطقة البحر الكاريبى و نيديرلاند هى ديمقراطية پرلمانيه ملكيه دستوريه فى اوروبا الغربية. و يحدها بحر الشمال من الشمال والغرب، بلجيكا من الجنوب، و المانيا من الشرق. نيديرلاند واحده من اول الديمقراطيات الپرلمانيه، و دوله حديثه من اساسها. عاصمة نيديرلاند هيا امستردام و مقر الحكومه فى لاهاى. الاسم نيديرلاند ممكن يتقال عليها هولاندا , لكن ده مش الاسم الصح لان هولاندا الشماليه و هولاندا الجنوبيه مجرد اتنين من اتناشر مقاطعة فى نيديرلاند. بالانجليزى الكلمه النيزيرلاندس (داتش Dutch) بتستخدم للاشارة للناس، و اللغة، و أى شىء متعلق بنيديرلاند. الاسم الرسمي بالداتش هو Koninkrijk der Nederlanden يعنى مملكة الأراضى المنخفضه. جغرافيا نيديرلاند بلد منخفضه. المعنا الحرفى لاسم نيديرلاند الدول المنخفضه عشان ارتفاعها وتضاريسها المسطحة. حوالى 27 % من مساحتها و 60 % من المناطق المسكونه تحت مستوى سطح البحر و عشان كده بتتسمى كمان " الاراضى المنخفضه " . أهم مدنها امستردام و دينهاخ (لاهاى) و روتردام و اوترخت و هارليم و نايميخان. اكتسب الهولنديين المقاطعات الساحليه (اوترخت و اوفر أيسيل و خيلدرلاند و خيرونينجان و زيلاند و فريزلاند و ساويدهولاند ز نوردهولاند) بتجفيف البحر بعد شغل جامد و مضنى اخد كذا قرن. المقاطعات الداخليه هى: نوردبرابانت (برابانت الشماليه) و ليمبورخ و درينتا. اقتصاد اقتصاد نيديرلاند متقدم وليه دور مهم ف الاقتصاد الأوروبي من القرن الستاشر. النقل البحري والصيد والزراعة والتجارة والبنوك من الانشطه الرئيسيه ف الاقتصاد النيديرلاندى. بيعتبر الاقتصاد الهولندى من اقوى الاقتصاديات فى اوروبا و بتستمد هولندا ثروتها من التجاره و صناعة المنسوجات و الماكينات و المعلبات و الاجهزه الكهربيه و الكيماويات و منتجات الالبان و تربية المواشى و منتجات البساتين و زراعة الخضار و الورود و صيد السمك و السياحه. و فيها مناجم فحم و بتسيطر على موارد البترول و القصدير فى العالم. نيديرلاند واحده من اكبر عشر دول مصدرة ف العالم. هيا تانى اكبر بلد بيصدر المواد الغذائية والزراعية ف العالم بعد امريكا ، بسبب تربتها الخصبة والمناخ المعتدل والزراعة المكثفة . الايام دى شركا نيديرلاند التجاريين الرئيسيين هما المانيا وبلجيكا و المملكه المتحده و امريكا و فرنسا وايطاليا والصين و روسيا. بين سنة 1997 سنة 2000 معدل النمو الاقتصادى السنوي كان حوالى 4 ٪ ، و ده كان هو أعلى بكتير من المتوسط الأوروبى. التاريخ فى العصر الرومانى عاشت فيها قبايل الباتاف الالمانيه و بعدين حكمها الفرانك (الافرنج) ما بين القرن الخامس و التامن، و بعدين الامبراطوريه الرومانيه المقدسه، و ادواق برجنديا فى القرن 15، و عيلة هابسبورج (1482). شارل الخامس اداها لابنه فيليبى التانى ملك اسبانيا اللى حاول تدخيل محاكم التفتيش الاسبانيه فيها و الغاء الحكم الذاتى فقامت انتفاضه عامه قادها وليام الصامت (وليام دو سوايخر) امير اورانج (اورانيا)، و استرجعت اسبانيا المقاطعات الجنوبيه (بلجيكا دلوقتى) لكن هولندا و الست مقاطعات التانيين انضمو لبعض و اعلنوا استقلالهم باسم " المقاطعات المتحده " سنة 1581، و تم الاعتراف باستقلال المقاطعات المتحده سنة 1648. ابتدا عصر الازدهار و التوسع بتأسيس شركة الهند الشرقيه الهولنديه و شركة الهند الغربيه الهولنديه فقامت امبراطوريه واسعه و بقت نيديرلاند ملجأ للمضطهدين زى اليهود و الهيجونوت. و قامت حروب، و خرجت نيديرلاند أقوى من الحروب ضد انجلترا و فرنسا المعروفه بـ " الحروب الهولنديه "، و من " حرب المحالفه العظمى " و " حرب الوراثه الاسبانيه " لكن تفوقها التجارى اتنقل لانجلترا فى القرن التمنتاشر. فى سنة 1794 احتلتها جيوش الثوره الفرنسيه و بقا اسمها الجمهوريه البتافيه (1795)، و فى سنة 1806 بقت مملكه بيحكمها لويس بونابرت و ضمت لفرنسا سنة 1810 و بعدين لبلجيكا بقرارات مؤتمر فيينا (1814-1815). و فى سنة 1830 انفصلت عن بلجيكا، و بالرغم من وقوفها ع الحياد فى الحرب العالميه الاولى غزتها المانيا فى الحرب العالميه التانيه لكنها وقفت و حاربت فى صف الحلفا ضد المانيا. بعد الحرب العالميه التانيه قدرت تسترد قوتها و رخاءها بسرعه رغم الفيضانات اللى اجتاحتها سنة 1953. و فى سنة 1949 اعترفت باستقلال اندونيسيا اللى كانت مستعمراها و بقت سورينام فى امريكا الجنوبيه و جزر الهند الغربيه فى منطقة البحر الكاريبى بيتمتعو بحكم ذاتى من سنة 1954، فى سنة 1962 اتنازلت عن غينيا الجديده لاندونيسيا وبعدين نالت سورينام استقلالها الكامل عن مملكة نيديرلاند. سياسه نيديرلاند عضو مؤسس فى الامم المتحده و انضمت لاتحاد بينولوكس مع بلجيكا و لوكسمبورج سنة 1947، و حلف الاطلنطى (1949)، و الجماعه الاوروبيه للفحم و الصلب (1952)، و اتحاد اوروبا الغربيه (1955)، و السوق الاوروبيه المشتركه، و الجماعه الاوروبيه للطاقه الذريه (1957)، و دلوقتى عضو فى الاتحاد الاوروبى. نيديرلاند ملكيه وراثيه تحت حكم عيلة اورانيا (اورانج)، و بيزيد فيها عدد البروتستانت عن الكاتوليك بنسبه بسيطه. اتعرفت نيديرلاند على مر التاريخ بتولورانسيتها السياسيه و الدينيه و كانت دايماً ملجأ للمضطهدين اللى بيعانو من القهر فى بلادهم. امستردام هيا عاصمة نيديرلاند (رسمياً من سنة 1983) و مقر الحكومة فى دينهاخ Den Haag (لاهاى La Haye بالفرنساوي، و ذا هيج The Hage بالانجليزى) . الملك ويليم الكساندر (Willem-Alexander) هو ملك نيديرلاند الايام دى من يوم 30 ابريل سنة 2013 بعد والدته الملكه بياتريكس (Beatrix) ما اتنازلت ليه عن الملك. ثقافه نيديرلاند جه منها رسامين من أشهر الرسامين ف العالم. وكان القرن السبعتاشر عصر اشهر الفنانين زى رمبرانت و يوهانس فيرمير و يان ستين والمزيكا فى القرنين الخمستاشر والستاشر ف نيديرلاند شكلت حركة كبيرة ف مزيكة عصر نهضة اوروبا سكان عدد سكان نيديرلاند كان حوالى 17،093،000 ف يناير 2017. النيديرلانديين هما أطول الناس فى العالم. سنة 2009 كان متوسط طول الرجاله 1.81 متر (5 قدم 11.3 بوصة) و متوسط طول الستات 1.67 متر (5 قدم 5.7 بوصة). الدين النيديرلانديين هما من أقل الناس فى التعصب ف العالم. كانت الديانه ف نيديرلاند مسيحيه بس ف الغالب لغاية أواخر القرن العشرين . التنوع الدينى زاد و حصل انخفاض ف التدين . حوالى نص السكان متدينين و نص السكان التانى مش متدينين .المسيحيه هيا اكبر ديانة فى نيديرلاند. تعليم التعليم ف نيديرلاند الزامى بين سن 5 و 16 سنه. صحه التأمين الصحي ف نيديرلاند الزامى و حصل اصلاح كبير لنظام الرعاية الصحية سنة 2006. نقل نيديرلاند فيها قنوات كتيره و ساعد نظام القنوات اللى بتربط بين الانهار الرئيسيه على تقدم النقل النهرى جواها و مع المانيا و بلجيكا. مينا روتردام هيا اكبر مينا ف اوروبا ، واكبر ميناء ف أى بلد بره اسيا . رياضه كرة القدم هيا أكر رياضه ف نيديرلاندا، بعدها ف الشعبيه الهوكى و الكوره الطايره ف الرياضات الجماعية. التنس و الجمباز والجولف هما اكبر الرياضات الفرديه ف الشعبيه. عادات المجتمع النيديرلاندى متأسس على المساواه و الحداثه . النيديرلانديين مابيحبوش الحاجات اللى مش ضروريه. النيديرلانديين فخورين بتراثهم الثقافى وتاريخهم ف الفن والمشاركة ف الشؤون الدولية ". شوف كمان دوللى دوتس لينكات برانيه لينكات ليها علاقه ويكيبيديا النيديرلاندى مقالات معلومات Netherlands from UCB Libraries GovPubs I am Expat – General information about the Netherlands Netherlands: Map, History, Government, Culture & Facts | Infoplease.com Netherlands profile from the BBC News Key Development Forecasts for the Netherlands from International Futures حكومه Overheid.nl – official Dutch government portal Government.nl – official Dutch government web site Statistics Netherlands (CBS) – Key figures from the Dutch bureau of statistics سفر Holland.com – English website of the Netherlands tourist office NetherlandsTourist.com - Online travel guide for the Netherlands nbtc.nl – Organisation responsible for promoting the Netherlands nationally and internationally صور An album of photos of Holland (Netherlands) in 1935 and 1958 مصادر ممالك بلاد دول مسيحيه

###Human: تخن ###Assistant:التخن هوه المرض اللى بيحصل فيها تكدس للدهون فى الجسم بالحد اللى يضر الصحه . ودليلها اسمه ( مؤشر كتله الجسم BMI ) وحدة قياسها واللي بيكون اكتر من 30 كيلوجم/متر مربع ( فى حاله التخن ). اما فى حاله زياده الوزن ( مش التخن الشديد ) فبيكون 25 كجم/متر مربع او زياده . زياده الوزن غالباً ترافقه امراض وخصوصا امراض القلب والاوعيه الدمويه , مرض السكر النوع التاني ( اللى مبياخدوش انسولين ) , توقف النفس وقت النوم , انواع معينه من السرطانات , التهاب المفاصل وكنتيجه لكده فالتخن بيقلل معدلات الحياه . العلاج الاولاني هوا الريجييم وعمل مجهود لكن لو فشل بيبقي الحل فى ادويه التخسيس ولو فشلت يبيبقي الحل فى الجراحه . زياده الاكل اللى فيه كالوريز ( سعرات ) كتير مع قله الحركه وان الشخص يكون عنده ميول وراثيه للتخن بتعتبر اغلب اسباب التخن مع حالات محدوده بيكون سببها مرض وراثي او سبب طبي او مرض نفسي . وبسبب ان التخن بقا واحد من اسباب الوفاه واللي بيحاولوا يقللوها ولان عدد الكبار والاطفال التخان بيزيدوا علي مستوي العالم , بدا المسئولين يوضحوا انها واحده من اكبر المشاكل الطبيه العامه فى القرن الواحد والعشرين . الفكره عن التخن عند الغربيين انه حاجه مش طبيعيه لكن كان فيه مجتمعات زمان ( ولسه فيه شويه مناطق فى افريقيا ) بتبص للتخن علي انه علامه من علامات الغني والخصوبه . تقسيمات التخن هوه زياده كتله ( الدهن ) فى الجسم ولانه فى الحياه العمليه من الصعب اننا نقدر نحدد ده فعشان كده اتعمل مقياس تاني اسمه مؤشر كتله الجسم body mass index واختصارا BMI ( بي ام اى ), لكن فى حالات تانيه زي حالات وجود كرش بنحتاج نقيس محيط الوسط , وكمان لانه وجود التخن مرتبط بمخاطر مرضيه عشان كده لازم ساعات نقيسه فى نفس السياق الطبي ده . مؤشر كتله الجسم BMI اختصار ل Body mass index ودا اكتر طرق القياس المشهوره والمنتشره . بدا تطويره فى القرن التسعتاشر فى بلجيكا وبيعتبر مقياس دقيق خصوصا فى اغلب الكبار لكنه مش دقيق بالنسبه ل لاعبين كمال الاجسام والستات الحوامل واللي وزنهم بيكون مختلف . بيتقاس باننا نقسم وزن الشخص علي مربع طوله ( وزن الجسم / مربع الطول ) قامت منظمه الصحه العالميه سنة 1997 بعمل الجدول اللى علي الشمال ودا ب يوضح ال BMI مع التصنيف واتنشر سنه 2002 . بعد كده حصل شويه تعديلات عليه وقسموا التخن الدرجه التالته ل 3 تقسيمات فوق 40 تخن خطير . 40 - 49.9 تخن مرضي . اكتر من 50 يبقي تخن سوبر . فيه شويه دول زي اليابان بتقيس التخن بال بي ام اى BMI لما يكون اكتر من 25 .اما الصين فبيعتبروا الشخص تخين لما يكون BMI اكتر من 28 . امثله : واحد وزنه 70 كيلوجم وطوله 160 سم ( 1.6 م ) هيبقي المؤشر بتاعه = 70/(1.6*1.6) يعني 27.3 ودا وزنه عادي . واحده وزنها 90 كيلوجم وطولها 165 سم هيبقي مؤشرها = 90/(1.65*1.65 ) يعني 33 ودي تبقي تحينه درجه اولي . لاحظ اننا بنقصد الوزن من غير هدوم . محيط الوسط ودا بنقيس بيه الكرش . ودا بيختلف بين الرجاله والستات , يعني فى الرجاله لو محيط الوسط اكتر من 102 بيعتبر الشخص ده مكرش اما فى الستات فمحيط الوسط فوق 88 بتعتبر الست دي عندها كرش . وفيه معدل تاني مرتبط بيه وهو 'معدل محيط الوسط/محيط الحوض' وبيعتبر الراجل تخين ( مكرش ) لو كان زياده عن 0.9 واكتر من 0.85 للستات . فى الحالات اللى بيكون عندها كروش ( حسب المعادله اللى فوق ) و BMI بتاعها اقل من 35 ( حسب المعادله فوق ) بتكون مرتبطه بمشاكل صحيه حتي من غير ما نبص لدهن الجسم ككل وبتكون مرتبطه ارتباط قوي بامراض فى القلب والاوعيه الدمويه . فيه دراسه اتعملت علي 150 الف شخص وقالوا فيها انه غالبن حالات الكرش بتكون مرتبطه بمشاكل فى الميتابوليزم (زي امراض القلب والسكر ) اكتر من ارتباطها بال بي ام اى . وحتي الستات اللى عندهم بطن ( كرش ) بيتعرضوا لنفس مشاكل الرجاله .وعموما اللى عنده بي ام اى اكتر من 35 بيكون غالبن كمان عنده كرش ( بطن ) . نسبه دهن الجسم نسبه الدهن فى الجسم بتعبر عن الدهن الكلي اللى فى الجسم بالبرسنتج % من كل وزن الجسم . ودلوقتي بقا معروف ان نسبه اكتر من 25% دهن فى جسم الراجل و اكتر من 33% من جسم الست بيعتبر تخن . طريقه حساب نسبه الدهن فى الجسم بتيجي من المعادله الجايه اللى بتعتمد علي ال بي م اى BMI . نسبه دهن الجسم % = (بي ام اى *1.2)+(العمر*0.23)-5.4-(10.8*النوع) النوع لو راجل بنحط 1 , ولو ست بنحط زيرو . المعادله بتراعي ان الست بيكون عندها نسبه 10% دهن زياده عن الراجل لل بي ام اى BMI . وكمان بتراعي زياده الدهن مع السن حتي لو الوزن فضل ثابت . دقه النتايج 4% بس . لكن المحاولات المباشره لتحديد الدهن فى الجسم غاليه وصعبه . لكن اكتر الطرق دقه هى بوزن الشخص تحت المايه والوزن ده بيسموه ( وزن مائي ثابت hydrostatic weighing ) . دا غير طريقتين بوساط كانو بيستخدموهم زمان . الاولانيه انهم ياخدوا حىته من الجلد ويشوفوا سماكه الدهن تحتها وبيسموها skinfold test . والطريقه التانيه واسمها bioelectrical impedance analysis ودي عن طريق التيار الكهربي لكن ال بي ام اى طغي عليها . والطريقتين دول عمومن معادوش بيستخدموا خالص . الطرق الدقيقه الموجود بيتستخدم غالبا فى الابحاث زي الرنين المغناطيسيMRI واشعه اكس من نوع (DEXA) والاشعه المقطعيه CT . والطرق دي بتدي نتايج دقيقه لكنها مكلفه وصعبه بالنسبه للتخان لان مقاييس الاجهزه لسه مش كافيه . المخاطر والامراض وجود مخاطر او امراض برضه بيستخدموا لتحديد مدي اهميه علاج التخن يعني وجود امراض القلب والاوعيه الدمويه او السكر ( النوع التاني ) او توقف النفس ساعه النوم بيدل علي مدي خطوره التخن ومدي اهميه البدايه فى علاجه . مش بس دول كمان فيه التدخين وعلو الضغط والسن وتاريخ العيله بيعتبروا مخاطر مع التخن واللي ممكن يكونوا سبب مهم لبدايه العلاج . تخن الاطفال الصفحه الرئيسيه تخن الاطفال المدي بتاع ال بي ام اى BMI بيختلف حسب نوع وسن الطفل . التخن فى الاطفال والمراهقين بيتحسب عن طريق ال بي ام اى برسم بياني ودي طريقه من 1963 لحد 1994 ومش متحدثه . زياده تخن الاطفال علي مستوي العالم فى القرن الواحد والعشرين وكمان زياده المعدلات فى دول العالم بقت ملفته للانتباه يعني فى عيال كانادا زادت من 11% فى التمنينات ل 30% فى التسعينيات والمعدلات زادت من 4% ل 14% فى برازيل . وزي اى تخن تاني فيه اسباب خلت التخن فى الاطفال يزيد . اهمها تغييرات الاكل و قله الحركه عشان كده بيكون العلاج فى الاطفال بتغيير ستايل حياتهم وخصوصن ان العلاجات مش معتمده - خالص- فى السن ده . اضرار صحيه خطر الوفاه التخن بقا من الاسباب الزياده فى الوقت الحالي لموت البشر ( وان كانت من الاسباب اللى ممكن منعها ) . وفيه دراسات امريكيه واروبيه مترجحه بتقول ان مخاطر الوفاه بتختلف حسب ال بي ام اى BMI . ولقيوا ان اقل خطر بيكون من بي ام اى من 21-24 ( ل غير المدخنين ) ومن 24-27 للمدخنين الجداد وبعد كده بتزيد المخاطر مع زياده ال بي ام اى او التدخين . كمان التخن بيزود مخاطر الوفاه عند المدخنين القدام والجداد وحتي اللى عمرهم ما دخنوا . كمان لو ال بي ام اى اكتر من 32 فدا بيضاعف الخطر . مش بس كدا دا فيه تقدير ان عدد وفيات التخن فى امريكا اكتر من 111,909 ولحد 365,000 وفاه فى السنه . التخن بيقلل توقعات معدل الحياه من 6- 7 سنين ولو التخن مرضي ( بي ام اى اكبر من 40 ) فدا بيقلل توقعات الحياه 20 سنه للرجاله و 5 للستات . مخاطر مرضيه فيه امراض كتير بنلاقيها غالبن مع التخن زي السكر النوع التاني ( اللى مبياخدوش انسولين ) , علو الضغط , زياده الكوليسترول والتراي جليسريد( نوع من دهون الدم ) . التخن مرتبط بطريقه - مباشره او غير مباشره(اكل مش صحي او كتر القعده) بمشاكل مرضيه اهمها السكر النوع التاني . زياده الوزن ورا 64% من حالات السكر فى الرجاله و 77% من الستات . ولو حبينا نقسم العواقب المرضيه دي حسب نوع السمنه فهيبقي زياده كتله الدهن فى الجسم مسئول عن ( وجع المفاصل وخصوصا الروكب , توقف او كرشه نفس ساعه النوم , تأليس وسخريه من المجتمع ) . اما لو حسبناها من ناحيه زياده عدد خلايا الدهن فدا مسئول عن ( السكر , السرطان , امراض القلب والاوعيه الدمويه , الكبد الدهني non-alcoholic fatty liver disease ) . زياده الدهن فى الجسم بتخلي استجابه الخلايا للانسولين قليله و اللى بتأدي بعد كده لمقاومه الانسولين ( مقاومه الانسولين يعني الخلايا مش بتسمح ليه انه يقوم بدوره فيها بشكل مناسب ) . دا غير ان زياده الدهن بيزود مخاطر الجلطات . تناقض بالرغم من كل المحاذير الصحيه اللى فاتت . فيه شويه تجارب علي شويه جروبات من البشر قالت ان التخن ( زياده بي ام اى ) بيشتغل ضد الوفاه , وبداو يدونوا المعيار ده من 1999 وحاولوا يفسروه بان المريض ( خصوصا مريض القلب ِ) بيقدر يعافر نتيجه نقص وزنه بسبب المرض وبالتالي بيقدر يفضل عايش فتره اطول حتي لو بعد عمليه فى القلب . التناقض ده مبيلغيش المشاكل الصحيه الكتير للتخن لكنه بيتكلم عن المعافره ساعه المرض للنجاه من الموت واللي لقيوا انها بتكون احسن عند التخان . الاسباب اغلب الابحاث متفقه ان كتر القعده مع كتر الاكل هما اكتر اسباب التخن . بس فيه بعض الحالات بيكون سبب كتر الاكل فيها وراثي او طبي او نفسي . وعموما زياده التخن ناتج من سهوله الحصول علي الاكل اللذيذ ودا بسبب ثقافه العربيات والالات اللى انتشرت وسهلت طرق الحصول علي الاكل . لكن حصل اعاده نظر فى 2006 وحددوا عشر اسباب تانيه مؤثره فى زياده الوزن فى الوقت الحالي (1)قله النوم (2)ماكولات بتأثر علي الغدد والميتابوليزم (3)نقص التغيير فى درجه الحراره المحيطه (4)نقص معدلات التدخين ( لان التدخين بيسد النفس ) (5)زياده استهلاك بعض الادويه اللى بتزود الوزن (6) زياده المجموعات العرقيه والعمريه اللى بتميل للتخن (7)الحمل المتأخر (8)تاثيرات رحميه وجيليه (9)اختيار الطبيعه الايجابي للي عندهم BMI عالي (10)ميل التخان انهم يحبوا او يتجوزوا بعض . الاكل نظام الاكل بيختلف من منطقه لمنطقه وحتي مع الوقت. من اول السبعينيات للتسعينيات زاد متوسط السوعرات الحراريه ( كالوريز ) للفرد ود زاد فى كل العالم ماعدا اوروباالشرقيه . اعلي معدل هوا فى امريكا واللي وصل 3654 سوعر/فرد سنه 1996 . معدل الاوربييين فى نفس الفتره 3394 سوعر/فرد . فى الدول الناميه فى اسيا كان 2648 سوعر/فرد. وفي بعض افريقيا كان 2176 سوعر/فرد . المعدل الامريكي زاد فى 2002 ل 3770 سوعر/فرد .وليك انك تلاحظ تاثير الحياه السهله مع التخن . وبالرغم من انتشار دكاتره التغذيه فى المدارس والمعلومات اللى ماليه النت وعلي علب المنتجات فضلت مشكله زياده الاكل مشكله فى الواقع . فى الفتره من 1971–2000 زادت معدلات التخن فى امريكا من 14.5% ل 30.9% وفي نفس الفتره زاد متوسط استهلاك السوعرات اللى استهلكها الافراد . بالنسبه للستات كان متوسط الزياده 335 سوعر يوميا(1542 سوعرات سنه 1971 و1877 سوعرات فى 2004). اما بالنسبه للرجاله ف كان متوسط الزياده 168 يوميا (2450 سوعرات سنه 1971 و2618سوعرات سنه 2004) اغلب الزياده دي جات من زياده استهلاك الكربوهيدرات ( النشويات ) اكتر من الدهون .اغلب الكربوهيدرات دي جايه من المشروبات المسكره واللي مسئوله عن 25% من السوعرات اليوميه للشباب الصغير فى امريكا .وبيتقال ان المشروبات المسكره دي هيا المسئول الاول عن زياده التخن فى العالم . وكل ما المجتمعات بتعتمد اكتر علي الاكل اللى مليان طاقه او الوجبات السريعه fast-food بيخلي اللى بيبحثوا يربطوا بين الوجبات السريعه دي وزياده معدلات التخن . فى امريكا اتضاعف استهلاك الوجبات السريعه 3 مرات من 1997 ل 1995 واتضاعف استهلاك السوعرات من الوجبات دي اربع مرات . فى بدايه التمنينيات رفعت حكومه رونالد ريجان الموانع اللى كانت علي اعلانات الحلويات والوجبات السريعه للاطفال وبالتالي زادت الاعلانات عليها . وكمان السياسات الزراعيه واساليب المعالجه فى امريكا واوروبا خلت اسعار الاكل ترخص .كمان الدعم اللى اتقدم فى الولابات المتحده للصويا والدره والقمح خلي اسعار المواد الاساسيه دي تقلل اسعار الاكل بالمقارنه بالفواكه والخضار . فى ادله بسيطه بتقول ان السبب فى التخن عند بعض التخان هوا بوطء الميتابوليزم (التفاعلات جوه الجسم) عندهم . كتر القعده ودي بتلعب دور مهم جدا فى التخن اللي حاصل الايام دي . على مستوى العالم فيه ميل للاعمال اللي فيها قعده وحركه قليله واللي كمان حصل معاها زياده فى ركوب العربيات والباصات دا غير استعمال الألات ومكن فى البيوت واللي بيقلل المجهود وكمان قله ممارسه الهوايات . التخان عموما بيكونوا اقل حركه من السولام . فى كانادا 27% من الرجاله اللي حياتهم واعمالهم فيها قعده كتير بيكونوا تخان بعكس 19.6% من الرجاله النشيطين . كمان الاشخاص السولام بيكونوا اكتر قلق وحركه من التخان لحد لو اكلوا اكتر او اكل التخان اقل . فى 2002 قدرت CDC ان 40% من الامريكان اسلوب حياتهم فيه كتر قعده ( مأنتخين ) . و 30% عندهم نشاط بس مش كافي . واقل من 30% بيقوموا بالنشاط الكافي . الميل ل قله الحركه وكتر القعده راجع لاستعمال المكن فى اغلب الشغلانات ووسايل المواصلات المريحه وتوسع المدن .دراسه من الصين قالت ان زياده التمدن ( توسع المدن )وكتر الضواحي بيقلل استهلاك الطاقه 300-400 سوعر واستعمال العربيات بيقللها 200 سوعر ودا بسبب ان الشخص هيضطر يفضل قاعد مده اطول فى عربيته او فى الباص وبالتالي حركه اقل ووقت اقل فى تجهيز اكل صحي فى البيت . كمان زياده حالات توصيل الام او الاب لولادهم للمدارس , مثلا فى امريكا قلت نسبه الاطفال اللى بيروحوا المدارس مشي او راكبين بسكلته ل 42% سنه 1969 ل 16% سنه 2001 واللي عمل قله حركه بالتاكيد . كمان فيه دراسات كتير بتربط بين زياده اوقات الفرجه علي التلفزيون فى الكبار والاطفال وبين التخن . تحليل سنه 2008 لقي ان 63 دراسه من اصل 73 (86%) قالوا ان فيه علاقه اكيده بين الفرجه ع التلفزيونات والاعلام عمومن والتخن وخصوصن مع زياده وقت الفرجه . فى بريطانيا المشي وركوب العجل قل من سنه 1975 واتحول الناس اكتر للعربيات . كان متوسط المسافه اللى بيمشيها المواطنين سنه 2005 تقريبن 317 كيلومتر فى السنه . واللي نزل 106 كيلو من سنه 1975 . ونفس المعدلات دي تقريبن فى امريكا واللي فى سنه 1983 كانت 9% من الرحلات مشي ودا قل ل 7% فى 1990 . الوراثه زي باقي الحالات الطبيه فالتخن بيكون نتيجه لعوامل وراثيه وعوامل بيئيه .الجينات بتتحكم فى الشهيه وكمان فى الميتابوليزم ( التفاعلات اللى جوه الجسم ) واللي ممكن يخلي الشخص ميال اكتر للتخن . فى 2006 41 من المواقع ربطوا بين التخن والجينات خصوصن فى وجود بيئه مناسبه . شويه دراسات منها ربطت بين قولبه جين اسمه FTO ( الجين المسئول عن كتله الدهن واللي بيقلب لاكتر من شكل ) وكمان الجين NPC1 . دراسه تانيه قالت ان 80% من اولاد التخان( لما يكون الراجل والست تخان ) بيكونوا هما كمان تخان . بالمقارنه ب 10% بس اطفال تخان من ابين سولام . فيه بعض الامراض الواراثيه النادره بتعمل تخن (من الامراض دي Prader-Willi syndrome ودا مرض وراثي فى الجينات )وغيرها من الامراض الوارثيه . مرض طبي/نفسي شويه امراض وعلاجاتها ممكن تعمل تخن . من الامراض الطبيه دي ( بعض الامراض الوراثيه النادره زي Prader-Willi syndrome ) او بعض الامراض اللى بيكتسبها الانسان زي نقص السايروكثين ,مرض كشنج Cushing's syndrome (زياده الكورتيزون) , نقص هرمون النمو وامراض الاكل ( زي مرض الاكل الليلي ومرض الاكل بشراهه binge eating disorder ) . التخن مش معترف بيه كمرض نفسي . بعض العلاجات ممكن تعمل تخن او زياده فى الوزن زي الانسولين ,سلفونايل يوريا (ادويه السكر النوع التاني زي دياميكرون واماريل وغيرها ) , ادوية ثايازوليدينز (ادويه سكر زي افانديا واكتوس ) , بعض ادويه الهلوسه والاكتئاب والكورتيزونات ,بعض ادويه الصرع ( فنتوين وفالبورات (ديباكين))و بيزوتايفين (موسيجور) وبعض حبوب منع الحمل الهرمونيه . اسباب اجتماعيه/اقتصاديه رغم ان العوامل الوراثيه مهمه فى فهم التخن لكنها مش بتقدر تشرح الزياده الدراماتيكيه اللى بتحصل فى مناطق معينه او فى العالم ككل . بالرغم انه من المقبول دلوقتي ان استهلاك سوعرات زياده مسئول عن الزيادات الفرديه , لكن النقله اللى حاصله فى الخطين دول علي مستوي المجتمع محل جدل . فيه دراسات بتقول ان دول هما السبب لكن فى دراسات تانيه بتقول ان الاسباب متنوعه . علاقه ال بي ام اى BMI بين كلاسات المجتمع بتختلف . تحليل سنه 1989 لقي انه فى الدول المتقدمه الستات الهاي كلاس مش بيحبوا يظهروا تخان .لكنهم ملقيوش اختلاف فى الرجاله بين الكلاسات المختلفه . فيه دراسات كتير بتبحث ف الموضوع ده وبيعتقدوا ان شعوب الدول المتقدمه الغنيه بيكونوا تحت ضغط كبير انهم يفضلوا رفيعين بسبب سهوله المعيشه وسهوله الاكل ووجود عربيات والات فى البيوت وقله الحركه وكمان فيه بعض المجتمعات عندها نظره كويسه للشخص المليان كل ده بيخلي فيه زياده فى التخان هناك . التدخين ليه علاقه برضه علي وزن الشخص لانه بيسد النفس يعني اللى بيبطلوا تدخين بيزيدوا فى المتوسط 4.4 كيلوجرام للرجاله و 5.0 كيلو للستات علي مدي 10 سنين . لكن تغير معدل التدخين ملوش تاثير كبير علي التخن العام . فى امريكا بيتقال ان زياده عدد الاطفال مسئول برضه عن زياده مخاطر الوزن ( للستات :7% لكل طفل , للرجاله : 4% لكل طفل )وحاولوا يفسروا ده بانه زياده الاطفال والاعتماد عليهم بيخلي حركه الام او الاب قليله . نقص التغذيه فى الطفوله فيه ايمان انو فى الدول الناميه بيكون نقص التغذيه فى الطفوله من اسباب التخن ودا بسبب ان الغدد بتشتغل بطريقه انها تحافظ وتخزن الدهن فى الجسم بشكل اكبر . البكتيريا فلورا ودي بكتيريا موجوده فى الامعاء وبتساعد فى الهضم , اكتشفوا انه فيه فروقات بين الشخص الرفيع والتخين فى البكتيريا دي لانها بتاثر فى الميتابوليزم ( تفاعلات جوه الجسم ) . والموضوع لسه بيتدرس . علاجات التخن الصفحه الرئيسيه علاجات التخن العلاج الرئيسي للتخن بيعتمد اساسن علي الريجييم والمجهود الحركي . انظمه الريجييم ممكن تعمل تنزيل وزن فى فتره قليله لكن بتبقي المشكله هى فى المحافظه علي الوزن ده والريجييم بيعتمد علي اكل ب سوعرات حراريه قليله وتغيير فى نظام حياه الشخص مع شويه مجهود . فى العموم 20% بس من البشر هما اللى قدروا يحافظوا علي تنزيل وزنهم مده طويله . وبالتفصيل : 67% من البشر هما اللى قدروا ينزلوا من وزنهم 10% ويحافظوا عليه او يستمروا فى التنزيل خلال سنه . متوسط الوزن النازل اللى اتحافظ عليه كان اكتر من 3 كيلوجم او 3% من كتله الجسم واللي ممكن يستمر ل 5 سنين . تنزيل الوزن مفيد صحيا وخصوصن انه فيه دراسه بتتوقع انخفاض المشاكل المرضيه مع الريجييم . افضل علاج للتخن هوا الجراحه لكن مخاطرهاالكتير وسعرها الغالي خلي العلما يتحمسوا انهم يدوروا علي علاجات جديده . الريجييم الصفحه الرئيسيه ريجييم الريجييم بيعتمد انه يقلل وزن الجسم عن طريق الاكل ودا بيتقسم لاربع انواع : (1) ريجييم دهون قليله (2) ريجييم كربوهيدات قليله (3)ريجييم سوعرات قليله (4)ريجييم سوعرات قليله جدا . فيه تحليل قال انه مفيش فرق كبير بين اول تلات انواع من الريجييم (سوعرات قليله - دهون قليله - كربوهيدرات قليله ) واللي كان معدل تنزيلهم 2-4 كيلو فى كل الدراسات اللى اتحللت . ريجييم دهون قليله ودا بيعتمد علي تقليل اكل الدهون واللي بيحصل معاه نقص استهلاك السوعرات ( ولو انه مش بشكل متعمد ). فيه تحليل ل 12 دراسه علي مدار 2-12 شهر قال ان الريجييم ده بينزل 3.2 كيلوجم مع اكل عادي . ريجييم كربوهيدرات قليله الاكل بيكون فيه اعتماد اكتر ع الدهون والبروتينات ( بالمقارنه ) ودا اكتر نوع ريجييم مشهور فى الجرايد لكنه مش متفضل من جمعيه القلب الامريكيه . مراجعه ل 107 دراسه وجدت انه مفيش تنزيل وزن مع النوع ده من الريجييم الا لو قل معاه السوعرات الحراريه . وعمومن مفيش اثار جانبيه لنوع الريجييم ده حد اكتشفها . ريجييم سوعرات قليله ودا بيعتمد علي تنزل الطاقه من500-1000 سوعر حراري فى اليوم . واللي ممكن يعطينا نزول 0.5 كيلو فى الاسبوع . مؤسسات الصحه الوطنيه راجعت 34 تجربه عشان تشوف نتايج الريجييم ده وقالت انه ممكن يقلل كتله الجسم 8% خلال 3-12 شهر . ريجييم سوعرات قليله جدا بيعتمد علي تنزيل 200-800 سوعر فى اليوم ( من الدهون والكربوهيدرات ومش البروتين ) .بيعتمد علي تجويع الجسم ومعدل تنزيله من 1.5-2.5 كجم . الريجييم ده مش مفضل للاستخدام العام لانه بيكون معاه اثار جانبيه زي ضعف العضلات وزياده احتمالات النقرص واضطرابات فى املاح الجسم ( من المشاكل الكبيره ) عشان كده لازم يتابع مع دكتور . المجهود الحركه بتستهلك طاقه بتيجي من الدهون والجيلايكوجين ( كربوهيدرات - جلوكوز ( متخزن فى الجسم )). ولان عضلات الرجل كبيره فالمشي والجري وركوب العجل هما احسن الطرق لحرق الدهون لان الجسم بيستخدمها كبنزين . الجري مش مفضل للي عندهم مشاكل فى الروكب وبتبقي السباحه احسن ليهم . تحليل عملته Cochrane Collaboration ل 43 تجربه وجدوا ان المجهود - لوحده - بيأدي لتنزيل محدود للوزن .مع الريجييم , الجمهود بيساهم فى تنزيل 1.0 كيلو زياده عن الريجييم لوحده . ولو المجهود زياده ممكن ينزل 1.5 كيلو . ورغم ان تاثيرات عمايل المجهود ع البشريه متواضعه , لكن الاكيد انه فيه علاقه طرديه بين ثبات نزول الوزن والمجهود المبذول وخصوصن لو كان مجهود شاق . علي مدار 20 اسبوع من التمارين العسكريه الاساسيه وبدون اى موانع اكل وجدوا ن المجندين الجداد بيقلوا 12.5 كيلوجم. ميزه المجهود هوا فى الحفاظ علي الوزن . مراجعه نظاميه اكتشفت ان الناس اللى بيستعملوا عجل المشي ( الاجهزه الرياضيه اللى بعداد ) لمده 18 اسبوع فى المتوسط زاد نشاطهم 27% وقل ال بي ام اى BMI عندهم 0.38 . فى مدينه بوجوتا فى كولومبيا بيقفلوا 113 كم من الطرق ( 70 ميل ) كل يوم حد وفي الاجازات عشان يشجعوا الناس ع الحركه .الطرق الفاضيه من العربيات واحده من طرق مكافحه الامراض المزمنه ومنها التخن . ادويه الصفحه الرئيسه ادويه التخسيس فيه دوايين بس متوافق عليهم من اداره الاغذيه والادويه الامريكيهFDA للاستخدام ع المدي الطويل هما اورليستات orlistat الاسم التجاري زينيكال Xenical من شركه روش ROCHE واللي بيقلل امتصاص الدهون من الامعاء عن طريق انه بيقلل انزيم اسمه ليبيز lipase. والدوا التاني هوا سيبوترامين sibutramine والاسم التجاري ميريديا Meridia من شركه ابوت Abbott واللي بيشتغل ع المخ ( بيزود شغل سيروتاينين و نورادرينالين و دوبامين ) وشغله قريب من شغل بعض ادويه الاكتئاب وبيجي من الدوا ده سده نفس . فيه ادويه تانيه زي ريمونابانت Rimonabant الاسم التجاري اكومبليا Acomplia والدوا ده بيشتغل عكس الحشيش ( block ) لانهم اكتشفوا ان الحشاشين بيعانوا من حالات صوصوه فى البطن من الجوع . الدوا ده معتمد فى اوروبا لعلاج التخن لكنه لسه مش معتمد فى امريكا وكانادا بسبب انهم مش متاكدين من الامان بتاعه . الوزن اللى بينزل مع الادويه دي بيعتبر متواضع واللي بيكون حوالى 2.9 كجم مع زينيكال , 4.2 كجم مع ميريديا و 4.9 كجم مع اكومبليا . زينيكال واكومبليا بيقللوا احتمالات مرض السكر والادويه التلاته ليهم شويه تاثير علي الكوليسترول . وع العموم فيه معلومات قليله عن تاثيرات العلاجات دي ع المدي الطويل علي تعقيدات و حصيلة التخن . فيه ادويه اقل انتشارن فى استعمالها .بعضها حاصل علي موافقهFDA للاستعمال لفتره بسيطه واشهرهم Phendimetrazine التجاري (بونتريل Bontril) فيه دوا كمان مشهور مع مرضي السكر اللى عندهم زياده فى الوزن وهوا ميتفورمين metformin تجاري جلوكوفاج Glucophage . بعض ادويه السكر بتعمل زياده فى الوزن ( زي دياميكرون واماريل ودوانيل ). ممكن مرضي السكر يحصلوا علي شويه نزول فى الوزن عن طريق دوا اكتئاب اسمه التجاري بروزاك Prozac (فلوكستين)وكمان زينيكال وميريديا لمده 12-57 اسبوع لكن الفوايد الصحيه من العلاجات دي ع المدي الطويله لسه مش واضحه . فى ادويه تانيه مش معتمده او بتستخدم بطريقه غير شرعيه وكتير منها اتسحب م الاسواق زي Fenfluramine و dexfenfluramine ( اتسحب 1997 ) و Dexamphetamines نوع من الامفيتامينات بيعمل ادمان وله اثار جانبيه خطيره ومش معتمد من FDA . الجراحه بسبب مشاكل الجراحه فهيا بتستخدم بس للحالات الخطيره (BMI >40) واللي فشلت معاهم الحلول التانيه . فيه اكتر من اسلوب جراحي واشهر واحد هوه تقليل حجم المعده واللي بيدي احساس سريع بالشبع وبيقلل المساحه بتاعه الهضم . اشهر العمليات الجراحيه ربط المعده استئصال جزء من المعده بروتوكولات اكلينيكيه ودي بروتوكلات عملتها كليه الاطباء الامريكيه واللي ادت 5 نصايح : 1- الناس اللى عندهم بي ام اى BMI اكتر من 30 بينصحوا بالريجيم والمجهود وتغيير اسلوب حياتهم وانهم يحطوا التخسيس هدف . 2- لو فشل الحل الاولاني بيتنقلو مع المريض للادويه وفي الحاله دي لازم يعرفو الاثار الجانبيه بتاعتها وكمان يعرفو مدي نتايجها ع المدي الطويل . 3- الادويه اللى بتستخدم زي ميريديا وزينيكال والادويه التانيه , فى الحالات الشديده ممكن يستخدموا امفيتامين ( تحت اشراف طبي بسبب الادمان) , وممكن ادويه الاكتئاب بس لسه مفيش عليها ادله كافيه . 4- اذا فشلت الحلول اللى فوق وكان ال بي ام اى اكتر من 40 و/او كان فيه امراض ناتجه عن التخن ففي الحاله دي بيكون الاتجاه للجراحه بعد تعريف المريض بكل مشاكلها . 5- العلمليات دي لازم تتعمل فى مستشفيات بتعمل العمليات دي كتير لانه فيه ادله علي انه الجراحين اللى بيعملوها كتير بيكون نتايجهم احسن . برامج تخسيس ودي بتعتمد علي تغيير طريقه الحياه مع الريجييم وعمل مجهود . الفكره هنا هيا جمع مجموعه من الاشخاص اللى بيعانوا من نفس المشكله مع بعض واللي ممكن بالتالي يشجعوا بعض .وبيتقال ان نتايج البرامج دي احسن من النتايج الفرديه . وباء التخن لالاف السنين فضل التخن مش متشاف ومش ملحوظ الا فى بدايه القرن العشرين . فى سنه 1997 اعتبرت منظمه الصحه العالميه WHO ان التخن بقا وباء عالمي واللي فى سنه 2005 قالت انه ع الاقل 400 مليون بالغ (9.8%) تخان , مع زياده المعدلات فى الستات عن الرجاله وفي السن من 50-60 سنه . ومعدتش بس مشكله فى الدول المتقدمه لكن كمان بقت مشكله عالميه ف العموم وان كانت الزيادات دي درامتيكيه اكتر فى المدن ( خصوصا الكبيره ) والحىته الوحيده اللى موصلهاش وباء التخن هيا المنطقه الافريقيه جنوب صحاري ( تحت الدول العربيه ) . الصحه العامه منظمه الصحه العالميه بتحاول تدرس العوامل اللى بتزود التخن علي مستوي العالم وازاي انها بتزود استهلاك السوعرات وتزويد حركه الناس وخصوصا فى المدن الكبيره ودا بسبب تاثيرات التحن علي الصحه العامه . وبدات كتير من دول العالم تطبع تقارير دوريه عن التخن واللي بدات سنه 1998 فى امريكا واللي بتدي معلومات عن التخن وتقييمه وطرق علاجه . وبدات كانادا بنفس الاسلوب سنه 2006 وبريطانيا سنة 2004 . تاثيرات مش طبيه غير المشاكل الطبيه فيه كمان شويه مشاكل تانيه بتيجي من التخن زي المعايره فى المجتمع والتأليس وعدم التفضيل فى الوظايف وزياده تكاليف البيزنس . ودا علي مستوي الافراد والشركات وحتي الحكومات . التخن والامراض المرتبطه بيه عملت تكاليف اقتصاديه ضخمه .سنه 1998 فى امريكا كانت التكلفه 78.5 مليون دولار . وان كانت البرامج العلاجيه قللت التكاليف بعدين لكن مصاريف العلاجات لسه كبيره . فحتي مع تحسن صحه المجتمع لسه المصاريف كبيره . التخان عموما مش بيفضلوهم فى الوظايف ولا الترقيات وحتي مرتباتهم بتكون اقل بالمقارنه بزمايلهم الرفيعيين . شركات الطيران بتعاني هيا كمان من ضغوط بسبب زياده الاوزان اللى بيتطلب منها بنزين اكتر وعليها ضغوط لتوسيع الكراسي . سنه 2000 الوزن الزايد للمسافرين كلف شركات الطيران 275 مليون دولار . وكمان المطاعم زادت تكاليفها بسبب القضايا اللى اترفعت عليها واللي اتهمتها بالمسئوليه عن التخن . فى 2005 ناقش الكونجرس الامريكي شويه تشريعات ضد شركات الاغذيه لمسئوليتها عن التخن لكنها مبقتش قانون . التاريخ والثقافه اصل الكلمه كلمه تخن الانجليزيه obesity جايه من الكلمه اللاتينيه obesitas واللي معناها تخين او سمين او مليان . عبر التاريخ اليونايين هما اول ناس اعتبرو التخن مشكله طبيه و ابوقراط قال ان البدانه مش مرض فى حد ذاتها لكنها بتبشر بيه . فى القرن السادس ربط الجراح الهندي ساشروتا Sushruta بين التخن ومرض السكر وكمان اقترح عمل مجهود لعلاجه . تاريخ الانسان مليان بالمعانه للحصول علي الغذا والمؤنه لكنه مع حدوث ثورة فى الصناعه وانه بقا فيه دول متقدمه وغنيه وشعرت الدول دي ان قوتها هيا فى قوه عساكرها وبالتالي بدات تزود اوزانهم من الروفع للوزن العادي ومن هنا بدات الزيادات فى الاوزان . ف فى القرن التسعتاشر زاد طول وعرض الانسان وفي القرن العشرين زادت الاطوال ومعاها الاوزان . من 1950 بدات الثروه تزيد فى الدول المتقدمه دي واللي ادت لتقليل معدلات وفاه الاطفال لكنها كمان ساعدت فى زياده الاوزان . كتير من الثقافات البشريه عبر التاريخ كانت بتبص للتخن علي انه خلل . الكوميديا اليونانيه كانت بتسخر منهم . اما فى العصور المسيحيه فكان كتر الاكل بيعتبروه باب للخطيئه والكسل والشهوه . فى الثقافه الغربيه الحديثه بيعتبرو التخين شخص مش جذاب وكمان التخان هناك بيتعرضوا للتأليس والسخريه من زمايلهم وبتوصل ساعات انهم بيتجنبوهم . وعمومن فالتخن فى الثقافه الغربيه بيدل علي مستوي اجتماعي واقتصادي ردئ . الباحثين بيشوفوا تغير الوزن فى الميت سنه الاخيره وبيلاحظوه فى اوزان ملكات جمال امريكا واللي قل من سنه 1920 بنسبه 12% . فى بعض الدول الافريقيه لسه بيشوفوا ان التخن علامه من علامات الغني والقدره . ادويه التخسيس اول المحاولات لتطليع دوا ل لعلاج التخن كانت بتاعه الدكتور اليوناني سورانيوس Soranus ( القرن التاني ) واللي كان بيدي ملينات وكمان كان بيعمل مساج سوخن دا غير المجهود البدني . ودا فضل الركن الاساسي فى العلاج لالاف السنين لحد 1920 و 1930 وقتها بدا يطلع ادويه جديده . وبالاعتماد علي كفاءة الثايروكسين ( الاسم التجاري التروكسين فى الوقت الحالي ) واللي شاع استخدامه فى العلاج واللي كانت نتييجه متوسطه دا غير اعراضه الجانبيه زي بلبطه القلب وصعوبه النوم . بعد كده طلعت ادويه كتير وكانوا كل مره بيلاقوا ليها مشاكل واثار جانبيه كتير بتخليهم يبحثوا اكتر لحد ما وصلنا للدوايين اللى متوافق عليهم من FDA زي زينيكال وميريديا . ولسه الابحاث مستمره . الفنون اول عمل نحتي اتناول جسم الانسان كان من 20000-35000 سنه واللي صور ستات تخان . بعض خصائص تماثيل Venus figurines كانت بتكبر خصائص الخصوبه فى البروتريهات عند الستات لكن فيه اقاويل ان الستات فى الوقت ده كانت فعلن بالاحجام دي . البدانه عمومن غابت عن الفن اليوناني والروماني ودا كان لميلهم للاعتدال واللي استمر للعصر الاوروبي المسيحي الا من بعض اللى حالتهم الاقتصاديه والاجتماعيه مكنتش عاليه واللي كانو بيتصوروا سمان . فى عصر النهضه الاوروبيه بدا الناس الهاي كلاس يتباهوا باحجامهم واللي ظهر فى بورتريهاتهم . فى القرن التسعتاشر بدات النظره للتخن فى الغرب تتغير بعد عصور كان فيها التخن معيار للغني والجاه والمنزله العاليه وبدا الرفع يبقي هوه الشكل المرغوب فيه. رفض وقبول فيه منظمات بدات تعمل مجهود فى الغرب عشان تمنع التمييز ضد التخان وكمان لتوعيتهم من الامراض المرتبطه بالتخن . روابط مفيدة مدونة تخسيس وصفات لنسف الكرش حساب الوزن الصحى المصادر ترجمه للمصري من ويكي الانجليزيه ( بمصادرها ) لينكات برانيه منظمه الصحه العالميه - صفحات خاصه بالتخن والحمايه من الامراض المزمنه زي التخن ( منظمه الصحه والفاو ( استشر الخبراء )) (2003). التخن علي سايت Endotext.org International Task Force on Obesity مجتمع التخن (امريكا) منتدي التخن العالمي (بريطانيا) المجتمع الاسترالي لدراسه التخن شوف كمان ريجييم تخن الاطفال علاجات التخن ادويه التخسيس زينيكال ميريديا طب امراض

###Human: بيوكيميا ###Assistant:بيوكيميا و كمان بيتقال عليها كيميا حيويه دا نوع من انواع الكيميا. دا بيشوف العمليات الكيمياوية اللى بتحصل جوا الكائن الحى. وأغلب المركبات البيوكيمياوية بتكون كبيرة الحجم وبتتكون من وحدة واحدة بتكرر ، زي البروتين مثلا بيتكون من 20 امينو اسيد ( حمض اميني ) بيتغير ترتيبهم وعددهم وانواعهم .علشان كده فى ملايين انواع البروتين زى الالبيومين والثيروكسين والهيموجلوبين وغيرها. تاريخ زمان كان فى نظرية إن جسم الانسان فيه قوة غريبة هى اللى بتخيله يعرف يعمل المركبات البيوكيمياوية. بس سنة 1828 فى عالم اسمه فوهلر عرف يعمل اليوريا فى المعمل وبكدا بيكون كسر النظرية دي. لينكات برانيه مصادر كيميا

###Human: أمينة السعيد ###Assistant:أمينة السعيد ( اسيوط، 20 مايو 1910- القاهره، 13 أغسطس 1995)، كاتبه مصريه و مفكره و روائيه و مناضله كبيره فى سبيل نهضة مصر و حرية المرأه و مساواتها بالراجل فى المجتمع والحريه و التطور فى مصر بوجه عام. بتعتبر اول ست مصريه تشتغل فى الصحافه. إتصدت لعادة ختن البنات و قهر النسا. إترأست تحرير مجلة حواء والمصور و مجلس إدارة دار الهلال و كات عضوه فى مجلس الشورى فى البرلمان المصري وسكرتيره للإتحاد النسائي. كان ليها باب مخصص ثابت فى مجلة المصور إسمه " اسألوني " بتعرض فيه أفكارها و أراء القرأ و مشاكلهم. إتعرضت لهجوم جامد و بذاءات من الرجعيين و المتطرفين ، بس كانت ست متعلمه و متنوره وشجاعه عمرها ما نخت ولا هادنت، و فوق كده كانت ست وطنيه بتحب مصر. كرمتها مصر بوسام الاستحقاق من الطبقة الأولى، و وسام الجمهورية، ووسام الثقافه والآداب و خدت جوايز دوليه زي جايزة الكوكب الذهبي. إتعرفت أمينة السعيد فى شبابها على هدى شعراوى اللي إهتمت بيها و بنباهتها و رعتها و ساعدتها على دخول الجامعه المصريه (1931)، فدخلت كلية الأداب قسم إنجليزي وقت ما كان عميدها الدكتور طه حسين ضمن أول دفعة بنات يدخلوا الجامعه فى مصر. و تعليم البنات و دخولهم الجامعة أياميها ماكانش حاجه سهله بيقبلها المجتمع اللي كان لسه غايب فى ضلمات الجهل و التخلف. واخدت الليسانس و اتخرجت سنة 1935. وقت دراستها اشتغلت صحفيه فى فى مجلة "الأمل" و "كوكب الشرق" و "آخر ساعة" و "المصور" و بتعتبر أول ست مصريه تشتغل فى الصحافه ، بعد مااتخرجت اتجوزت سنة 1937 الدكتور "عبد الله زين العابدين" اللى شجعها على الشغل فى الصحافه. فى سنة 1954 اصدر أمين زيدان مجلة " حواء" و عين أمينه السعيد رئيسه للتحرير و نجحت المجله نجاح كبير ، و بعد فكرى أباظه رأست تحرير مجلة " المصور " و كانت اول ست مصريه تتعين فى مجلس إدارة مؤسسه صحفيه ، و بعد كده بقت رئسة مجلس إدارة " دار الهلال " و كانت اول ست مصريه تنتخب عضو فى مجلس نقابة الصحفيين و اول ست تمسك منصب وكيل نقابة الصحفيين (1959) و فى سنة 1963 كرمتها الدوله المصريه بوسام الإستحقاق من الدرجه الأولى ، و فى سنة 1970 بوسام الجمهوريه من الدرجه الأولى ، و فى 1975 إتكرمت بوسام " الكوكب الذهبى " و وسام الفنون و الآداب من الدرجه الأولى. فضلت أمينه السعيد طول حياتها تدافع عن حقوق الست المصريه و كل المصريين و تنادي بالـ توليرانسيه و تطوير المجتمع المصري. أمينه السعيد و المتطرفين نهضة مصر و رقيها و مساواة المرأه كانوا شاغل أمينه السعيد طول حياتها و فضلت لأخر لحظه فى حياتها تناقش قضايا التخلف اللى بتعانى منه مصر و كانت شايفه إن مصر بتعانى من رده حضاريه. شن المتطرفين هجوم كبير عليها و هددوها بقتلها و خطف ولادها و قتلهم ، لكن أمينه السعيد اللى كانت ست صلبه فضلت ماسكه قلمها اللى كان سلاحها الوحيد تدافع بيه عن حق مصر فى الرقى و النهضه و فى حق الست المصريه فى العيش بكرامه و مساواه فى المجتمع المصرى ، و ردت على المتطرفين دعاة القهر و التخلف بكل قوه و كانت بقلمها بتردلهم الصاع صاعين من غير ما تخاف منهم أو تنافقهم أو تهادنهم. من أقوالها : " وهل لابد من تكفين البنات بالملابس وهن على قيد الحياة!". أخر كلمات أمينه السعيد المنشوره كان قبل وفاتها بأربع تيام قولها فى مجلة المصور عن حال الست المصريه: " لقد أفنيت عمري كله من أجلها، أما الآن فقد هدني المرض، وتنازلت النساء عن كثير من حقوقهن .. فالمرأة المصرية صارت ضعيفة... فلا خلاص للمرأة إلا بالنضال والأمل " جوايز وأوسمه حصلت عليها 1963 : وسام الاستحقاق من الدرجه الأولى 1970 : وسام الجمهورية من الدرجه الأولى 1975 : وسام الفنون و الآداب من الرجه الأولى 1975 : جايزة الكوكب الذهبى الدوليه من أشهر مؤلفاتها: وجوه فى الظلام اخر الطريق من وحي العزلة حواء ذات الوجوه الثلاثة ( روايه ) لينكات خارجيه سيدة الصحافة النسائية ... حوار مع أمينة السعيد ... مواليد 1910 وفيات 1995 متعلمين فى جامعة القاهره صحفيات مصريات كاتبات مصريات وطنيين مصريين نسويين مصريين مصريين اخدوا وسام الجمهوريه مناضلين و مؤيدين لحقوق الأقباط مرضى السرطان اشخاص من محافظه اسيوط ناس من مدينة اسيوط

###Human: مثليه جنسيه ###Assistant:إءرا الصفحه دي بالابجديه اللاتيني الهوموسكشواليتى (”زَى-جنسى“; إنجليزى: Homosexuality; فرنساوى: Homosexualité) هى ميول جنسيه عند الشخص اللى بيميل/بتميل عاطفياً و جنسياً لأشخاص من نفس الجنس بتاعهُ/بتاعها. الرجاله اللى بيميلو للرجاله ليهم تسميه فى الكلام الدارج, و بردو ”جيى“ (gay) زى الإنجليزى. و الستات اللى بيميلو للستات, بيتسمّو بالمصرى و الإنجليزى ”ليزبيان (lesbian)“. الناس اللى بيميلو للرجاله و الستات فى نفس الوقت اسمهم ”بايسكشوال“. الناس الهوموسكشوال, و الـ”بايسكشوال“, و الترانسجيندر بالإنجليزى transgender بيعملو مجتمع المش هيتيروسكشوالى (LGBT). صعب نعرف عدد الهوموسكشوال. كلهُ بيعتمد على التعريف. عادةً, الدراسات بتحط الرقم حوالين 5-10% من إجمالى السكان. فيه دراسه معروفه بإسم ريبورتات كينزى (Kinsey Reports) إتعملت فى 1948, بتقول إن حوالى 46% من الرجاله, و حوالى 7% من الستات استجابو جنسياً للجنسين. الهوموسكشواليتى معروفه بإنها موجوده فى كل الثقافات و كل البلاد. تسميات تانيه للهوموسكسوال تعريف الواحد ممكن يقول إن الهوموسكسواليتى هى الكلمه اللى بتستخدم للناس اللى بيميلو عاطفياً لـ نفس الجنس بتاعهم, بس موجود تعريفات تانيه. لما الواحد بيبُص للهوموسكسواليتى بـ معنا الناس اللى بيميلو لـ نفس الجنس بتاعهم, ناس أكتر بيتصنفو هوموسكسوال, لإن عادةً الناس بتستعمل الكلمه غلط و بتعتبر كلمة ”هوموسكسوالى“ يعنى بيمارس جنس هوموسكسوالى. عادةً, الكلمه بتستخدم عشان تعبر عن كل الناس اللى بيميلو لـ نفس الجنس بتاعهم, حتى ولو ما كانوش عملو جنس (قبل كده). ولو إن أغلب اللى باين من الهوموسكسواليتى هو العلاقات العاطفيه. أغلب ”الدلايل“ على الهوموسكسواليتى فى الثقافات القديمه باينه من رسمات رجاله فى علاقه عاطفيه او جنسيه, لإن هى دى أوضح حاجه. فيه ناس بيتستعملو بردو الكلمه الإنجليزى homophile (من اليونانى όμος ”زَى“ و φιλεῖν ”يحب“). الكلمه دى عامةً ليها معنى ”أخف“. عادةً معناها الناس اللى بس بيميلو لـ نفس الجنس بتاعهم, بس مش, او مش قادرين يعملو علاقات مع نفس الجنس بتاعهم. أسامى تانيه فيه كلام كتير ممكن يوصف الناس الهوموسكسوال. فيه شويه منهم بيستخدمو عشان يهينو الهوموسكسوال. على اى حال, المجتمع اللى مش هيتيروسكسوالى ساعات بيستعمل الكلام ده بين بعض عشان يوصفو نفسهم. بيتعمل كده عشان الكلام يبقى مش جارح أوى. بردو فيه أكتر من كلمه ممكن تتقال فى الإنجليزى و يتقصد بيها ”هوموسكسوالى“. جيى پرايد (إنجليزى: Gay Pride او Homosexual Pride; فخر الجيى او الهوموسكسوال) فيه هوموسكسوال ما بيقولوش على ميولهم عشان بيخافو من اللى ممكن يحصل, او عشان هما عايشين فى مكان مش امان للهوموسكسوال. ساعات الناس اللى بيقولو على ميولهم بردو بيقولو انهم ”فخورين“ يعنى مش محرجين. الپرايد ليها معنى خاص للمجتمع المش هيتيروسكسوالى. معناه انهم بيحتفلو و فرحانين انهم هوموسكسوال. الپرايد مش مقصود بيها انهم عملو حاجه و فخورين بيها, بس المقصود هو ”عكس الإحراج“. فيه مدن كتيره بتعمل ”إحتفالات جيى پرايد“. الإحتفالات دى زمان كانت مظاهرات (مسيرات إحتجاجيه). النهارده, هى عادةً بتبقى إحتفالات من المجتمع المش هيتيروسكسوالى. عادةً بيبانو فى يونيه, فى ذكرى مظاهرة ”ستونوول“ (Stonewall) اللى حصلت فى مدينة نيو يورك فى 1969. المظاهرات دى حصلت عشان البوليس إتحرّش و قبض على ناس عشان هما هوموسكسوال. مظاهرة ”ستونوول“ (Stonewall) ساعات بتتسمّا ”بداية حركة حقوق المجتمع المش هيتيروسكسوالى.“ دراسة العلاقة بين الهرمونات والتوجه الجندري فيه بحث أتعمل بيقول أنه تمت ملاحظة زيادة في هرمون التستوستيرون بالنسبة لليزبيانس بتحليل بلازما الدم. شوف كمان ليزبيان هوموفوبيا لينكات برانيه لجنة حقوق الانسان الدوليه بتاعة الهوموسكسوال بـ الإنجليزى و الاسپانى منظمة الهوموسكسوال و البايسكسوال و الترانسجيندر الإسبيرانتويين The Huffington Post: Child Abuse Rate At Zero Percent In Lesbian Households, New Report Finds هوموسكسواليتى

###Human: 13 يناير ###Assistant:13 يناير هو اليوم التلاتاشر من ايام السنة فى التقويم الجريجورى . و فيه بعده 352 (353 فى السنة الكبيسة) يوم لحد نهاية السنة. مواليد 1904 - هيلانه سيداروس 1911- اسماعيل ادهم 1922 - منير مراد وفيات 1941 - جيمس جويس 1960 - سيبيلا اليرامو مناسبات 1559 - تنصيب الملكة اليزابيث الاولانيه ملكة على بريطانيا فى كنيسة ويستمينيستار فى لندن. ) ايام السنه يناير

###Human: روسى ###Assistant:الروسى (Русский язык) هوه لغه سلافيه شرقيه زى الاوكرانى و البيلاروسى وهما كلهم تبع عيلة اللغات الاندو-اوروبيه. الروسى هوه اللغه الرسميه بتاعة روسيا بالاضافة لبلاد تانيه زى بيلاروس، كازاخستان ،قيرغيزستان و اوزبيكستان. الروسى كمان واحده من اللغات الرسميه السته فى الامم المتحده. الكتابه الروسى بتكتب بالحروف الكيريليه ( متعدله شويه) و الالفبائيه الروسيه بتتكون من 33 حرف و دا جدول بالحروف الروسيه مع النطق بتاعهم:<div dir="ltr"> مصادر لغات روسيا

###Human: شبه الجزيره الايبيريه ###Assistant:شبه الجزيره الايبيريه (), او ايبيريا هی شبه جزيره فى جنوب غرب اوروبا, و بتشمل اسبانيا و البرتغال و جبل طارق و اندورا و منطقة صغيره جدا فى فرنسا. ايبيريا هی تانى اكبر شبه جزيره فى أوروبا, و مساحتها 582.860 كيلومتر2 (225.040 ميل2). اصل الاسم اسم ايبيريا مشتق من نهر ايبير, و حالياً يسمى نهر ايبرو. مصادر شبه جزر

###Human: مهرجان كان ###Assistant:مهرجان كان (le Festival de Cannes) هو احد اقدم و اهم و افخم المهرجانات السينيمائيه فى العالم. تاريخ مهرجان كان ابتدأ فى سنة 1946 و هو مهرجان خاص (ليس حكوميا) و يعد له فى كل سنه ( شهر مايو) فى قصر المهرجانات و المؤتمرات ( Palais des Festivals et des Congrès)فى مدينة كان السياحيه فى جنوب فرنسا. جايزة السعفه الدهبيه (Palme d'Or) هى افخم جايزة يمنحها المهرجان لأحسن فلم سينمائيا. يوسف شاهين المخرج المصرى يوسف شاهين كسب فى سنة 1997 بجايزة مهرجان كانلانجازات العمر. جوايز پالم دور جايزة مهرجان كان لاحسن ممثل جايزة مهرجان كان لاحسن ممثله شوف كمان مهرجان القاهرة الدولي مهرجان برلين مهرجان ڤينيسيا جايزة الأوسكار لينكات برانيه مصادر فرنسا سينما مهرجان كان

###Human: سياسة اسپانيا ###Assistant:سياسة اسبانيا تتشكل من نظام پرلمانى ديمقراطى ملكى دستورى, الملك هو رئيس الدولة و رئيس السلطة التنفيذية هو رئيس الحكومة فى نظام متعدد الاحزاب. السلطة التشريعية المركزية متمثلة فى مجلسين الپرلمان. السلطة القضائية مستقلة عن السلطتين التنفيذية والتشريعية. الدستور الدستور الاسباني الذي صدر سنة 1978 هو قمة انتقال اسبانيا للديمقراطية. التاريخ الدستورى لاسبانيا يرجع تاريخه لدستور 1812. بعد وفاة فرانسيسكو فرانكو فى 1975 كان فيه انتخابات عامه فى 1977, بعدها اجتمع البرلمان الاسباني, بصفته جمعية دستورية من أجل أقرار دستور 1978. و نتيجة لده اسبانيا بفضل دستورها حاليا تتكون من 17 من الأقاليم المتمتعة بالحكم الذاتى و اتنين من مدن الحكم الذاتى بدرجات متفاوتة من الاستقلال الذاتى. الحكومة نظام اسبانيا هو نظام ملكي دستورى, وراثى من ملك و پرلمان من مجلسين, والمحاكم العامة. السلطة التنفيذية تتكون من مجلس الوزراء برئاسة رئيس الحكومة (مماثل لرئيس وزراء) يقترحه الملك و تنتخبه الجمعية الوطنية بعد الانتخابات التشريعية. السلطة التشريعية تتكون من مجلس النواب 350 عضو ينتخبو فى اقتراع شعبي على قوائم تمثيل نسبى لخدمة اربع سنين, ومجلس الشيوخ 259 عضو, 208 يتم انتخابهم بشكل مباشر عن طريق التصويت الشعبى, و 51 معينين من الهيئات التشريعية الاقليمية لأربع سنين. رئيس الدولة الملك خوان كارلوس الاول من 22 نوفمبر 1975 رئيس الحكومة رئيس الحكومة: خوسيه لويس رودريجيز ثاباتيرو انتخب فى 14 مارس 2004. النائب الاول لرئيس الحكومة و وزير للرئاسة: ماريا تيريزا فرنانديز دي لا فيجا. النائب الثاني لرئيس الحكومة, وزير الاقتصاد والمالية بيدرو سولبيس. مجلس الوزراء مجلس الوزراء الإسبانى بيعينه رئيس الحكومة. امة اسبانيا تتألف من الناحية التنظيمية فى شكل ( "دولة المجتمعات المتمتعة بالحكم الذاتي") هى واحدة من اكثر البلاد لامركزية فى أوروبا, الى جانب سويسرا وألمانيا وبلجيكا. مثلا, فى كل مناطق الحكم الذاتي المجتمعات المحلية ليها پرلمانات منتخبة, و حكومات, و ادارات عامة, و ميزانيات, وموارد, و علشان كده النظم الصحية والتعليمية وغيرها التي بتتدار من الإقليم نفسه. اسبانيا سياسيا متنظمه فى 17 من الأقاليم المتمتعة بالحكم الذاتي (comunidades Autónomas) و 2 من مدن الحكم الذاتي (ciudades Autónomas) -- ثويتا و ميلييا. سبعة من المجتمعات المستقلة تتكون من محافظة واحدة: استورياس, و جزر البليار, كانتابريا, لاريوخا,مدريد و مورسيا و نافارا. العلاقات الخارجية بعد عودة الديموقراطية بعد وفاة فرانكو فى 1975, و أولويات السياسة الخارجية لإسبانيا للخروج من العزلة الدبلوماسية و توسيع العلاقات الدبلوماسية و الدخول فى الجماعة الأوروبية, وتحديد العلاقات الامنية مع الغرب. بصفتها عضو فى حلف شمال الاطلنطى من 1982 أثبتت اسبانيا انها من ابرز المشاركين فى الأنشطة متعددة الأطراف بخصوص الامن الدولى. مصادر اسبانيا

###Human: اجهاض ###Assistant:الاجهاض(Abortion) هوه عملية اخراج او تسقيط(تنزيل) الجنين من بطن امه يا اما عشان الجنين مات جوه الرحم و لازم يخرج او بهدف تمويت الجنين لو هوه لسه صاحى.الاجهاض ممكن يحصل لوحده نتيجة مشاكل فى الحمل او ممكن يتعمل بالقصد بناء على طلب الام او بتوصيه من الدوكتور اللى بيعالجها. الاجهاض المقصود عمليه بتتمارس فى كل المجتمعات تقريبا من قديم الزمان باستخدام اعشاب معينه او الطرق تقليديه تانيه. فى الطب الحديث، الاجهاض بيتعمل يا اما بالادويه المخصوصه او بالجراحه. موضوع الاجهاض بيسبب نقاشات و حوارات كتيره بين فريقين الاولانى بيعارض الاجهاض و بيسمو نفسيهم بتوع حق الحياه (Pro-Life) و الفريق التانى بيشجع الاجهاض و بيسمو نفسيهم بتوع حق الاختيار (Pro-Choice). عدد حالات الاجهاض المقصود اللى حصلت فى 2003 كان تقريبا 42 ميليون حاله على مستوى العالم. اخلاق طب حقوق الانسان

###Human: 14 يناير ###Assistant:14 يناير هو اليوم الاربعتاشر من ايام السنة فى التقويم الجريجورى . و فيه بعده 351 (352 فى السنة الكبيسة) يوم لحد نهاية السنة. مواليد 1947 - صبرى عبد المنعم ، ممثل مصرى. وفيات 1867 - جان اوجاست دومينيك اينجريس ، رسام فرنساوى. مصادر ايام السنه يناير

###Human: مملكة استورياس ###Assistant:مملكة أستورياس كانت اول كيان سياسى مسيحى فى شمال اسبانيا بعد انهيار مملكة الجوث. بعد وفاة الملك رودريجو فى معركة جواداليتى و غزو المسلمين. مملكة أستورياس استمرت من سنة 718 لسنة 925 ، جت بعدها مملكة ليون لما الملك ألفونسو التانى حول العاصمة الى اوڤييدو. الخلفية الاصلية لمملكة أستورياس بداية مملكة أستورياس كانت فى وسط و غرب اقليم جبال كانتابريا و المنطقة الوسطى من استورياس, اراضي استورياس كان فيها عدد من الشعوب فى بداية العصر المسيحى انهيار مملكة الجوث المسلمين غزو معظم شمال غرب افريقيا سنة 689. و بعد انتصار المسلمين ضد الجوث فى معركة جواداليتى فى يوليه 711 م ابتدا المسلمين غزو شبه الجزيرة الايبيرية و عملو امارة او مقاطعة من الامبراطورية الاموية سموها الاندلس و عاصمتها كانت فى كوردوبا. بسبب التقدم السريع للمسلمين سيطرو على توليدو اول عاصمة للجوث الغربيين سنة 712 . و بعد كده راحو المسلمين على شمال ايبيريا و كل المدن هناك اما غزاها المسلمين او استسلمت ليهم . سنة 716 سيطر المسلمين على شبه الجزيرة ، لكن سيطرتهم على الشمال كانت بالاسم مش فعليه علشان مناطق كتير فى شمال شبه الجزيرة الايبيرية بقيادة بلايو نجحو فى مقاومة الغزو . و قاوم بعض الڨييثجوث لحد 719 و بعد كده جهودهم و جيوشهم راحت للجنب الغربى من جبال البيرينيه اراضى المملكه الكارولينجيه و كان فيه انتفاضات فى المنطقة الخاضعة لسيطرة قليلة فى الشمال الغربى من شبه الجزيرة. بيلايو فى سنة 718 اتمرد فى استورياس نبيل اسمه بيلايو ضد المسلمين لكن فشلت الثورة .فى سنة 722 حاول بلايو مرة تانيه و هزم بلايو و مجموعة من الاستوريانيين من بينهم بعض نبلاء الڨيثجوث , المسلمين فى معركة كوڨاجوندا و اسس بيلايو مملكة أستورياس و دى كانت بداية الفترة المعروفة باسم الاسترداد علشان استعادة السلطة المسيحية فى شبه الجزيرة الايبيرية. مملكة أستورياس حكمت استورياس و كانتابريا و ناڨارا و شمال اراجون. فى الجزء الشمالي الشرقى من شبه الجزيرة الڨييثجوث اللى كانوا هربو لمملكة الفرنكيين طلبو مساعدة من الفرانكس , حتى شارلمان قام بسلسلة من الحملات العسكرية علشان اقامة منطقة منزوعة السلاح المعروفم باسم ماركيز ,و اتشكلت فى اوائل القرن التاسع لمنع تغلغل المسلمين فى مملكة الفرانكس. و تقسيم الأراضى لماركيزات هو الاسلوب اللى اتقسمت بيه الاراضي الفرنكية فى بلاد كتير, و كان امراء الاقطاعيات من اصل فرنكى او جوثى بييمثلو ملك الفرانكس عواصم مملكة أستورياس اول عاصمة كانت كانجاس دى أونيس و اتنقلت لبراڤيا وبعدين اختار الفونسو الثانى اوڤييدو عاصمة للمملكة. ليون بالقرب من جبال البيرينيه كان فیه اتنين من الممالك المسيحية : ناڨارا وأراغون. . كمان اتوسع حكم المسيحيين فى شبه الجزيرة ، اللى كان لحد الوقت دهه مملكة أستورياس ، و عاصمتها أوڨييدو لكن من عهد ألفونسو التانی العفيف اتحولت لمملكة ليون فى 910. .مدينة ليون كانت أندمجت فی مملكة أستورياس فى نص القرن التاسع فى عهد أوردانیو الاول فى 856. مصادر تاريخ اسبانيا ممالك و دول قديمه دول مسيحيه

###Human: بورتوجال ###Assistant:پورتوجال Portugal; Pertual, الجمهوريه الپورتوجاليه ( República Portuguesa; República Pertuesa) بلد فى شبه الجزيره الايبيريه. جغرافيا پورتوجال مكانها فى جنوب غرب أوروبا, و غرب البلاد فى قارة أوروبا, و يحدها من الغرب المحيط الأطلنطى و اسبانيا من الجنوب و الشمال و الشرق. ارخبيل اسوريس و ماديرا فى المحيط الأطلنطى جزء من الپورتوغال. ليشبوا هيا عاصمة پورتوجال. مصادر ب دول مسيحيه